
BEVEZETÉS. 


Magyarország  viszonya  Ausztriához  törté- 
nelmi, közjogi  és  politikai  szempontból  egyaránt 
nagyfontosságú.  A  jelen  munka  e  kérdést  a  gya- 
korlati politikától  elvonatkozva,  kizárólag  tudo- 
mányos szempontból  vizsgálja.  Folytatása  ez  azon 
hasontárgyü  tanulmányoknak,  melyek  öt  évvel  ez- 
előtt jelentek  meg  s  melyek  —  egészen  más  köz- 
hangulat mellett,  mint  a  mai  —  ugyanezen  fel- 
fogás alapján  állanak.  A  változatlan  igazság  e 
változó  megítélése  a  közvélemény  értékének  leg- 
jobb mutatója  s  egy  tárgyilagosabb  mérték  szük- 
ségét magában  is  eléggé  nyilvánvalóvá  teszi. 

A  hangulatok  és  érzések,  álmok  és  illúziók 
helyett  —  a  tudományos  vizsgálódás  folyamán  — 
tények  és  érvek  állapíthatnak  meg  csupán  egy 
tárgyilagosabb  felfogást. 

Az  ezekből  levont  következtetések  alapján  a 
politikai  eredmények  és  a  politikai  célok  értékelé- 
sében nyilatkozhatik  meg  csupán  a  subiectivitas 
s  a  tények  és  érvek  ennek  is  határokat  szabnak 
mindenfelől.  Minden  lépésnyi  tér,  melyet  e  sub- 


iectivitastól  elhódíthatunk,  szűkebbre  szorítja  a 
mindig  változó  és  irreális  közhangulat  érvényesül- 
hetési  terét  s  az  önkényes  vélekedések  helyébe 
a  tárgyilagosan    megállapított  igazságot   helyezi. 

A  Magyarország  és  Ausztria  közötti  viszony 
kérdésének  tudományos  szempontból  való  teljes 
földolgozása  óriási  munka,  amelyre  vonatkozó 
összes  adatokkal  ma  még  nem  is  rendelkezünk.* 

A  jelen  munka  feladata  nem  ily  nagy  sza- 
bású. Célja  csupán  egy  néhány  idevágó  kérdésnek 

*  Az  1848  — 49-iki  évre  vonatkozó  adatok  egy  része  ma  sem 
hozzáférhető  s  a  hivatalos  okmányokon  kívül  még  az  egyesek 
feljegyzései  sem  jutottak  nyilvánosságra.  Gr.  Apponyi  György, 
Lónyay,  Csengery,  Horváth  Boldizsár  emlékiratai  s  Szög>'ény  emlék- 
iratainak második  része  kéziratban  maradt.  Csupán  a  kiegyezésre 
vonatkozólag  bírunk  Kónyi  rendkívül  becses  gyűjteményében 
elégséges  ^adatokat.  Amíg  azonban  minden  adat  hozzáférhető 
nem  lesz,  azon  időszak  története  sem  írható  meg  hitelesen  s  a 
közjogi  és  politikai  kérdések  vizsgálójának  a  történetíró  nem 
adhat  útmutatást. 

Az  anyag  fogyatékossága  mellett  a  feldolgozás  fogyatékos- 
sága is  nehézségeket  gördít  a  közjogi  kérdések  vizsgálója  elé. 
A  nemzetiségi  kérdés  fontossága,  annak  a  közjogi  kérdéssel  való 
kapcsolata  nem  mindig  nyilvánvaló  történetíróink  előtt,  kiknek 
egy  részénél  a  pathos  iránti  érzék  a  száraz  tények  iránti  érzék- 
nél erősebben  mutatkozik  s  így  a  közjogi  vagy  nemzetiségi  kér- 
dés tekintetében,  a  bank  vagy  vámügy  kérdéseiben  néha  igen 
fontos  adatokat  nélkülözünk. 

Ha  egyszer  az  1848— 49-iki  évekre  s  az  absolutismusra  és 
a  kieg>'ezésre  vonatkozó  adatok  együtt  lesznek,  akkor  megírható 
lesz  ezen  időszakok  teljes  és  hiteles  története  s  akkor  e  történe- 
tek és  az  előbbi  korszakok  története  alapján  Magyarország  és 
Ausztria  viszonyának  teljes  monographiája  is  meg  lesz  írható. 
Ma  ez  még  lehetetlen. 

vázlatos  ismertetése  s  tulajdonképpeni  feladatát 
abban  keresi,  hogy  e  kérdéseket  néhány  sajátos 
szempontból  világítsa  meg. 

Ezen  szempontok  a  következők: 
Ausztria  és  Magyarország  viszonyának  jel- 
lemző vonása  a  múltban  a  közjogi  helyzet  és  a 
tényleges  helyzet  közötti  teljes  disharmonia,  mely 
azonban  csak  a  rendiség  lerontása  által  vált 
1848'ban  nyilvánvalóvá.  Ezen  év  sikerei  egy  kül- 
politikai válság  eredményei,  melyek  azonban  ki- 
élezték a  dynastia  és  a  nemzet  —  egyrészt  tény- 
leges, másrészt  jogi  szempontokból  kiinduló  — 
felfogásának  ellentétességét.  A  kérdések  megoldá- 
sának ama  módja,  mely  1848-ban  létesült, /űf^/^- 
lenes  volt,  mint  ama  helyzet  maga  is,  amelyből 
keletkezett  s  a  legfontosabb  kérdésekben  nem 
tartalmaz  intézkedést.  Végleges  megoldás  csak 
a  vonatkozó  európai  kérdések  végleges  megoldása 
után  vált  lehetségessé,  midőn  a  kiegyezés  a  köz- 
jogi helyzet  és  a  tényleges  helyzet  közötti  össz- 
hangot létrehozta.  E  kettő  ellentétességéből  az 
1848-iki  ellentétek  obiectiv  volta  épp  ügy  kivi- 
láglik, mint  a  kiegyezés  különböző  irányü  bírá- 
latának obiectiv  lehetősége  is. 

Horvátország,  Erdély,  a  határőrvidék  és  szász 
universitas  kérdése  a  kiegyezés  kérdésével  szoro- 
san összefügg.  Mert  a  nemzetiségi  kérdés  a  köz- 
jogi  kérdésnek   csak   egyik  vonatkozása;   egy   s 

ugyanazon  éremnek  csak  másik  oldala.  A  nemzeti- 
ségi kérdés  Magyarország  évezredes  problémája. 
A  magyarok  bejövetelével  a  magyar  szupremáciáért 
való  küzdelem  szüksége  azonnal  beáll  s  a  hon- 
alapítás ténye  annak  első  megnyilatkozása.  Ausz- 
triával való  viszonyunk  teszi  ismét  fontossá  e 
kérdést  s  a  nemzetiségi  mozgalmak  megindulása 
e  század  elején  kétszeres  jelentőséget  ad  neki. 
A  monarchia  külpolitikájának  azon  változása,  mely- 
nél fogva  régi  nyugati  törekvéseivel  felhagyott  s 
kelet  felé  fordul :  Magyarországot  közelebb  hozza 
a  monarchia  vezetőszerepének  elnyeréséhez,  de 
oly  ellenfelekkel  állít  szembe,  kik  belső  nemzeti 
egységünk  szempontjából  veszélyesek.  Egy  külső 
bonyodalom  kilátása,  mely  régebb  reményekkel 
töltötte  el  az  elszakadási  politika  híveit,  ma  első 
sorban  a  mi  nemzetiségi  békénket  bontják  meg 
s  a  monarchia  két  állama  közötti  érdektalálko- 
zásnak csak  újabb  tényét  mutatják. 

A  monarchia  másik  államában  is  felmerül  s 
külpolitikájában  is  megoldásra  vár  e  kérdés  s  a 
magyar  nemzetnek  eképp  is  életkérdése  lett  a 
fajok  problémája.  Ez  képezi  a  közjogi  kérdés  lénye- 
gét. Az  európai  helyzet  teremtette  meg  e  kérdés 
megoldásának  mai  módját  s  az  elszakadás  irá- 
nyában ezen  európai  helyzet  megváltozása  előtt 
azt  változtatni  nem  lehet.  Addig  az  együttmara- 
dás  ténye  s  a  közösség   mai   foka    szükségképp 

változhatatlan.  Ezen  együtímaradás  és  ezen  kö- 
zösség keretein  belül  a  monarchiában  való  szupre- 
mácia  kérdése  már  a  mi  belső  politikánk  kérdése, 
amely  Európa  érdekét  nem  érinti.  Hogy  a  mon- 
archián belül  való  szupremáciát  elérjük  avagy  el- 
veszítjük a  monarchián  belül  elért  eddigi  pozíción- 
kat is:  attól  függ,  hogy  a  fajok  problémájának 
kérdését  helyesen  bírjuk-e  megoldani.  És  ez  a 
pont  az,  ahol  a  nemzetiségi  kérdésnek  közjogi 
vonatkozása  nyilvánvaló. 

A  nemzetiségi  kérdés  megoldása  a  gyakor- 
lati politika  feladata,  tárgyalása  ennélfogva  a  jelen 
tudományos  munka  keretein  kívül  esik.  Itt  csak 
a  tényt  kellett  megállapítanunk,  hogy  az  1867:  XII. 
által  szabályozott  közjogi  alap  egy  változékony 
belpolitikai  s  egy  hosszú  időre  váliozhatlan  kül- 
politikai helyzet  szükségképpeni  eredménye  Az 
európai  helyzet  folytán  minden  különválási  tö- 
rekvés lehetetlenné  válik;  a  belpolitikai  helyzet 
ellenben  a  monarchián  belüli  szupremáciát  vagy 
a  tényleges  paritás  elvesztését  egyaránt  lehet- 
ségessé teszi. 

Mindezeknek  megállapítása  képezi  a  jelen 
munka  feladatát.  Pártosság  nélkül,  szenvedély 
nélkül,  csupán  a  tényekre  és  az  érvekre  támasz- 
kodva igyekeztem  a  kérdést  megvilágítani.  Úgy 
tekintettem  a  monarchiát,  mint  egy  világtörté- 
nelmi   alakulást,    melynek    megvannak    a    maga 

szükségképpeni  okai.  A  monarchiát  alkotó  álla- 
mok közötti  viszony  változásait,  e  viszonynak  és 
e  változásoknak  különböző  felfogását  szükség- 
képpeni okokból  próbáltam  levezetni,  arra  igye- 
kezve, hogy  a  subiectiv  tényezők  is  a  maguk 
obiectiv  indokolását  nyerjék  s  maguk  a  hangu- 
latok és  vélemények  is  a  tényekben  találják  ma- 
gyarázatukat 

A  kiegyezés  által  támadt  közjogi  veszteségek 
concedálása  a  hatvanhetes  alap  híveinek,  a  ki- 
egyezés által  nyert  eredmények  feltüntetése  a 
hatvanhetes  alap  ellenségeinek  fog  visszatetszeni. 

Pártkülönbség  nélkül  ellenmondásra  fog  ta- 
lálni sokaknál  a  fajok  problémájának  helytelen 
megoldásából  származó  közjogi  veszély  tényének 
megállapítása  s  a  multak  súlyos  kritikája. 

A  tudományos  kutató  azonban  nem  pártos 
fél,  hanem  bíró;  a  bírói  igazságosság  és  pártat- 
lanság alapján  keli  tehát  megállnia. 

A  közvélemény  a  gyakorlati  politikus  irányára 
befolyással  lehet;  mint  tényezővel  kell  számolnia 
vele.  A  tudományos  kutató  irányára  nem  lehet 
befolyása;  az  igazsággal  szemben  a  közvéle- 
ménynek semmi  ereje  nincs. 

Ha  a  munkában  fölsorolt  tények  nem  pon- 
tosak, nem  teljesek,  vagy  megvilágításuk  egy- 
oldalú; ha  a  felhozott  érvek  helyt  nem  állók  vagy 
a  belőlük  vont  következtetés  logikailag  hibás:  ak- 

kor  a  tudományos  kritikának  az  ezen  alapon  föl- 
épült felfogását  is  a  maga  egészében  el  kell  vet- 
nie. De  ha  azt  mondják,  hogy  a  multak  éles 
bírálata  ellenkezik  a  nemzet  érzületével  s  a  nem- 
zeti kegye'etet  sérti  meg;  és  ha  azt  mondják, 
hogy  a  fajok  problémájának  veszélyeiből  von- 
ható minden  következtetés  a  kor  szellemével 
ellenkező:  ezen  kifogások  a  munkában  megnyi- 
latkozó felfogás  erejét  meg  nem  rendíthetik. 

A  tudományos  kutató  feljegyzi  a  közhangu- 
lat ily  irányú  nyilatkozásait;  de  nem  mint  igaz- 
ságokat, hanem  mint  a  politikai  moralitásának, 
gyöngülésének  fontos  és  tipikus  tüneteit. 

Mert  egy  korszak  politikai  erkölcseit  nem  azon 
időszak  visszaélései  jellemzik  legpontosabban ; 
hanem  az  ideálizmus  azon  elfajulásai,  melyek  a 
jobbak  lelkén  vettek  erőt. 

És  nem  lehetne  egy  korszakra  a  politikai 
erkölcsök  szempontjából  jellemzőbb  tünet,  mint 
az,  hogy  nem  akarta  tisztán  látni  sem  a  multat^ 
sem  a  jövőt,  mert  a  kegyeletet  az  igazsággal 
szembe  állította.  És  nem  lehet  jellemzőbb,  mint 
ama  felfogás,  mely  a  tiszta  valóság  tárgyilagos 
kutatásait  ridegnek,  a  bizonyító  adatok  halmazát 
száraznak  s  a  logikus  érvelést  hidegnek  találta 
és  a  valótlanságban  keresve  az  ideálizmust,  az 
igazság  kutatásában  rejlő  poézist  nem  látta  meg. 


I. 

EZERNYOLCSZÁZNEGYVENNYOLC 
ELŐTT. 


A  honalapítás  idejétől  kezdve  a  magyar 
politikának  kettős  feladattal  kell  birkóznia.  Be 
kell  illeszkednie  Európa  viszonyai  közé  s  óvnia 
kell  nemzeti  jellegét.  Ha  Európa  viszonyaihoz 
nem  alkalmazkodik,  lehetetlenné  válik  fennmara- 
dása; ha  meg  nem  óvja  nemzeti  jellegét,  külön- 
állását veszíti  el. 

A  honfoglaló  magyarság  fölvenni  kényszerül 
a  keresztyénséget,  annak  világnézletét  s  kénytelen 
a  keresztyén  királyság  keretében  szervezkedni. 
A  nemzet  és  az  állam  már  itt  sem  egy,  mert  a 
király,  bár  származása  magyar,  egy  nemzetközi 
szervezet  —  a  keresztyén  egyház  —  befolyása 
alatt  a  régi  nemzeti  pogány  világnézletnek  erős 
elnyomója,  saját  királyi  hatalma  érdekében  az 
idegeneknek  pártfogója. 

A  bejövő  németeknek  s  később  a  kunoknak 
nagy  kiváltságokat  biztosít  segítségükkel  igyek- 
szik az  ellenszegülő  magyarságot  megtörni.  A 
dívíde  et  impera  elve  nem  habsburgi,  hanem 
királyi  elv.  Az  egyház    latin  culturája,  az  idegen 


papoknak  fajunk  iránti  közönye,  az  idegenek  pár- 
tolása a  magyarság  belső  megerősödésének  nem 
kedvezhet. 

(.(....  az  árpádházi  uralkodók  nemzetiségi 
politikája  —  mondja  Ereky  István  —  nem  hogy 
beolvasztotta  volna  az  itt  talált  szlávokat  s  meg- 
akadályozta volna  a  tótság  és  az  oláhság  lassú, 
de  óriási  arányú  —  egész  országrészekre  kiter- 
jedő —  hódításait,  hanem  .  .  .  idegen  nemzetisé- 
gek kezére  játszott  ...  a  magyar  államterületből 
egy  a  mai  Horvátország  felével  vetekedő  majd- 
nem 20,000  Z  km.  nagyságú  részt,  a  mai  állam- 
területnek közel  7"  ü-át.))  í A  magyar  helyhatósági 
önkormányzat  II.  kötet  250.  lap.) 

Már  itt  mutatkozik  tehát  az  a  sajátos  körül- 
mény, hogy  a  nemzet  —  fennmaradása  érdeké- 
ben —  kénytelen  lévén  beilleszkedni  Európa 
viszonyai  közé,  oly  szervezetet  teremt,  mely  rész- 
ben nemzetközi  szempontok  által  irányítva  fajunk 
speciális  érdekei  iránt  közönyös,  részben  pedig 
az  ellene  irányuló  támadásokkal  szemben  —  fenn- 
maradása érdekében  —  belső  ellenségeinkre  tá- 
maszkodik. 

A  Habsburg-királyok  idején  ezen  ellentét 
még  élesebben  mutatkozik.  A  mily  ellentétes  a 
régi  magyarság  belső  érdekeivel  s  érzelmeivel  a 
nemzeti  pogányságot  üldöző,  egyetemes  szempon- 
toktól vezetett  s  a  magyar  fajpolitika  iránt  érzé- 


ketlen  keresztyén  királyság,  majd  a  kunokra 
támaszkodó  királyi  hatalom:  ép  oly  ellentétes  a 
későbbi  magyarság  belső  érdekeivel  s  érzelmeivel 
az  a  habsburgi  politika,  mely  egyetemes,  európai 
kérdések  által  irányítva,  dinasztikus  érdekei  szem- 
pontjából Ítéli  meg  Magyarország  ügyeit. 

A  Habsburofoknál  is  kezdetben  vallási  — 
katholikus  —  érdekek  egyetemes  szempontjai 
irányadók.  aNincs  okunk  hinni  —  mondja  gróf 
Andrássy  Gyula  —  hogy  az  első  Habsburgok 
Magyarországot  tervszerüleg  többi  országaiknak 
alá  akarták  rendelni,  vagy  hogy  birtokaikból 
egységes  államot  akartak  alakítani.  Nem.  vall 
reájuk,  hogy  a  messze  jövendőben  elérhető 
célért  a  jelennek  békéjét  feláldozzák. 

Sok  gyakorlati  nehézség  közepett  a  minden- 
napi élet  ügyeivel  elfoglalva,  opportunista  hajla- 
maiknál fogva  az  ilyen  gyökeres  megoldásra 
aligha  gondoltak.  Ezt  bizonyítja  az,  hogy.  1.  Fer- 
dinánd, akitől  származik  ama  kormányzati  rend- 
szer, amely  Magyarország  független  fejlődését 
fenyegette,  végső  akaratában  osztrák  örökös  tar- 
tományait megosztja. 

Ha  egységes  államot  akar  országaiból  alakí- 
tani, miért  ébreszti  fel  az  egyes  tartományok  par- 
ticularis  tendentiáit?  Ha  Magyarország  beolvasz- 
tása a  szándéka,  miért  kisebbíti  a  magyar  király- 
nak nem  magyar  uralmát? 


A  germanizálás  nem  volt  királyaink  vezérlő 
motivuma. 

A  Habsburg-házbeli  első  három  uralkodó 
közül  csak  Miksa  igazán  német  ember.  Ferdi- 
nándhoz a  spanyol  felfogás  közelebb  áll  a  né- 
metnél. Anyanyelve  is  spanyol.  Rudolf  ifjúságát 
II.  Fülöp  udvarában  tölti  el  és  teljesen  madridi 
befolyás  alá  kerül. 

Németországban  sok  is  volt  ellenük  a  panasz 
amiatt,  hogy  nem  követnek  német,  hanem  katho- 
likus  politikát,  amely  ellentétbe  helyezte  őket  a 
germán  szellem  szülöttjével,  Luther  tanaival. 

Ha  Németországban  sem  követnek  német 
politikát,  mi  bírhatta  volna  őket  arra,  hogy  ezt 
Magyarországon  tegyék. 

A  kor  szelleme  sem  ösztönzi  királyainkat 
arra,  hogy  nemzetiségi  politikát  csináljanak.  A 
vallás  uralkodik  a  politikán.  A  vallás  közössége 
lévén  a  rokonérzés  és  az  üdvös  együttműködés 
első  feltétele,  az  államok  természetes  törekvése 
volt,  hogy  határaik  között  egy  vallás  uralkodjék. 
Nem  a  közös  nemzetiség,  hanem  a  közös  vallás 
biztosította  az  államok  egységét. 

S  ha  volt  olyan  dynastia,  amelynek  elhatáro- 
zásaira egy  nemzetiség  érdeke  már  e  korszakban 
is  döntő]  hatást  tett,  az  nem  a  habsburgi.  A 
Habsburgok  sok  nemzeten  uralkodtak.  Nemzeti 
jellegük   kidomborítása   helyzetüket    csak    súlyo- 


sabbá  tette  volnaj)  (Á  magyar  állam  fennmara- 
dásának alk.  szab.  okai  II.  kötet,  103.  lap.)  Kez- 
detben ezen  szempontok  voltak  a  Habsburgoknál 
irányadók.  A  germanizálás  és  centralizálás  későbbi 
politika.  Változik  politikájuk,  amint  az  európai 
viszonyok  követelményei  is  változók. 

Változnak  az  erőviszonyok  is.  A  dinasztia 
hatalma,  mely  egy  időben  Spanyolországig  és 
Németalföldig  terjedő,  az  európai  viszonyok  sze- 
rint változó.  Ezzel  szemben  áll  az  ország,  amely- 
től Erdély  elvált,  melynek  egy  része  török  hódolt- 
ság alatt,  majd  déli  része  mint  határőrvidék  absolut 
katonai  szervezet  alakjában  elszakíttatott.  Az  or- 
szág Erdély  s  külföldi  szövetségeseinek  támoga- 
tása arányában  is  gyöngül  vagy  erősbödik. 

A  dinasztia  birodalma  az  idők  folyamában 
állaga  nagy  részében  megváltozik,  illetve  meg- 
fogyatkozik. Egy  vándorló  birodalom  ez  —  nyu- 
gatról keletre  —  melyről  később  helyesen  mon- 
datott, hogy  (cnem  ország,  hanem  csak  kormány)). 
Dinasztikus,  külpolitikai  szempontok  benne  irány- 
adók. Változik  ennélfogva  maga  a  kormányzási 
rendszer  is.  A  magyar  közjog  a  király  és  az 
ország  viszonyát  annyiban  mindig  egyformán 
állapítja  meg,  amennyiben  Magyarország  állami 
önállóságát  s  alkotmányosságát  a  változó  rend- 
szerek s  változó  erőviszonyok  között  egyaránt 
hangsúlyozza.   Az   alkotmányosság   és  önállóság 


teljességének  ezen  fictiója  régi  közjogunkra  rá- 
nyomja az  irrealitás  bélyegét  s  a  jogok  és  a 
tények  között  disharmóniát  teremt.  Ezáltal  Magyar- 
országon óriási  nagygyá  lesz  azon  űr,  mely  a 
közjog  és  az  élet  között  a  dolog  természeténél 
fogva  amúgy  is  támadni  szokott. 

A  paragraphus  merev  és  gyakran  változat- 
lan; az  élet  azonban  meg  nem  áll.  Változnak  az 
erőviszonyok  és  e  változások  arányában  a  régi 
erőviszonyokon  alapuló  közjog  is  alapját  veszti 
el.  Épít  oly  erőkre,  melyek  már  nem  léteznek ; 
nem  számol  oly  erőkkel,  melyek  időközben  tá- 
madtak. Természetesen  még  nagyobb  az  ellentét 
a  közjog  és  az  élet  között,  ahol  —  mint  nálunk 
egy  időben  —  a  királyi  jog  fél-Európa  hatalmát 
jelenti;  az  ország  pedig  csak  az  Erdélyen  és 
hódoltságon  kívüli  részt  s  melyben  az  alkotmá- 
nyosság és  függetlenség  fictiója  a  törvényekben 
mégis  fenntartatott. 

Magyarország  közjogi  küzdelmeiben  a  teljes 
elvi  diadal  a  tényleges  vereség  teljességét  nem 
zárta  ki.  Igen  jellemző,  hogy  nevezetes,  sokszor 
hivatkozott  —  alkotmányvédő  s  függetlenségünket 
declaráló  —  törvényeinkhez  hozzájárult  az  ural- 
kodó ;  de  kicsiny  részletkérdésekben  való  követe- 
léseinknek nem  tett  eleget.  Az  1790 — 91-iki 
diéta  számos  kivánalmai  közül  csak  a  hadügyi 
téren  való  szerény  javításokra  vonatkozókat  em- 


lítsük  meg.  E  kívánságok  nem  teljesültek.  De 
ugyanazon  országgyűlés,  mely  a  magyar  honosok 
tisztül  alkalmazása  s  a  magyar  tiszteknek  haza- 
hozatala tekintetében  nem  bírt  eredményt  elérni : 
képes  volt  a  királylyal  ismét  törvényileg  elismer- 
tetni Magyarország  alkotmányosságát  és  függet- 
lenségét. 

Ez  csak  azzal  magyarázható,  hogy  a  magyar 
honosoknak  tisztekül  alkalmazását,  vagy  a  ma- 
gyar tisztek  hazarendelését  Bécsben  reális  változ- 
tatásnak nézték ;  az  ország  függetlenségének  tör- 
vényben való  kijelentését  ellenben  minden  tény- 
leges következmény  nélkülinek.  Innen  van  az, 
hogy  a  többet  concedálták,  a  kevesebbet  ellen- 
ben megtagadták.  Érthetetlen  eljárás  valóban,  ha 
figyelmen  kívül  hagyjuk,  hogy  ama  «kevesebb)) 
a  valóság  lett  volna,  a  atöbb))  azonban  a  corpus 
iuris  világa  csupán. 

Ezen  declaratorius  törvények  ideális  jelentő- 
ségére sokan  súlyt  helyeznek.  A  nemzeti  érzés 
és  öntudat  nyilvánulását  látják  bennük  s  lelke- 
sítő és  biztató  hatásukat  igen  értékesnek  hiszik. 
A  nemzeti  öntudat  azonban  dalaiban  és  poézisé- 
ben  is  kifejezést  nyerhet  s  a  Szózat  a  nemzeti 
érzésnek  ép  oly  megnyilatkozása,  mint  az  1790:X. 
t.-c.  Ezrek  lelkében  keltve  visszhangot,  soha  el 
nem  múló  szépséggel  adott  egy  sokat  szenve- 
dett  nemzet  mélységes   érzésvilágának  kifejezést 

s  lelkük  mélyéig  meg  fogja  rendíteni  a  jövő 
generatiók  lelkét  még  akkor  is,  mikor  ama  régi 
törvények  már  csak  úgy  fognak  tekintetni,  mint 
egy  tehetetlen  kor  irreális  politikájának  emlékei. 
Mert  valóban  tehetetlen  egy  korszak  az  — 
büszkeségünk  fölkeltésére  semmiképen  nem  alkal- 
mas —  melyben  a  törvényhozó  átveszi  a  poéta 
szerepé;  s  midőn  a  törvény,  melynek  parancsnak 
kellene  lennie,  lelkesítő  proclamatio  már  csupán. 

Ha  azok  az  országgyűlések  a  pénzügyi 
ellenőrzés  tekintetében  csak  egy  kis  jogot  szerez- 
hettek volna,  felülvizsgálva  a  só  vagy  a  vám- 
jövedelmek hovafordítását;  ha  a  bankkérdésben 
meg  tudták  volna  akadályozni,  hogy  Magyar- 
ország oly  devalváczió  terhét  érezze,  mely  egy 
megkérdezése  nélkül  követett  pénzügyi  politika 
eredménye  volt:  többet  használtak  volna  Ma- 
gyarország alkotmányos  önállásának,  mint  bármi- 
féle declaratióval.  Ha  a  bécsi  udvari  kamarában 
vagy  a  bécsi  hadi -tanácsban  vagy  a  Staats- 
ministerium  kebelében  csak  egy  kis  befolyást 
biztosítottak  volna  az  országnak  s  e  testületek 
hatáskörét  csak  egy  kissé  megnyirbálgatták  volna: 
többet  használtak  volna  Magyarország  valóságos 
függetlenségének,  mint  az  elvnek  sokszoros  kije- 
lentésével. 

Ha  ennek  elmulasztása  a  politikai  érzék  hiányá- 
ból ered:  ne   legyünk   büszkék   ez    országgyűlé- 

sekre,  mert  szellemük  nem  a  nemzeti  haladás, 
hanem  a  parva  sapientia.  Ha  pedig  a  kedvezőt- 
len erőviszonyok  miatt  nem  volt  egy  eredmé- 
nyesebb politika  lehetséges:  lássuk  be,  hogy  ama 
declaratiók  mindegyike  egykori  gyöngeségünknek 
egy-egy  tanújele;  éppen  amaz  alkotmányos  füg- 
getlenség hiányának  bizonysága,  amelyet  de- 
clarál. 

Ezért  mondotta  Széchenyi  —  a  valóság  em- 
bere —  hogy  Magyarország  nem  volt,  hanem 
lesz.  Ez  a  szó  nem  lelkesítő  mondás  csupán. 
Széchenyi  politikus  világnézletének  egy  mély 
igazsága  nyer  benne  kifejezést.  Mert  csak  akkor 
lesz  egy  nemzet  valóságban  is  ható  tényező, 
mikor  a  csupán  elvben  elért  sikert  megtanulta 
semmisnek  tekinteni. 

Ezen  reális  felfogás  hiánya  jellemzi  nálunk  a 
múltat;  ennek  következménye  volt  az,  hogy  a 
jogfejlődés  és  a  tényleges  fejlődés  közötti  kap- 
csolat megszakadt. 

A  jogfejlődés  nem  számolt  a  birodalmi  szem- 
pontokkal s  a  tényleges  fejlődés  elmellőzte  a 
magyar  törvényeket.  A  birodalmi  politika  nem 
acceptálhatja  Magyarország  teljes  különváltságát, 

—  európai  állása  ezt  nem  engedi;  Magyarország 
nem  ismerheti  el  a  birodalmi  politika  rendszerét, 

—  nemzeti  létét  adná  fel  általa.  Magyarország  nem 
keres   módot   a  kellő  összeegyeztetésre  s  ha  ta- 

lálna,  sem  volna  ereje,  hogy  azt  a  valóságban  is 
keresztülvigye.  • 

A  bécsi  politika  vezetői  a  tényleges  fejlődés 
alapjain  állanak  s  annak  folytonosságában  ha- 
gyományos igazolását  látják;  a  magyar  ország- 
gyűlések a  törvényes  alapon  állva,  annak  merev 
változatlansága  mellett  könnyen  megfeledkeznek 
arról,  hogy  bizonyos  sérelmek  folytonossága  kö- 
vetkeztében egy  tényleges  fejlődés  mutatkozik, 
melynek  realitását  törvénytelensége  nem  létezővé 
és  nem  létezetté  nem  teheti.  Mellőzése  a  valódi 
erőviszonyok  mellőzését  jelentette;  a  valódi  erő- 
viszonyok mellőzése  pedig  nem  idealizmus,  ha- 
nem rossz  politika.  Az  erők  közé  számítandó  a 
nemzeti  öntudat  is,  a  merev  jogi  felfogás  azon- 
ban, midőn  ezt  conserválta,  egyszersmind  az 
összes  többi  erők  iránt  érzéketlenné  tette  híveit. 
A  bécsi  politika  fölénye  abban  állott,  hogy  csu- 
pán a  magyar  nemzeti  öntudatot  nem  vette  szá- 
mításba, a  hatalmasabb  európai  erőkkel  azonban 
számot  vetett. 

A  felfogások  e  különbözősége  folytán  a  XIX. 
század  kezdetének  küzdelmeiben  a  magyar  állás- 
pont törvényességének  voltaképp  conservativ  hívei 
a  tények  szempontjából  radikális  újítóknak  lát- 
szanak a  bécsi  politikusok  előtt;  és  a  bécsi  poli- 
tikusoknak a  tényleges  fejlődés  alapján  alkotott 
fogalmai  s  azokhoz  való  conservativ  ragaszkodá- 

suk  Magyarország  szemében  alkotmányellenes 
újítók  eljárása  színében  mutatkozik.  (L.  Kemény 
Zs.:  Forradalom  után.) 

A  felfogások  ezen  ellentétessége  1848-ban 
jut  legélesebb  kifejezésre.  Az  1848-iki  törvények 
Magyarország  függetlensége  szempontjából  — 
mint  ezt  Deák  is  hangsúlyozta  —  nem  szerez- 
tek az  országnak  új  jogokat;  Magyarország  az- 
előtt is  önálló,  független  és  alkotmányos  állam 
volt  törvényeink  szerint.  És  mégis,  a  valóságban 
ezen  törvények  egészen  új  helyzetet  teremtettek 
s  a  régi  viszonyokat  teljesen  felforgatták  csupán 
azáltal,  hogy  Magyarország  teljes  alkotmányos- 
ságának és  teljes  függetlenségének  fictiójából 
kiindulva,  annak  következményeit  megvonták  s 
tényleges  szervezését  megkisérlették.  Törvényes 
és  jogos,  de  tényleg  felforgató  lépés  volt  ez, 
mely  a  monarchia  egészére  kihatott.  Ebből  indul 
ki  a  bécsi  ministerium  emlékirata  is,  heves  ellen- 
mondást keltve  Magyarországon  azon  állításával, 
hogy  ő  felségének  az  1848-iki  törvények  szente- 
sítésére nem  volt  joga. 

Mint  magyar  királynak  kétségtelen  joga  volt 
bármily  új  szabadságokat  is  adni  a  nemzetnek; 
a  régiek  realizálása  pedig  éppen  kötelessége  volt. 
Mint  osztrák  császárnak  kétségtelen  kötelessége 
volt  az  örökös  tartományok  érdekeire  is  figye- 
lemmel lenni  s  azokat  védeni.  Ez  magyar  királyi 

jogainak  mikénti  gyakorlására  kihathatott^  de  ma- 
gát a  jogot  nem  létezővé  nem  tehette. 

A  bécsi  ministerium  jogi  szempontnak  nyil- 
vánította azt,  ami  célszerűség  kérdése  volt  s  az 
osztrák  császár  kötelességeinek  kérdését  a  ma- 
gyar király  jogainak  kérdésével  zavarta  össze. 
A  magyar  közvélemény  pedig  figyelmen  kívül 
hagyta,  hogy  ami  törvényes  szempontból  régi 
jog,  valójában  új  acquisitio;  hogy  ami  törvényes 
szempontból  magyar  belügy,  tényleg  az  egész 
monarchia  átalakításának  ügye;  és  hogy  lehetnek 
esetek,  midőn  kétségtelen  jogaink  egyszerű  gya- 
korlása által  megsértünk  idegen  érdekeket.  Ma- 
gyarország  méltán  jogaiban  sértettnek  látja  ma- 
gát minden  kísérlet  által,  mely  akadályt  gördít 
az  1848-as  törvények  végrehajtása  elé;  míg  Bécs- 
ben érdekeikben  méltán  sértve  érzik  magukat 
azoknak  teljes  végrehajtása  által.  A  jogi  szem- 
pontok és  a  tényleges  viszonyok  szempontjainak 
különbözősége  folytán  mindkét  fél  ügy  érzi,  hogy 
ő  a  megtámadott.  Történelmünk  sajátos  alakulása 
vezetett  ide.  Szükségképp  kialakult,  a  viszonyok 
természetében  mélyen  gyökerező  objectiv  ellen- 
tétek ezek,  melyek  előidézik  az  összeütközést, 
mihelyt  élükre  állíttatnak.  Épp  a  helyzet  ezen 
kényes  volta  tette  az  érzelmi  politikával  szemben 
oly  aggodalmassá  Széchenyit.  Kossuth  politikája 
ezen  ellentét  kiélezésében  állott. 

Már  magának  a  rendiségnek  hirtelen  való 
lerontása  is  nehéz  helyzetet  teremtett,  amennyiben 
bizonyos  kérdések  tisztázását  szükségessé  tette. 

Tévedés  volna  ugyanis  azt  hinni,  hogy  a  régi 
Magyarország  törvényei  minden  térre  kiterjedők 
s  hogy  pl.  a  hadügy  és  pénzügy  birodalmi  szer- 
vezése törvényellenes  volt.  Ennek  magyarázata  a 
rendi  felfogásban  gyökerezik.  A  rendi  társadalom 
—  mint  ezt  már  Grünwald  kifejti  —  csak  annyit 
áldoz  közcélra,  amennyit  az  uralkodó  feltétlenül 
megkíván;  az  uralkodó  pedig  természetesen  a 
birodalom  és  nem  a  magyar  állam  céljaira  köve- 
tel áldozatot. 

A  rendi  és  birodalmi  érdek  kiegyezésében 
pedig  az  állami  érdek  szenved  rövidséget. 

Hogy  a  magyar  haderő  és  pénzügy  a  biro- 
dalmiból kiszakíttassék,  ez  az  uralkodó  érdekei- 
vel ellenkezett;  hogy  a  birodalmi  mellett  még 
egy  külön  magyar  haderő  (mint  Zrinyi  akarta) 
és  (mint  Széchenyi  kívánta)  még  külön  magyar 
pénzügy  is  létesíttessék:  az  a  rendi  társadalom 
érdekeivel  ellenkezett.  Hogy  a  vámkérdésben 
Magyarország  ne  legyen  Ausztriának  kiszolgál- 
tatva, az  is  a  rendeken  múlt.  (A  nemesi  adó- 
mentességen.) A  rendi  érdek  ép  oly  ellensége 
volt  a  magyar  állam  kialakulásának,  mint  a  biro- 
dalmi érdek  s  a  magyar  államnak  csak  e  kettő 
rovására   lehetett    kialakulnia.    Széchenyi    pl.    az 

országos  pénztár  céljaira  a  rendeket  akarta  meg- 
adóztatni s  így  egy  alkotmányos  magyar  pénz- 
ügyi gazdálkodás  kezdeteit  megteremteni  s  a 
Tisza  szabályozására  kieszközölt  pénz  által  pedig 
valójában  magyar  közlekedési  célra,  ellenőrzésünk 
alá  juttatott  oly  összegeket,  melyek  azelőtt  birodal- 
milag  kezeltettek.  E  két  példa  mutatja,  hogy  az 
önálló  pénzügynek  vagy  a  birodalom,  vagy  a 
rendiség  rovására  kellett  fejlődnie. 

El  kellett  tűnnie  a  rendiségnek,  hogy  ez  az 
állapot  megváltozhassék.  Amely  percben  a  nemes- 
ség adófizetővé  válik,  teljesen  királyi  a  pénzügy 
többé  már  nem  lehet  s  amely  percben  a  pénzügy 
és  a  hadügy  megszűnik  királyi  lenni,  —  a  magyar 
közjog  szerint  —  többé  már  birodalmi  sem  lehet. 

Más  államok  kiépülésének  is  útjában  állott 
a  rendi  érdek ;  ott  azonban  a  kiépítés  munkáját 
a  nemzeti  királyság  végezte  el.  A  mi  hatalmat 
ott  a  rendektől  a  király  hódított  el,  azt  a  nem- 
zeti állam  nyerte  meg.  Nálunk  azonban  az  ural- 
kodó idegen  országok  fejedelme  is  volt,  Magyar- 
országot csak  birodalma  egy  részének  tekintette 
s  a  mi  hatalmat  a  rendektől  elhódított,  azt  a 
birodalom  nyerte  meg. 

Az  a  felfogás  azonban,  hogy  az  uralkodó  — 
és  nem  az  állam  —  számára  adják  a  pénzt  és 
katonát,  még  természetesebb  volt  nálunk,  hol  az 
uralkodók  céljai  számunkra  valóban  idegenek  vol- 

tak  s  a  megszavazott  pénz  és  katona  egy  min- 
ket nem  mindig  érdeklő  dinasztikus  külpolitika 
céljaira  fordíttatott.  Azáltal  azonban,  hogy  a  pénz- 
es hadügy  kizárólag  a  király  ügyének  tekintetett: 
az  uralkodó  személyének  közössége  folytán  kö- 
zössé s  az  uralkodó  személyes  kormányzása 
folytán  a  had-  és  pénzügyi  szervezetnek  szük- 
ségképp egységessé  kellett  válnia. 

Az  ország  alkotmányosságának  kérdése  —  az 
uralkodó  más  országok  ura  is  lévén  —  az  ország 
függetlenségének  kérdésével  szorosan  összetar- 
tozott s  míg  a  rendi  szervezet  —  a  királyi  jo- 
gok címe  alatt  —  a  birodalmi  egység  tényét 
elleplezte,  a  teljes  alkotmányosság  rögtönös  ke- 
resztülvitele e  birodalmi  szervezetet  erőszakosan 
kettészakította.  Azon  rendszer  azonban,  mely 
ezáltal  megsemmisíttetett,  csak  részben  volt  tör- 
vénytelen, részben  azonban  csupán  törvényes 
sanctio  nélküli,  de  a  régi  rendi  szervezetből 
szükségképp  következő. 

A  rendiség  végső  consequentiái  ellentétben 
állottak  volt  a  függetlenségi  eszme  végső  conse- 
quentiáival  s  amint  a  rendiség  lerontatott:  Ma- 
gyarország függetlensége  a  régi  Ausztria  fenn- 
állhatásával  összeférhetetlennek  bizonyult.  A  ma- 
gyar király  régi  jogköre  a  birodalmi  szervezetet 
nem  alterálta  volt;  az  alkotmányos  Magyar- 
ország új  jogköre  azt  kettészakította. 

A  független  felelős  kormányzati  rendszer 
révén  a  jogi  és  tényleges  állapot  közötti  ellen- 
tét, melyet  a  rendiség  részben  palástolt,  teljesen 
kitűnt  s  a  jog  realizálisának  nehézségei  azonnal 
nyilvánultak. 

A  felfogások  ellentétessége  mindjárt  a  had- 
ügynél mutatkozott.  A  hadsereg  közössége  nincs 
régibb  törvényeinkben  declarálva ;  önállósága 
sincsen.  Tényleg  osztrák  volt  a  hadsereg  és  egy- 
séges; jogilag  szabályozatlan,  de  az  önállóság- 
hoz való  jog  feladatlan  s  állami  függetlensé- 
günkből szükségképp  folyó.  Midőn  tehát  a  ma- 
gyarországi katonaság  fejéül  1848-ban  a  had- 
ügyminiszter tétetett,  a  magyar  alkotmány  szem- 
pontjából ez  az  állam  régi  függetlenségének 
szükségképpeni  folyománya  volt  s  így  semmi 
elvi  újítás;  de  tényleg  ezáltal  a  régi  egységes 
osztrák  hadsereg  kettészakíttatott  s  egészen  űj 
szervezést  nyert. 

Magyarország  régi  alkotmányos  traditióinak 
valóra  váltával  a  régi  Ausztria   egész  szervezete 

megbontatott  s  a  monarchia  és  a  hadsereg  tra- 
ditionális  irányzatával  ellentétes  szellem  érvé- 
nyesült. 

A  bécsi  kormányzat  tényleges  hatáskörének 
megszüntetésével  magyar  felelős  minisztérium ;  a 
régi  egységes  hadsereg  helyébe  két  külön  had- 
ügyminiszter; a  bécsi  udvari  kamara  felelősség 
nélküli  gazdálkodása  helyébe  a  felelős  magyar 
pénzügyminiszteré. 

Az  önálló  pénzügyi  gazdálkodáshoz  való 
jogunk  is  állami  függetlenségünk  régi  jogából 
következett,  de  nemcsak  tényleg  nem  volt  meg, 
hanem  1848  előtt  sok  tekintetben  törvényileg 
sem  szabályoztatott  A  hadiadót  az  országgyűlés 
szavazta  meg,  de  hovafordítását  nem  ellenőrizte; 
a  koronajószágok  és  bányák  jövedelme,  a  só 
árából  befolyt  összeg  s  a  vámjövedelmek  is  tör- 
vényesen a  királyt  illették  és  sem  megszavazá- 
suk nem  volt  szükséges,  sem  hovafordításuknak 
ellenőrzése  lehetséges.  Az  államadósságok  fel- 
vételének módjáról  törvény  nem  intézkedett. 

Hiszen  ha  Magyarországnak  önálló  pénz- 
ügye is  lett  volna,  nyilvánvaló,  hogy  például  egy 
absolüt  uralkodó  által  csinált  államadósságait 
köteles  lett  volna  megfizetni,  még  ha  azoknak 
fölvételére  a  királynak  nem  lett  volna  is  joga. 
Az  a  körülmény,  hogy  uralkodónk  egyszersmind 
Ausztria  császárja  is,  jogilag   ezen    kötelezettsé- 


23 


günkön  nem  változtathatott.  Nem  a  többi  or- 
szágok egyetértésével  és  nem  az  ő  érdekükben 
történtek  e  kiadások,  hanem  az  uralkodó  ön- 
kényes akarata  alapján  a  dinasztikus  érdekeket 
védő  birodalmi  politika  javára.  A  mi  jogaink 
érvényesítését  erőszakkal  akadályozták  meg;  az 
ő  jogaikat  is  erőszak  negligálta.  Az  uralkodói 
önkény  teljességéből  annak  sem  igazsága,  sem 
jogossága  nem  következik.  Ausztria  alkotmányos 
tényezőit  nem  terhelhették  inkább,  mint  minket, 
a  megdőlt  kormányrendszer  adósságai  s  midőn 
Magyarország  alkotmányos  függetlenségének  rea- 
lizálása által  a  birodalmi  szervezetet  megbon- 
totta s  ezáltal  az  örökös  tartományok  erejét  is 
—  jogosan  bár,  de  kétségtelenül  —  megcsor- 
bította: nem  volt  méltányos  a  régi  birodalom 
megosztásánál  annak  csupán  activáiban  osztozni 
s  Ausztriára  hagyni  a  birodalom  régi  terheit. 
Az  1848-iki  törvények  a  régi  birodalmi  szerve- 
zetet fölbontották  s  tényleg  is  —  mint  volt  jo- 
gilag —  kettéosztották  a  monarchiát ;  ezek  után 
tehát  már  nem  lehetett  a  terhek  tekintetében  sem 
azt  mondani  Ausztriáról,  hogy  ő  a  birodalom. 

A  tiszta  magyar  közjogi  felfogás  alkotmá- 
nyos alapján  állott  Magyarország,  midőn  az 
államadósságokat  elvállalni  nem  akarta;  a  mél- 
tányosság természetes  és  jogos  alapján  állott 
Ausztria  és  a  dinasztia,    midőn    az    abban  való 

részesedést  követelte.  Éppen  ebben  állott  Magyar- 
ország évszázados  elnyomásának  legsúlyosabb 
következménye,  hogy  a  nyilvánvaló  jogtalansá- 
gok sorozata  oly  állapotokat  teremtett,  melyek 
közt  a  kétségtelen  jog  alkalmazása  is  már 
nyilvánvaló  igazságtalanságot  eredményezett  s 
ígymaga  a  jogtalankodás  folytonossága  volt  az, 
ami  igazságtalanná  tette  a  kétségtelen  jog  érvé- 
nyesítését. 

Ezt  látjuk  a  bankkérdésben  is.  Önálló  ma- 
gyar bankra  nézve  törvényeink  nem  tartalmaz- 
nak intézkedést;  felállíthatása  nem  speciális  tör- 
vényből, hanem  szintén  csupán  az  ország  füg- 
getlenségének elvéből  következett.  Nincs  az 
önálló  bank  régi  törvényeinkben ;  de  az  osztrák 
bank  sincs  elisn>erve.  Az  alkotmányban  itt  is 
hézag  van ;  az  életben  itt  is  központi  biro- 
dalmi szervezet.  Ez  az  osztrák  nemzeti  bank 
ténynyé  lett,  amelylyel  számolni  kellett.  Midőn 
tehát  1848-ban  a  bankkérdést  önállolag  szabá- 
lyozta Magyarország  :  számos  törvényeinkben 
biztosított  állami  függetlenségünknek  csak  ter- 
mészetes consequentiáit  vonta  meg  s  mégis  ez- 
által az  osztrák  nemzeti  bank  —  érvénytelen- 
nek nem  is  mondható  —  privilégiumát  sér- 
tette meg. 

A  németországi  és  olaszországi  események 
még  súlyosbították  a  helyzetet. 

A  dinasztia  tagjai  nehéz  probléma  előtt  állot- 
tak. A  birodalom  régi  terhei  megvoltak;  a  biro- 
dalom új  feladatai  elutasíthatatlanul  jelentkeztek; 
de  maga  a  birodalom  —  sem  szellemben,  sem 
erőforrásokban  —  nem  volt  sehol. 

Az  olasz  kérdésben  a  képviselőház  cly  ha- 
tározatot hozott,  mely  —  Kossuth  szerint  is  — 
a  segély  megtagadásával  egyértelmű  volt ;  a 
németországi  eseményekre  nézve  pedig  kijelen- 
tette, hogyha  Bécs  Frankfurttal  összeütközésbe 
jut,  Magyarország  segítségére  ne  számítson.  Ez- 
zel a  képviselőház  a  piagmatica  sanctiót  meg- 
sértette. Az  olasz  kérdésben  egy  concret  eset- 
ben s  indirecte;  a  német  kérdésben  előleges 
nyilatkozattal  elvileg.  Ezen  határozatok  mutatják 
legjobban,  hogy  az  1848-iki  törvényhozók  Ausz- 
tria és  Magyarország  viszonyának  szabályozása 
tekintetében  minő  mulasztást  követtek  el.  Meg- 
elégedtek azzal,  hogy  Magyarország  független- 
sége régi  elvének  consequentiáit  megvonták;  de 
hogy  ezáltal  minő  viszony  támad  a  két  állam 
közt,  annak  szabályozását  elmulasztották. 

A  külügyeket  ketté  nem  választhatták;  közös 
ügyeket  nem  ismertek;  ennélfogva  a  külügynek 
továbbra  is  tisztán  osztráknak  s  az  osztrák  kül- 
ügyminiszter által  intézettnek  kellett  maradnia. 
Nem  volt  fórum,  mely  a  külügyminisztert  politi- 
kájának föltárására  kényszerítse;  nem  volt  mód. 

rnelylyel  felelősségre  lett  volna  vonható.  Magyar- 
ország külügyeit  idegen  hatóság  intézte,  mely 
nem  volt  az  ő  közege  s  melylyel  szemben  nem 
volt  semmi  ereje.  Magyarország  számára  e  tekin- 
tetben csak  két  út  volt  nyitva:  vagy  acceptálta 
föltétlenül  az  osztrák  külpolitikát  s  viselte  ter- 
heit ;  vagy  föltételesen  támogatta  s  így  a  monar- 
chia megtámadtatása  idején  szabott  föltételeinek 
el  nem  fogadása  esetén  megsértette  a  prag- 
matica  sanctiót.  A  pragmatica  sanctio  kötelezte 
Magyarországot,  hogy  megtámadtatás  esetén 
védje  Ausztriát;  a  negyvennyolcas  törvények 
az  osztrák  külügyminiszterre  bízták,  hogy  ezen 
esetet  előidézhesse. 

Ausztriához  való  viszonyunknak  1848-iki  fel- 
fogásában a  provinciális  gondolkozásmód  tükrö- 
ződik. A  hosszú  elnyomás  politikai  érzésünket 
megbénította,  látkörünket  szűkké  tette  s  egész 
politikai  gondolkozásmódunkra  és  így  magának 
függetlenségünk  proclamálásának  és  szabályozá- 
sának módjára  is  rányomta  bélyegét.  Ausztriához 
való  viszonyunk  eme  felfogásának  alapján  lehe- 
tett sérelmi  politikát  követni,  de  kormánypro- 
grammot  adni  nem  lehetett.  Nemcsak  azért,  mert 
az  méltánytalan  volt  Ausztriával  szemben  s  így 
az  uralkodó  hozzá  nem  járulhatott;  hanem  azért 
is,  mert  eme  felfogás  alapján  kormányozni  egy- 
általán   nem    volt    lehető.  Abban    a   pillanatban 

szakítani  ketté  a  hadsereget,  midőn  a  monarchia 
külső  és  belső  ellenségei  egyaránt  fegyvert  fog- 
tak ellene :  kívánatos  politika  a  szakítást  előidéző 
fél  szempontjából,  de  a  monarchia  szempontjából 
kétségtelen  hiba.  Abban  a  percben  írni  elő  az 
Olaszországgal  szemben  követendő  utat  s  az 
annak  adandó  kedvezményeket^  midő  a  monarchia 
olasz  részről  már  megtámadtatott:  Magyarország 
külpolitikai  egyéniségének  határozott  kidomborí- 
tása  volt;  de  az  egész  monarchia  nagyhatalmi 
pozíciójának  a  legkényesebb  pillanatokban  való 
meggyón gítése.  Az  államadósságokban  való  része- 
sedés a  magyar  közjog  alapján  tagadtatott  meg, 
de  annak  csupán  Ausztriára  hárítása  a  monarchia 
pénzügyei  szempontjából  nemcsak  méltánytalan- 
nak, hanem  teljességgel  kivihetetlennek  bizonyult. 
Az  a  felfogás  tehát,  mely  hangadó  politiku- 
sainkat vezette,  nem  volt  oly  alap,  melyen  kor- 
mányozni lehetett,  mert  azon  politikához  az  ural- 
kodóház hozzá  nem  járulhatott.  Nem  fogadhatta 
azt  el  Ausztriára  való  tekintettel  sem ;  de  az  egész 
monarchia  politikája  szempontjából  sem  accep- 
tálhatta.  Mert  annak  elfogadásával  nemcsak  a 
régi  Ausztria  bomlott  volna  fel.  hanem  maga  a 
pragmatica  sanctio  által  megalapított  monarchia 
is.  Nemcsak  külpolitikai  érdeke,  nemcsak  nagy- 
hatalmi positiója  volt  ezen  felfogás  által  veszé- 
lyeztetve,   hanem    maga    a   monarchia   létele   is. 

Sem  külügyileg,  sem  pénzügyileg  így  fenn  nem 
állhatott.  Ezen  felfogás  nemcsak  ellenséges  érzel- 
mekbe és  téves  nézetekbe,  de  —  az  uralkodó 
szempontjából  —  a  monarchia  föntartásának  lehe- 
tőségébe is  beleütközött.  Az  olasz  segély  meg- 
tagadása ezenfelül  a  pragmatica  sanctiót  is  meg- 
sértette s  az  államadósságok  elvállalásának  meg- 
tagadása pénzügyileg  lehetséges  határokon  is 
túlcsapott. 

Nekünk  azonban  birodalmi  politikát  kell  csi- 
nálnunk; oly  politikát,  meíy  az  egész  monarchia 
ügyeinek  rendezésére  utat  mutat.  Nem  provin- 
ciális, sérelmi,  tagadó  politika  az,  mely  Magyar- 
ország érdekeit  előmozdíthatja,  hanem  csupán 
olyan,  mely  az  uralkodónak  teljes  positiv  pro- 
grammot  ad,  méltányosát  többi  tartományaival 
szemben,  a  múlttal  számolót  s  különösen  olyat, 
mely  az  egész  monarchia  szempontjából  practice 
is  kivihető.  Kivihetőség  alatt  itt  azt  értvén,  hogy 
ne  csak  a  dinasztiával,  hanem  a  tények  erejével 
se  jussunk  ellentétbe.  Ilyen  értelemben,  objective 
volt  kivihetetlen  az  a  politika,  mely  az  állam- 
adósságokat csak  Ausztriára  kívánta  hárítani,  bár 
az  e  terhet  viselni  pénzügyileg  nem  volt  képes. 
Objective  kivihetetlen  az  oly  kormányzási  rend- 
szer is,  mely  hadviselés  közben  nyilvánosan  az 
ellenfélnek  adandó  concessiókat  sürgeti  vagy  — 
—  mint    a    német    kérdésben  —  kijelenti,  hogy 

adott  esetben  az  ellenfél  pártjára  áll.  Objective 
kivihetetlen  ez  s  a  király  hozzájárulása  kivihetővé 
nem  tenné.  Mert  kétszer  kettő  négy  s  e  tényt 
megváltoztatni  királyi  jóváhagyással  sem  lehet. 

Nem  az  volt  tehát  1848-ban  az  összeütközés 
alapoka,  hogy  a  közös  ügyek  szabályozását  elmu- 
lasztották; hanem  az,  hogy  nemzet  és  király  oly 
ellentétes  szempontokból  indult  ki,  amelyek  alapján 
egyértelműleg  szabályozni  ez  ügyeket  egyáltalá- 
ban nem  lehetett.  Az  intézményes  szabályozás 
elmaradása  okozhatott  nehézségeket,  de  ha  a 
király  és  nemzet  a  fenforgó  nehéz  kérdéseket 
úgy  ítéli  meg,  mint  1867-ben:  a  közös  ügyek 
intézményes  szabályozásának  elmaradásából  a 
conflictusnak  nem  kellett  volna  bekövetkeznie. 
Nem  a  hatvanhetes  törvény,  hanem  a  hatvanhetes 
fölfogás  volt  az,  ami  hiányzott  s  ami  nem  jöhe- 
tett létre  mindaddig,  amíg  a  nemzet  és  király 
—  egyaránt  súlyos  tapasztalatok  hatása  alatt  — 
egymás  álláspontjához  jobban  nem  közeledett. 
A  magyar  nemzetnek  észre  kellett  vennie,  hogy 
a  corpus  jurison  kívül  más  —  reálisabb  —  ténye- 
zők is  léteznek  s  hogy  a  szerencsétlenség  és 
közöny  időszaka  alatt  egy  új  világ  keletkezett, 
új  erőkkel,  melyekkel  számolni  kell.  Bécsben  pe- 
dig észre  kellett  venni,  hogy  a  magyar  nemzet 
százados  álmából  fölébredett  s  hogy  a  benne 
újra    föltámadó    alkotmányos    és    nemzeti    érzés 

szintén  erő.  szintén  realitás,  melyet  az  erőket  tár- 
gyilagosan mérlegelő  politikusnak  számításon  kí- 
vül hagyni  nem  lehet.  Addig  volt  kiegyenlíthe- 
tetlen az  ellentét  a  bécsi  és  a  magyar  fölfogás 
között,  míg  Bécsben  a  magyar  jogfejlődés  tradi- 
tióival,  Magyarországon  pedig  a  tényleges  fejlő- 
dés eredményeivel  inkább  nem  kezdtek  számolni. 
Minél  teljesebbé  lesz  e  két  szempont  kölcsönös 
megértése,  annál  szilárdabbá  válik  a  nemzet  és 
király  közötti  harmónia. 

Ezernyolcszáznegyvennyolcban  azonban  ettől 
távol  állottunk. 

A  párisi  forradalom  hatása  alatt  Kossuth  a 
magyar  álláspont  minden  consequentiáját  egy- 
szerre élesen  kidomborította  s  az  idők  folya- 
mán összefonódott  viszonyok  tekintetbevételének 
teljes  mellőzésével  vonta  meg  s  az  ellentétes  fel- 
fogású feleket  egymással  szembeállította.  Kossuth 
politikája  appellált  a  nemzeti  önérzetre  s  azt 
csodálatosan  föl  bírta  fokozni ;  de  alapjában  még 
sem  a  nemzet  önerejére  épített.  Nem  a  nemzet 
belső  fejlődéséből  keletkezett  állandó,  szilárd  té- 
nyezőkre, hanem  egy  külső  változó  politikai  ala- 
kulásra, melynek  maradandóságára  sem  befolyá- 
sunk, sem  garantiánk  nem  lehetett.  Az  európai 
politika  egy  hulláma  hozta  a  sikert  s  a  másik 
hullám  ismét  elsodorta. 

Az  európai  forradalom  hatása  alatt  —  igaz  — 

a  rendiség  egész  rendszere  rögtönösen  leronta- 
tott. De  Széchenyi  nemzetébresztő  politikája  s 
két  évtizedes  munkája  volt  szükséges  ahhoz,  hogy 
ez  kivihető  legyen.  Deák  politikai  pályájának 
egész  első  fele  s  Nagy  Pál  és  Wesselényi  egész 
politikai  pályája  nagyrészt  ezen  eszmékért  való 
küzdelemben  áll.  Az  1847-iki  királyi  propositiók- 
ban  benn  is  volt  már  az  örökváltság  és  az  ősiség 
eltörlése;  a  nemesség  adómentességének  meg- 
törésével nov.  30-án  a  nemeseknek  a  háziadó  és 
az  országos  pénztár  terheiben  való  részvétele  ki- 
mondatott; a  városok  szavazatának  kérdése  is 
napirendre  kitűzve;  és  —  ami  legfőbb  —  maga 
a  kormány  is  a  haladást  írta  zászlajára  s  a  hala- 
dási elv  régi  hívei  az  alsó  táblán  többségben  voltak. 
A  haladási  mozgalom  eme  reménytnyújtó 
sikereiben  első  sorban  Széchenyinek  és  Deáknak 
volt  része;  1841  óta  Kossuthnak  is.  Az,  hogy 
az  európai  forradalom  hatása  alatt  a  kérdések 
radicalisabban  oldattak  meg,  kétségtelen.  De  két- 
ségbe lehet  vonni,  hogy  a  városok  szavazatának 
helyes  rendezése  nem  többet  ért  volna,  mint  a 
népképviselet;  hogy  pedig  az  örökváltság  ama 
radicalis  megoldása  nem  volt  szerencsés,  azt  mu- 
tatja a  tapasztalat.  A  magyar  középosztály  anyagi 
pusztulásának  nem  utolsó  oka  e  radicalismus  s 
a  vármegyei  intézmény  rajongó  híve  ezáltal  ma- 
gát a  vármegyei  intézményt  is  megrendítette. 


32 


A  józan  haladásnak  nem  volt  szüksége  az 
európai  forradalomra  s  az  európai  forradalom  e 
kérdések  megoldásának  nem  volt  előnyére.  Amit 
pedig  Ausztriához  való  viszonyunk  tekintetében 
hozott,  az  csak  múló  eredmény  volt,  melyet  a 
nemzet  hősiessége  s  egy  lángeszű  hadvezér  sem 
bírtak  megtartani. 

Kossuth  egyéniségének  rendkívüli  hatása  két- 
ségtelen; de  azon  kor  nagy  idealismusa  e  hatás 
előfeltétele  volt  Lelkesítő  hatása  mindig  s  az  egész 
világon  mindenütt  volt;  de  gyakorlati  hatása  csu- 
pán ezen  időszakban.  Pedig  ő  ugyanaz  maradt; 
stylusa.  phantasiája  ép  oly  ragyogó.  Miért  nem 
tudott  hatni  ezután?  Azért,  mert  1848-ban  annak 
a  nemzedéknek  beszélt,  amelyet  Széchenyi  és 
Deák  nevelt  s  melynek  önérzetét  azon  fér- 
fiak politikájának  folytonos  sikerei  megerősí- 
tették; azután  pedig  annak  a  nemzedéknek,  mely 
az  ő  politikájának  bukása  következtében  elvesz- 
tette az  idealismus  hatalmába  vetett  hitét. 

Mert  a  józan  politika  sikerei  teremtik  a  túl- 
ságosan bizakodó  lelkesedést  s  a  lelkesedő  poli- 
tika túlságos  bizakodásából  következő  bukás  te- 
remti a  csüggedő  nemzedékeket. 

Kossuth  nagy  hatásának  az  előbbi  korszak 
nagysága  képezi  előfeltételét. 

Hogy  a  nemzet  egy  nagy  átalakulásra  meg- 
érett: az  évtizedek  nehéz  munkájának  eredménye 

volt;  dicsőségében  Széchenyivel,  Deákkal  és  Wes- 
selényivel Kossuth  is  osztozik.  Hogy  az  az  át- 
alakulás oly  rohamosan  volt  keresztülvihető:  az 
egy  politikai  életünkön  kívül  álló  factor  hatása 
volt;  politikusaink  közül  senkinek  sem  lehetett 
érdeme.  Hogy  a  bekövetkezett  conflictusban  a 
nemzet  hosszú  ideig  állta  a  harcot:  annak  érdeme 
egyrészt  politikai  életünk  mindazon  vezéreit  illeti, 
kik  a  nemzeti  öntudatot  felébresztették  és  egy 
egész  korszak  küzdelmeiben  ideális  gondolko- 
dásra nevelték;  illeti  Kossuth  Lajost,  aki  a  maga 
rajongó  lelkét  nemzetébe  át  tudta  önteni  s  fana- 
tikus lelkesedésével  nagy  tettekre  ragadni;  illeti 
azt  a  genialis  hadvezért  is,  ki  a  nagy  küzdel- 
met dicsőséggel  vezette;  illeti  végül  a  nemzetet, 
mely  Európa  csodálatát  vívta  ki  harcában  s  a 
nemzeti  életre  erősnek  és  méltónak  mutatta 
magát. 

Annak  az  időszaknak  ragyogó  dicsősége  ekképp 
oszlik  meg  igazságosan. 

A  felelősség  ezen  időszak  politikájának  bal- 
sikereiért Kossuthot  illeti  egyedül. 

Hogy  a  haladási  mozgalom  radikális  irányba 
csapott;  hogy  egy  múló  európai  mozgalom  inga- 
tag alapjain  az  Ausztriával  való  szakításra  ragad- 
tattuk magunkat:  az  kizárólag  az  ő  politikája  volt. 

Ez  pedig  célra  nem  vezethetett.  Ha  Ausztria 
olaszországi  törekvéseiről  egyelőre  lemond  —  ami 

számára  nem  volt  életkérdés  s  így  lehető,  —  a 
Magyarországgal  szemben  szükséges  erőre  még 
Oroszország  nélkül  is  szert  tehetett  volna.  Béke 
Olaszországgal  fölszabadította  volna  ottani  sere- 
gét s  csekély  engedmények  a  német  kérdésben 
Poroszország  dinasztikus  és  osztrákbarát  kirá- 
lyát, segélyét  megnyerhették  volna.  Ausztria  azon- 
ban meg  akarta  tartani  Lombardiát  is  és  Német- 
országban is  megtartani  a  befolyást  s  ezért  volt 
nehéz  egyidejűleg  Magyarországgal  szemben  is 
küzdeni. 

Azt  mondják :  amúgy  is  bekövetkezett  volna 
a  reactió. 

Hogy  ezen  politika  nélkül  a  krisis  teljesen 
elmaradt  volna  vagy  sem,  azt  megállapítani  nem 
lehet.  De  az  kétségkívül  constatálható,  hogy  ezen 
politika  nélkül  a  dinastiának  a  támadásra  nem 
lett  volna  oka.  Ha  a  hadsereg  egysége  meg  nem 
bomlik;  ha  a  monarchia  hitele  (az  államadóssá- 
gokban való  részesedés  elutasításával)  alapjá- 
ban meg  nem  támadtatik;  ha  a  nagyhatalmi  po- 
sitiót  meg  nem  rendíti  az  olasz  és  német  kér- 
désben követett  politika:  Magyarország  meg- 
támadására nem  lett  volna  ok.  Így  azonban  — 
és  Kossuth  politikája  ezért  volt  kivihetetlen  — 
a  dinastia  számára  létkérdéssé  vált  Magyarország 
leveretése,  oly  feladattá,  melynek  teljesítése  nélkül 
a  monarchia    fennállása    lehetetlen.    Ennélfogva 

Kossuth  politikája  nélkül  nem  volt  ok  az  össze- 
ütközésre. Kossuth  politikájával  ellenben  a  győ- 
zelem nem  volt  lehetséges.  Amíg  a  dinasztiának 
csak  a  legcsekélyebb  ereje  volt,  ebben  az  élet- 
kérdésben nem  engedhetett. 

E  politika  eredménye  a  bukás,  melyből  nem 
önerőnk,  hanem  az  európai  politikának  előre  nem 
látható  nagy  változásai,  Cavour  és  Bismarck  poli- 
tikájának sikerei  s  az  oszfrák  külpolitika,  had- 
vezetés és  pénzügyi  gazdálkodás  hibái  mentettek 
ki.  Az  ezeknek  segélyével  visszanyert  állami  élet 
biztos  révében  ma  sokan  azt  mondják,  hogy  amaz 
időszak  küzdelmének  ideális  nagysága  már  maga 
elég  dicsőség  s  elégséges  siker.  Az  isteni  ige 
hirdetésének  csodálatos  módja  életveszélyes  sebe- 
ket ejteni  csak  azért,  hogy  a  természet  gyógyító 
ereje  —  ad  maiorem  glóriám  Dei  —  annál  ha- 
talmasabban demonstráltassék. 

Abban  a  küzdelemben  a  magyar  nemzet  való- 
ban hősileg  viselkedett.  De  éppen  ennek  az  idea- 
lismusnak  nagysága,  épen  ennek  az  erőfeszítés- 
nek hősiessége  bizonyítja  legjobban  ama  politika 
helytelenségét,  mely  ilyen  áldozatkészség  mellett 
is  bukásra  vezetett. 

E  politikának  szükségképpen  leveretéshez  kel- 
lett vezetnie.  Szerencsés  véletlenekre  maradandó 
alkotásokat  építeni  nem  lehet 

Beismerte  a  bukást  maga    Kossuth    is   azon 

proclamatiójában,  melylyel  a  főhatalmat  Görgeyre 
ruházza  át.  E  proclamatió  azzal  kezdődik,  hogy 
az  egyesült  orosz  és  osztrák  seregekkel  szemben 
a  sikeres  ellenállásra  nincs  többé  remény ;  át- 
ruházza tehát  a  főhatalmat  Görgeyre,  felelőssé 
tevén  őt,  hogy  azt  miként  gyakorolja.  Görgey 
fegyverletétele  később  árulásnak  mondatott.  Rég 
megcáfolt  vád  ez  ma  már,  emlékjele  ama  kor- 
szak szenvedélyes  elfogultságának,  mely  benne 
hihetett.  Ha  nem  tudnók  is,  hogy  Görgey  elő- 
zetesen kijelentette  Kossuthnak  a  fegyverletétel 
szándékát;  ha  a  psychológia  legelemibb  igaz- 
ságai nem  utalnának  is  arra,  hogy  az  ország 
sorsát,  ha  lett  volna  remény,  gyanús  szándékú 
s  ellenkező  politikájú  ellenfelének  önként  nem 
adta  volna  át:  amaz  egy  tény,  hogy  előzőleg  a 
forradalmi  kormány  fölajánlotta  az  orosz  dina- 
stiának  a  magyar  koronát,  elégséges  a  bukás 
teljességének  bizonyságára.  Mert  valóban  ért- 
hetetlen és  menthetetlen  lett  volna  egy  ilyen  lépés 
akkor,  ha  a  nemzetben  az  ellenállásra  volt  még 
erő.  Ez  az  ajánlat  nem  egyéb,  mint :  a  fegyver 
letétele.  A  világositól  csak  abban  különbözik, 
hogy  míg  Görgey  a  nyers  erőnek  engedve,  ezzel 
az  oroszt  csupán  az  ország  tényleges  urának 
ismerte  el:  addig  Kossuth  a  korona  felajánlásá- 
val a  nyers  erő  uralmának  a  jogi  sanctiót  is  kész 
volt  megadni.    Azok,   akik    a  politikában  csupán 

a  tényleges  erőviszonyokat  tartják  fontosnak,  e 
különbségre  nem  fognak  súlyt  helyezni.  Azoknak 
azonban,  kik  a  régmúltban  oly  nagy  diadalnak 
hirdetik,  hogy  Magyarország  a  közös  ügyek  lé- 
telét nem  ismerte  el  s  ezzel  a  tényleges  erő- 
viszonyoknak legalább  a  jogi  sanctiót  nem  adta 
meg:  szükségképp  súlyosabban  kell  megítélniök 
Kossuth  ajánlatát,  mint  Görgey  fegyverletételét, 
ítéljünk  bármint,  a  korona  felajánlása  maga  is 
fegyverletétel  volt  s  így  Kossuth  politikájának 
mérlege  már  e  ponton  lezárható. 

Ha  az  orosz  cár  elfogadja  öcscse  részére  a 
magyar  koronát,  biztosítván  Magyarország  alkot- 
mányos szabadságát  és  függetlenségét :  vájjon  e 
biztosítékoknak  mi  értéke  van  ?  A  corpus  juris 
tele  van  ily  biztosítékokkal  s  értéktelenségük 
bizonyságával  tele  a  történelem.  Vájjon  a  Roma- 
novok  alkotmányos  érzülete  erősebb-e  mint  a 
Habsburgoké  s  Oroszország  kevesebb  erőt  ad 
az   elnyomásra    mint  Ausztria  ? 

Paskievics  a  cár  nevében  visszautasította  az 
ajánlatot  s  a  cár  Paskievicshez  írott  levelében  e 
visszautasítást  helyeselte.  Szerinte  a  ténnyel  a 
magyarok  csak  politikai  éretlenségüket  bizonyí- 
tották. Ismét  egy  külső,  rajtunk  kívül  álló  ese- 
mény játszott  bele  politikai  életünkbe,  elhárítva 
tőlünk  egy  nagy  veszedelmet.  Talán  a  külhatal- 
mak  sem  egyeztek  volna  ebbe,  Ausztria  sem  nyu- 

godott  volna  bele;  de  egy  combinatio  lehetetlen- 
sége tervelője  politikai  éleslátásának  éppen  nem 
bizonysága  s  nem  változtat  a  tényen,  hogy  midőn 
a  nemzet  sorsa  Kossuth  kezében  volt,  politikájá- 
val az  országot  odajuttatta,  hogy  az  Oroszország- 
gal való  egyesülés  tervében  kellett  menekvést 
keresnie,  melynek  megvalósítása  nem  rajta  múlt. 
Gondoljuk  bele  magunkat  egy  ily  unió  bel- 
politikai következményeibe;  gondoljuk  meg  a  nem- 
zetiségekre, Magyarország  állami  egységére  való 
szükségképpeni  hatását;  nézzük  az  ország  függet- 
lensége s  külpolitikai  érdekei  szempontjából  ezen 
lehetőséget:  és  látni  fogjuk  azon  örvényt,  mely- 
nek szélére  az  ország  jutott.  Akkor,  midőn  a 
régi  Ausztria  már  bomladozni  kezdett;  mikor 
Széchenyi  már  megjósolta  volt,  hogy  Olasz-  és 
Németország  időfolytával  elszakad  ;  mikor  szö- 
vetségesünk régi  nagysága  apadóban  s  remény 
volt,  hogy  idővel  elnyomásunkra  nem  lesz  ereje: 
Kossuth  egy  óriási  birodalommal  akart  kapcso- 
latba hozni,  mely  erejének  teljességében  állt. 
Akkor,  midőn  Magyarországon  egy  véres  faj- 
háború  dühöngött,  a  rác  és  oláh  lázadás  köze- 
pett: Kossuth  egy  nagy  szláv  állam  uralkodóját 
kivánja  a  trónra,  az  össszes  pánszláv  törekvések 
hivatott  vezérét  s  egyházi  fejét  Akkor,  midőn 
egész  Európa  reactionáriusainak  reménysége  az 
orosz  cárban  összepontosul :  Magyarország  alkot- 

mányát  Kossuth  az  ő  kezeibe  teszi  le.  Csodá- 
latraméltó eltévelyedése  egy  nagy  elmének;  egy 
kétségbeejtő  helyzet  kétségbeejtő  sugallata.  Téve- 
désének nagysága  bizonysága  a  leveretés  nagy- 
ságának, melyben  ily  tervek  keletkezhettek. 


Ez  volt  ama  politikának  végső  állomása.  ítél- 
jen fölötte  a  történelem. 

Elmúlnak  a  nagy  szenvedélyek ;  a  szeretet  és 
gyűlölet  túlzásai  elhallgatnak  s  egy  higgadtan  ítélő, 
igazságos  nemzedék  előtt  a  tények  tanúsága  vilá- 
gos és  nyilvánvaló.  Elhalványul  idők  folytával  a 
népszerűség  minden  ragyogása;  kihal  a  szivek- 
ből az  egykor  lángoló  lelkesedés:  irányadó  csu- 
pán a  nemzetnek  szerzett  diadal  maradandó  ered- 
ménye lesz. 


III. 

A  KÖZÖS  ÜGYEK  ÉS  A  KÖZÖS   EGYET- 
ÉRTÉSSEL ELINTÉZENDŐ  ÜGYEK 
1848-BAN. 


Azok,  akik  az  1867-iki  kiegyezésnek  elvi  ellen- 
ségei, gyakran  olyképpen  tüntetik  föl  ezzel  szem- 
ben az  1848-iki  törvényeket,  mintha  azokban  a 
közös  ügyeknek  nyomát  sem  leinők  s  mintha 
azokban  Mngyarország  teljes  különválása  Ausz- 
triától a  hadügyre  és  külügyre  nézve  s  így  az 
ezekre  vonatkozó  pénzügyre  nézve  is  teljesen 
keresztül  lett  volna  víve. 

Ez  igen  nagy  tévedés. 

Az  óhajtás  a  hadügy  teljes  szétválasztása 
iránt  kétségkívül  meg  volt  Kossuthban  s  azon 
időszak  más  vezető  embereiben  is  meglehetett. 
Maga  Deák  is  bizonyos  közös  katonai  testületek 
kivételével  a  hadsereg  magyar  lábra  állítását  elvi- 
leg szükségesnek  tartotta  s  csak  az  akkori  idő- 
pontot nem  látta  annak  keresztülvitelére  célszerű- 
nek. Ha  tehát  óhajtásról  beszélünk,  az  megvolt 
kétségtelenül,  de  törvényesen  és  tényleg  elért 
eredményekről  e  tekintetben  már  csak  igen  kis 
részben  beszélhetünk.  Valójában  a  hadsereg  szét- 
választását az  1848-iki  törvények  nem  biztosí- 
tották; a  külügyek  szétválasztását  még  elvileg 
sem  mondották  ki  s  a  közös  katonai  testületekre 

és  a  külügyre  vonatkozó  költségekről,  mint  szük- 
ségképpen közösekről  határoztak. 

Az  országgyűlésnek  e  tárgyban  az  uralkodó- 
hoz intézett  fölirata  e  költségekre  nézve  ezeket 
mondja:  « Addig  is,  míg  azon  közálladalmi  költ- 
ségek iránt,  melyek  az  összes  birodalmat  közö- 
sen érdeklik,  kölcsönös  értekezés  után  a  jövő 
törvényhozás  intézkedendik,  a  kir.  udvarnak  fön- 
tartásához,  a  diplomatiához  és  a  magyar  had- 
sereghez megkívántató  különféle  katonai  testü- 
letek ellátására  szükséges  költségek  fejében  min- 
denesetre jövendő  beszámítás  mellett  3.000,000 
pftokat  Felségednek ...  ezennel  megajánlunk.)) 

Még  világosabb  Deák  Ferencnek  e  tárgyban 
tett  nyilatkozata:  «A  jövő  országgyűlés  teendői 
közé  fog  tartozni,  hogy  meghatározza  a  civillis- 
tát, a  diplomatiai  költségeknek  aránylag  reánk 
esö  részét  és  ismét  a  közös  katonai  testületek, 
mint  mérnökség,  tüzérség  stb.  költségeinek  illető 
aránylagos  részét.))  aDe  mivel  ezen  elhatározás 
csak  a  jövő  országgyűlésen  történhetik,  szüksé- 
ges, hogy  most  egy  általános  summa  adassék 
erga  imputationem,  mint  a  királyi  leirat  kívánja.^ 

Deák  Ferenc  nyilatkozatából  kitűnik,  hogy 
bizonyos  katonai  testületek  —  melyek  közül  a 
mérnökséget   és   tüzérséget*    meg   is   nevezi    — 

*  Kivétel  az  5-ik    tüzérezred    Magyarországon    állomásozó 
csapatai.  12  század  ebből  is  külföldön. 

közösöknek  ismertetnek  el  s  a  kormány  e  közös- 
ségen a  jövőben  sem  kíván  változtatni,  mert  a 
következő  országgyűlés  feladatának  nem  e  testü- 
letek közösségének  megszüntetését,  hanem  költ- 
ségeik reánk  eső  ((aránylagos  részé»-nek  meg- 
állapítását tartja.  Ezen  közös  testületekre  semmi 
befolyásunk  nem  lehetett  s  azok  az  osztrák  had- 
ügyminister  alatt  állottak. 

A  felirat  ((a  magyar  hadsereghez  megkíván- 
tató)) különféle  katonai  testületekről  szól.  Hogy 
azalatt  ő  is  közös  testületeket  ért,  kitűnik  abból, 
hogy  az  erre  szükséges  költségeket  az  ((összes 
birodalmat  közösen  érdeklő))  kiadások  közt  em- 
líti; és  kitűnik  abból  is,  hogy  e  költségekre 
nézve  a  jövőben  is  szükségesnek  mondja  a  ((köl- 
csönös értekezést)),  amit  a  többi  hadügyi  kiadás- 
nál az  országgyűlés  nem  tartott  szükségesnek. 

Bármint  értelmezzük  a  jövőben  óhajtandónak 
vélt  politikára  nézve  e  feliratot,  a  tényleg  meg- 
levőre nézve  annak  tanúsága  kétségtelen.  A  fel- 
irat s  —  még  világosabban  —  Deák  Ferenc 
nyilatkozata,  azt  bizonyítja,  hogy  1848-ban  bizo- 
nyos katonai  testületek  —  pl.  a  hadimérnöksé- 
gek és  a  tüzérség  —  közösek  voltak  s  azoknak 
költségei,  mint  az  egész  birodalmat  közösen  érdek- 
lők, jövőre  is  kölcsönös  értekezés  útján  megálla- 
pítandóknak  tekintettek. 

De  nézzük,  mennyiben  sikerült  a  magyar  had- 

sereg   magyar   részét   egyebekben   magyar  lábra 
állítani. 

Blackwell  1848  ápril  15-én  a  magyar  had- 
ügyminister  alá  rendelt  katonai  erőt  következők- 
ben sorolja  fel: 

15  sorezred  (ezrede  3693  ember)  55,395  ember. 

1 7  határőrezred  ( 1 3  ezrede  2570 
ember,  4  ezrede  2264  ember) 

2  határőr  batallion    __     _ 

1 1    huszár   sorezred   (a 
ember)        ___     ___     .__     ___ 

1   határőr  huszárezred     . 

Összesen    _,_     ___  121,973  ember. 

A  határőrvidéki  katonaság  azonban  a  magyar 
kormánynyal  ellentétbe  helyezkedve,  annak  enge- 
delmeskedni vonakodott. 

A  magyar  közjog  szempontjából  ez  kétség- 
kívül törvénytelenség  volt  és  lázadás.  De  a  ha- 
tárőrvidékiek szempontjából  nem  ez  volt  újítás 
és  elszakítás,  hanem  az,  amit  Magyarország  kí- 
vánt. És  a  határőr,  aki  egész  existentiáját  ural- 
kodójának köszönhette  s  összbirodalmi  eszmék- 
ben nevelkedett,  csak  egy  új  forradalmi  változ- 
tatást látott  abban,  ami  törvényes  szempontból 
csak  a  régi  jogok  megvalósítása  volt. 

A  Radetzky  alatt  szolgáló  nagyszámú  magyar 

csapatok  szintén  nem  kerültek  a  magyar  had- 
ügyminister  alá. 

Olaszországban  a  következő  ezredek  —  mind- 
egyikének két  zászlóalja  —  voltak  beosztva :  a 
19.,  32.,  33.,  37.,  48,  52.,  53.,  61.  gyalogezred, 
három  gránátos  zászlóalj  és  két  huszárezred. 
Összesen :  tizenkilenc  zászlóalj  gyalogság  és  tizen- 
hat század  lovasság. 

Ezen  kívül  voltak  magyar  csapatok  Ausztriá- 
ban is.  Ezekből  a  bécsi  ministerium  két  és  fél 
magyar  sorgyalogezredet  és  három  huszárezre- 
det küldött  haza.  Visszamaradt  a  37.  ezred  s  a 
8.  és  12.  huszárezred. 

Míg  Olaszországban  tizenkilenc  zászlóalj  ma- 
gyar gyalogság  és  tizenhat  század  magyar  lovas- 
ság volt  Radetzky  alatt ;  addig  —  mint  a  minis- 
teriumnak  1848  április  26-iki  hivatalos  hirdetmé- 
nyéből kitűnik  —  (caz  egész  Magyarországon 
létező  katonaság))  alig  rúgott  többre  a  tizen- 
nyolcezernél.  A  magyar  hadügyministerium  hatás- 
köre tekintetében  ilyen  volt  tehát  a  tényleges 
állapot. 

Sem  a  nagyszámú  határőrség,  sem  a  Radetzky 
alatt  levő  csapatok  rendelkezése  alá  nem  kerül- 
tek s  a  régi  osztrák  hadsereg  tényleges  ketté- 
választása e  tekintetben  nem  történt  meg.  A  régi 
osztrák  hadseregből  tényleg  tizennyolcezer  ember 
jutott  a  magyar  hadügyminister  rendelkezése  alá. 

Ennek  kiegészítésére,  és  honvédzászlóaljak 
alakítására  a  kormánynak  újoncokat  kellett  kérnie. 
Az  azonnal  kiállíttatni  rendelt  40,000  újonc 
mikénti  szervezése  tekintetében  Kossuth  —  ellen- 
tétben a  hadügyministerrel,  aki  a  régi  rendszer  fön- 
tartását  ajánlta  —  azt  indítványozta,  hogy  a  meg- 
ajánlott újoncokból  az  összes  magyar  gyalogezredek 
harmadik  zászlóaljai  —  mintegy  1 2,000  emberrel  — 
kiegészíttessenek,  a  többiből  pedig  honvédzászló- 
aljak alakíttassanak.  A  huszárezredeknél  a  tartalék- 
századok is  felállíttassanak  s  így  a  huszárezredek 
egész  lábra  állíttassanak.  A  hadügyministerrel 
szemben  a  negyedik  zászlóaljak  felállítását  elle- 
nezte. Ehhez  Mészáros  kénytelen  volt  hozzá- 
járulni, bár  ezáltal  —  mint  monda  —  adott  szava 
ellen  cselekedett 

A  4.  szakasz  ennélfogva  ekképen  szólott:  «A 
kiállítandó  újoncokból  ki  fognak  egészíttetni  a 
magyar  gyalogezredeknek  3-ik  zászlóaljai  és  két 
tartalék-század,  úgyszinte  a  magyar  lovas-ezredek 
4-ik  osztálya  és  egy  tartalék-század.  De  azon 
osztályok  is,  melyek  az  országon  kívül  levő  ezre- 
dek kiegészítésére  vannak  szánva,  egyedül  a 
2.  §.  értelmében  használtathatnak.)) 

Ezen  szakasz  a  részletes  tárgyalásnál  elfo- 
gadtatott, ugyanakkor  Teleki  Lászlónak  a  7.  §-hoz 
pótlékképen  indítványozott  következő  módosít- 
ványa :    aa    magyar    szolgálatban    levő   tiszteken 


49 


kívül  a  magyar  hadseregben  ezentúl  oly  egyének 
többé  tisztekül  nem  alkalmaztathatnak,  kik  a  ma- 
gyar nyelvet  nem  bírják.)) 

Széchenyi  ezt  csupán  mint  a  Ház  határoza- 
tát kívánta  kimondatni,  a  képviselőház  többsége 
azonban  törvénybe  leendő  iktatását  határozta  el. 

A  kormány  hadügyi  törvényjavaslatával  szem- 
ben 1848  augusztus  16-án  a  központi  bizott- 
mány ellenjavaslatot  nyújt  be,  melynek  21.  §-a 
utasítja  a  hadügyministert,  hogy  wa  hadügyi 
törvénykezést  ideiglenesen  is  az  ország  jelen 
állásához  alkalmaztassa  és  a  jövő  törvényhozás 
elébe  katonai  törvényjavaslatot  terjesszen)). 

Javaslatának  ezen  szakaszát  a  központi  bizott- 
mány következőleg  indokolja: 

((A  katonai  perek  még  most  is  Bécsbe  feleb- 
beztetnek ;  Magyarország  független  állásával  ez 
össze  nem  fér.  Azonban  a  hadügyészek  közelebbi 
tanfolyama  is  közelebb  kezdetét  veendi.  Ezen 
okokból  szükséges  a  katonai  törvényeknek  létező 
viszonyainkhoz  leendő  alkalmazása,  mi  a  21.  ^-ban 
van  kifejezve.)) 

A  kormány  javaslatában  eziránt  nincs  intéz- 
kedés. 

A  törvényjavaslat  tárgyalásánál  Batthyány 
Lajos  gróf  figyelmeztette  a  Házat,  hogy  csak 
olyat  határozzanak,  amire  nézve  az  uralkodó  szen- 
tesítésének elérhetése  némi  valószínűséggel  remél- 

hető.  Miután  pedig  Mészáros  Lázár  hadügy- 
ministernek  Bécsben  a  törvényjavaslat  tárgyalása 
előtt  meg  kellett  Ígérnie,  hogy  a  hadsereg  régi 
szervezetén  semmit  sem  enged  változtatni :  előre- 
látható volt,  hogy  a  parlamentnek  ezzel  ellen- 
tétben hozott  határozataihoz  s  az  abban  foglalt 
változásokhoz,  ha  a  hadügyminister  hozzájárul 
is.  a  királyi  szentesítés  el  nem  nyerhető. 

Ha  tehát  vizsgáljuk,  hogy  1848-ban  a  hadügy 
terén  minő  eredményeket  értünk  el  tényleg  és 
törvényesen,  akkor  azt  látjuk,  hogy  a  régi  osz- 
trák hadsereg  magyarországi  részének  egy  ne- 
gyede —  a  határőrvidéki  sereg  —  törvényileg  a 
magyar  hadügyminister  alá  rendeltetett,  de  tény- 
leg annak  rendelkezése  alá  nem  került,  ugyanez 
áll  a  Radetzky  alatti  csapatokra  is.  Azt  lát- 
juk, hogy  tényleg  léteztek  bizonyos  közös  katonai 
testületek  —  mint  a  hadi  mérnökség  és  tüzérség 
—  s  ezeknek  közösségét  nem  tartották  a  törvény- 
nyel ellenkezőnek,  sőt  —  mint  Deák  Ferenc 
beszédéből  látjuk  —  a  jövőben  is  szükségképen 
föntartandónak  vélték.  A  katonai  perek  az  1848-iki 
törvények  életbelépte  után  is  Bécsbe  felebbez- 
tettek  s  az  eziránti  intézkedést  a  parlament  is 
egy  még  hozandó  törvénytől  váita.  A  hadsereg 
átalakítására  vonatkozó  törvényjavaslat  pedig  soha- 
sem nyert  szentesítést  s  még  ezen  törvényjavas- 
lat sem   mondotta   ki    a   hadsereg  magyar  lábra. 

állítását,  hanem  a  meglévő  hadsereget  szervezet, 
nyelv,  vezénylet  és  jelvények  dolgában  is  ezen 
régi  rendszer  szerint  eszközlendőnek  rendelte  el 
s  a  hadsereg  magyarságát  csupán  a  honvédségre 
nézve  mondotta  ki,  melyet  azután  tetemesen  ki- 
egészítendőnek  mondott  ki.  Mindez  azonban  nem 
válhatott  törvénynyé  s  így  míg  a  hadsereg  ma- 
gyarságára vonatkozó  törvényes  rendelkezések  a 
határőrvidéki  katonaság  tekintetében  tényleg  nem 
lettek  végrehajtva;  addig  ezen  tényleg  végrehaj- 
tott javaslat  soha  sem  nyerte  el  a  törvényes 
szentesítést.  Egyrészt  a  magyar  hadügyi  hatás- 
kör, másrészt  a  hadügy  magyar  szervezete  ekké- 
pen  nem  válhatott  teljessé  s  a  törvényesség  és 
ténylegesség  együttes  és  egyaránt  nélkülözhetet- 
len kellékeiben  nem  részesülhetett. 

A  sorhadi  csapatok  csak  az  1848  nov.  27-iki 
rendelettel  lettek  a  honvédséggel  összeolvasztva. 
Addig  külön  szerveztetett  a  honvédség  a  minister- 
elnökség  nemzetőrségi  tanácsa  által.  A  kormánynak 
a  lázadó  szerbek  ellen  már  májusban  tíz  zászlóalj 
honvédséget  kellett  felállítania.  Tízezer  honvéd 
állott  tízennyolcezer  sorhadi  katona  mellett  ren- 
delkezésére s  ha  a  honvédség  számaránya  a  régi 
csapatokéhoz  mind  nagyobbá  lett,  ennek  oka  az 
volt,  hogy  a  régi  csapatok  —  Radetzkyéi  s  a 
határőrök  —  fölött  nem  bírtunk  tényleg  rendel- 
kezni; és  az,  hogy  a  belzavarok  folytán  a  honvéd- 

zászlóaljakat  háborús  arányokban  kellett  szapo- 
rítani. Szeptemberben  16  zászlóaljból  30,  októ- 
berben 42,  novemberben  53  zászlóaljra  kellett 
azt  fölszaporítani.  De  ha  nincsenek  e  zavarok  s 
a  megszavazott  40,000  újoncból  még  12,000  a 
régi  ezredek  harmadik  zászlóaljainak  kiegészíté- 
sére fordíttatik;  ha  a  huszárság  Kossuth  indít- 
ványa szerint  német  lábon  marad  és  egészíttetik 
ki ;  ha  a  Radetzky  alatti  csapatok  és  a  határőrök 
a  magyar  hadügyminister  alá  kerülnek:  akkor 
1848-ban  is  az  a  helyzet,  hogy  van  egy  magyar 
lábon  szervezett  kis  honvédség  és  van  egy  nagy 
közös  hadsereg,  melynek  magyar  része  a  magyar 
hadügyminister  alatt  áll,  de  amelynek  német  a 
szolgálati  nyelve,  német  a  vezényszava  és  német 
a  zászlaja.* 

Ezen  első  tíz  honvéd  zászlóaljhoz  egy  hatfontos 
ágyüüteg  is  állíttatott  fel;  szeptemberben  pedig 
műszaki  csapatok.  December  1  -én  tanfolyam  nyílik 
hadbírósági    gyakornokok    képzésére.  November 

*  Ennek  a  seregnek  is  egyetértésben  kellett  az  osztrák  sereg- 
gel lennie  (1.  a  május  7-iki  legfelsőbb  kéziratot)  s  a  honvédség 
ezzel  is  kapcsolatban  volt.  Az  osztrák  hadügyminister  rendelete 
felszólította  a  magyar  származású  tiszteket,  hogy  amennyiben  a 
honvédséghez  kívánnak  átmenni,  kéréseiket  szolgálati  úton  ter- 
jesszék be.  De  oly  esetek  is  állottak  be  —  mondja  Gelich : 
((Magyarország  függetlenségi  harca»  c.  művében,  melyből  mind- 
ezen adatok  vétettek  —  hogy  némely  tisztek,  anélkül,  hogy  kérvé- 
nyeztek volna,  a  rendes  nemzetőrségbe,  azaz  a  honvédségbe 
tétettek  át. 


53 


12-én  pedig  megjelenik  a  hadügyminister  rende- 
lete egy  ideiglenes  magyar  kir.  legfőbb  katonai 
törvényszék,  egy  kir.  letéteményi  igazgatás  és 
egy  kiiályi  magyar  főtörvényszék  felállítása 
iránt. 

((Ehhez  adandók  be  —  mondja  a  rendelet 
6.  §-a  —  minden  benyújtások,  kérvények,  folya- 
modványok, bűnfenyítő  perek  és  polgári  perek, 
melyek  eddig  a  cs.  kir.  osztrák  katonai  felső  ha- 
tóságokhoz küldettek. » 

Volt  tehát  már  magyar  tüzérség,  műszaki 
csapatok  és  magyar  katonai  biróság;  de  a  törve'- 
nyesség  már  nem  volt  sehol. 

Az  1848.  év  eleje  és  vége  egészen  más 
képet  mutat:  az  elején  volt  törvényes  szabályzás, 
de  nem  volt  magyar  hadsereg;  a  végén  magyar 
volt  a  hadsereg,  de  forradalmi  és  törvénytelen. 
Azonban  az  év  elején  sem  volt  még  törvényben, 
hogy  a  vezényleti  és  szolgálati  nyelv  a  magyar ; 
s  az  év  végén  sem  volt  még  tényleg  sem  az. 

Teljesen  magyarrá  a  régi  hadsereg  magyar- 
országi része  még  a  szabadságharc  alatt  sem  válha- 
tott s  annak  teljes  magyar  lábra  való  állítása  nem- 
csak törvényesen,  hanem  tényleg  sem  sikerült. 

(dme,  előttem  fekszik  eredetiben  a  gróf  Vécsey 
s  utóbb  Damjanich  tábornokok  által  vezérelt  III. 
hadtest  egyik  jegyzőkönyve  1849.  év  február  1-től 
március  14-ig  terjedő  s  ennek  102  darab  levele 

közül  csupán  négy  a  magyar:  ellenben  Görgey 
Arthurnak  szintén  eredetiben  birtokomban  lévő 
jegyzőkönyveiben  858.  szám  között  179  magyar 
van.  A  feldunai  hadtest  eredeti  igtató-könyvének, 
mely  szintén  előttem  fekszik,  47.  folyó  száma 
szerint  Kossuth  1848  november  5-ről  kelt  ren- 
deletében meghagyja,  hogy  a  hadseregnél  min- 
den parancsok  és  intézkedések  magyar  nyelven 
adassanak  ki.  Bátyám  ez  ellen  remonstrált  és  a 
meglévő  erőket  továbbra  is  azon  a  nyelven  hasz- 
nálta fel,  amelyen  az  illetők  értettek.)) 

((A  szolgálati  nyelv,  mely  Móga  tábornok 
leköszönéséig,  az  egész  hadseregben  hegyétől  le 
széles  alapjáig  (az  új  honvéd,  önkéntes-  és  nem- 
zetőr-zászlóaljak belső  szolgálata  kivételével)  egye- 
dül a  hagyományos  német  volt:  bátyám  vezér- 
ségre jutásával  vegyes  lett,  magyar  és  német,  de 
szükségképen  túlnyomónak  a  mindenki  által  értett 
német  katonai  műnyelv  maradt  ezután  is.))  (Lásd 
Görgey  István:  1848  és  1849-bőL  I.  köt.  61.  és 
62—63.  old.) 

A  külügyek  szétválasztása  irányában  az  1 848-iki 
törvények  legcsekélyebb  lépést  sem  tesznek.  Ma- 
rad a  külügyek  vezetése  az  osztrák  külügyminis- 
ternél,  aki  Magyarországnak  nem  orgánuma  és 
—  a  delegatiók  szervezetének  hiányában  —  felelős 
sem  lehet.  Külügyministernek  nevezik  Magyar- 
országon ebben  az  időben  az  O  Felsége   személye 

körüli  ministert,  de  ennek  hatáskörére  nézve  a 
törvény  csak  azt  mondja,  hogy  azon  ügyekben, 
melyek  Magyarországot  és  O  Felsége  örökös 
tartományait  közösen  érdeklik,  az  országot  fele- 
lősség mellett  képviseli.  Felsorolja  a  törvény 
a  ministernek  számos  más  teendőjét  is,  de  a 
külügyekre  nézve  nem  intézkedik.  A  kormány 
a  Felség  személye  körüli  ministerhez  intézett 
jegyzékében  annak  kérdése  folytán  ügy  dön- 
tött, hogy  a  külföldre  kiadandó  útlevelek  és  a 
külföldön  élő  honosok  künnmaradhatási  enge- 
delme iránti  ügyek  szintén  az  O  Felsége  személye 
körüli  minister  hatáskörébe  tartoznak. 

Az  1848  április  12-iki  ministertanács  Kossuth 
azon  jelentésére,  hogy  az  olasz  forradalom  miatt 
a  magyar  tengermellékről  osztrák  lobogó  alatt  a 
hajók  ki  nem  mehetnek,  utasította  az  Ö  Felsége 
személye  körüli  ministert,  akkori  terminológiával : 
külügyministert,  hogy  «az  osztrák  külügyminister 
útján  szerezzen  tiszteletet  a  magyar  lobogónak.^ 
(L.  Zichy  A.:  Gr.  Széchenyi  I) 

Az  Ö  Felsége  személye  körüli  minister  tehát 
önállólag  intézkedett  az  útlevél-ügyben  s  a  kül- 
földön élő  honfitársaink  künnmaradhatása  ügyé- 
ben, de  már  azok  védelmezése  csak  az  osztrák 
külügyminister  útján  volt  eszközölhető.  Hatás- 
körét általában  elvileg  jellemzi  Batthyány  gróf 
április  24-iki  jegyzéke,  melyben  ezt  írja: 

((A  13.  szakasz  a  ministertanács  szerint  úgy 
értelmezendő,  hogy  minden  viszonyok  Magyar- 
ország és  az  örökös  tartományok  és  minden  köl- 
csönös érintkezés  a  magyar  és  az  ausztriai  minis- 
teriumok  között  kirekesztőleg  a  külügyminister 
útján  és  az  ő  eszközlése  mellett  tárgyalandók,  az 
egyes  ministeriumoktól  jövő  dolgokra  nézve  min- 
dig az  illető  ministerium  felelős,  a  külügyminis- 
ternek  felelőssége  csak  magára  az  eszközlésre 
nézve  állhatván  fenn.))  (Thallóczy:  Vázlatok  a 
magyar  közigazgatás  történetéből) 

Az  O  Felsége  személye  körüli  minister  tehát, 
midőn  az  útlevél -ügyeket  és  a  külföldön  élő  honfi- 
társaink künnmaradhatási  engedélye  iránt  intéz- 
kedett, e  hatáskört  nem  az  osztrák  külügyminis- 
ter hatásköréből,  hanem  —  mint  Eszterházy 
Batthyány  hoz  írt  jegyzékében  írja  —  az  udvari 
kancelláriából  vette  át.  Midőn  pedig  az  Ausztria 
és  Magyarország  között  s  a  két  ministerium  kö- 
zött közvetített,  azt  a  szerepet  vitte,  amit  ma  visz 
a  közös  ministertanácsokon  elnöklő  közös  kül- 
ügyminister, de  nem  mint  ilyen,  hanem  mint  a 
császári  ház  ministere.  De  úgy  a  törvény,  mint 
az  idézett  ministertanácsi  határozatokból  kitűnik, 
hogy  az  ő  közvetítése  Ausztriának  és  Magyar- 
országnak egymás  közötti  viszonyaira  vonatkozik, 
nem  pedig  a  monarchiának  a  külföldön  való 
viszonyaira.  Maga  Eszterházy   is   ép  oly  világo- 

san  fejezi  ezt  ki  a  kormányelnökhöz  intézett  emlí- 
tett jegyzékében : 

cA  8.  szakasz  azt  rendeli:  «hogy  mindazon 
viszonyokban,  melyek  a  hazát  az  örökös  tarto- 
mányokkal közösen  érdeklik,  befolyván,  azokban 
az  országot  felelősség  mellett  képviseljem.))  A 
kormányzásnak  legtöbb  ágai  ugyanis,  különösen 
pedig  a  kereskedési,  pénzügyi,  kincstári  és  hadi 
állapotok  Magyarországot  az  örökös  tartományok- 
kal többet- kevesebbet  közösen  érdeklik.  Ezeket 
tehát  kiegyenlíteni,  elhatározni  s  kormányozni, 
kivált  midőn  az  átalakulási  rendszer  még  gyakor- 
latilag kifejlődve  nincsen,  felfogásom  szerint  csak 
magát  az  összes  ministeri umot  és  az  ennek  szán- 
dékaiban tökéletesen  beavatott  külön-külön  minis- 
tereket illethetvén,  kik  ebbeli  tisztökben  igényte- 
len nézeteim  szerint  az  örökös  tartománybeli 
illető  ministerekkeli  kölcsönös  értekezés  útján  fog- 
nak eljárni,  magamnak  ilynemű  tárgyakban  csak 
oly  esetekben  képzelhetek  illetékes  befolyást,  ha 
példának  okáért  a  kérdés  kiegyenlítése,  valamely 
a  dolog  lényegét  nem  illető,  de  mégis  érdekesebb 
környülállástól  vagy  feltételtől  függne,  mely  főként 
közvetlen  szóbeli  bizodalmasbb  értekezés  útján 
lenne  bővebben  kifejtendő  s  felvilágosítandó;  mit 
is  a  ministerelnök  úrtól  veendő  utasítás  szerint 
eszközölni  kötelességem  lenne.)) 

És  így  a  külügyeket  az   1848-iki  alapon  tör- 

vényesen  is  nemcsak  hogy  kizárólag  az  osztrák 
külügyminister  vezette,  hanem  annak  régi  hatás- 
köre a  törvény  által  még  annyiban  sem  csorbít- 
tatott,  hogy  a  külügyekre  való  befolyás  joga  az 
O  felsége  személye  körüli  ministernek  biztosít- 
tatott volna.  Azon  jegyzékben,  melyben  Eszter- 
házy  a  maga  hatásköréről  való  felfogását  preci- 
zirozza  (1.  Thaílóczynál),  szó  van  a  kegyelmezési 
jog  gyakorlása  körüli  befolyásáról;  szó  van  a 
nemességi  perek  tekintetében  követendő  eljárás- 
ról ;  szó  van  a  külföldi  s  diplomatiai  úton  hozzá 
terjesztendő  vagy  általa  külföldön  szintén  ez  úton 
előmozdítandó  örökösödésbeli  követelésekről;  a 
katonai  kinevezések  ellenjegyzéséről ;  szó  van  az 
útlevelekről  és  a  künmaradhatási  engedélyekről; 
de  a  külügyi  politikára  való  befolyásról  egyetlen 
szó  sem  található. 

Hogy  ez  akkor  így  volt  és  hogy  ez  akkor 
mennyire  természetesnek  találtatott,  azt  már  azon 
egy  körülmény  is  bizonyítja,  hogy  az  olasz  kér- 
désnek a  képviselőházban  való  tárgyalásánál  az 
O  Felsége  személye  körüli  magyar  minister  meg 
sem  jelent  s  megjelenése  senki  által  nem  kíván- 
tatott. Az  egész  vita  folyamán  a  segély  meg- 
adása vagy  meg  nem  adása  volt  a  főkérdés; 
a  pragmatica  sanctio  értelmezése  a  vita  kö- 
zéppontja; s  a  segély  feltételeinek  megszabása 
a  külföldi  politikára  való  befolyás    egyetlen  esz- 

köze.  De  a  külpolitika  állása  iránti  felvilágo- 
sítás vagy  a  hibás  politika  miatti  felelősségre 
vonásról  szó  sem  lehetett  s  az  O  Felsége 
személye  körüli  ministernek  ez  irányú  befo- 
lyásáról vagy  felelősségre  vonásáról  egyetlen 
szó  sem  esett. 

És  arról  sem  esett  szó,  hogy  az  olasz  kér- 
dés rendezésének  azon  módját,  melynek  feltétele 
mellett  a  segélyt  megadandónak  vélték,  az  Ö 
Felsége  személye  körüli  minister  igyekezzék  a 
külügyministerrel  elfogadtatni.  Az  országgyűlés 
szélső  elemei  nem  akartak  tudni  a  kérdésről,  a 
Kossuthnál  tartott  előleges  értekezleten  is  ily 
irányban  nyilatkoztak  s  csak  a  segélyadás  ellen 
voltak,  radicalis  rokonszenvből  inkább,  mint  kül- 
politikai szempontokból. 

Ezen  negativ  állásponton  túl  nem  mentek  a 
Frankfurtnak  szavazott  bizalmi  nyilatkozatban 
sem,  melyben  azt  mondták  ki,  hogy:  ((Ha  az 
ausztriai  bécsi  kormány  a  frankfurti  összponto- 
sított német  hatalommal  a  német  egység  kér- 
dése miatt  háborúba  keverednék:  Magyarország 
képviselői  kijelentik,  hogy  azon  esetben  Magyar- 
ország segítségére  ne  számítson.)) 

E  határozatok  kétségkívül  nagy  jelentősé- 
gűek, de  még  e  merész  határozatok  idején 
sem  volt  szó  ezen  ügyek  irányítására  való 
positiv    befolyásról,    annál    kevésbbé    az    egész 

külügyi  politikára   való   befolyhatásunk    elvi  kö- 
veteléséről.* 

Ami  a  közös  egyetértéssel  elintézendő  ügye- 
ket illeti,    azokra    nézve   az    1848-iki   törvények 

*  Positiv  befolyás  a  külügyekre  csak  egy  irányban  történt, 
amennyiben  a  ministerium  két  követet  küldött  Frankfurtba,  egy 
a  Németországgal  kötendő  szoros  szövetség  tárgyában.  Ezen  kö- 
vetség valódi  jellegét,  —  tekintve  hazánknak  Ausztriához  és  még 
inkább  Ausztriának  és  a  dinastiának  Németországhoz  való  bonyo- 
lult, tisztázatlan  és  ezen  időpontban  teljes  átalakulásban  lévő 
viszonyát  —  igen  nehéz  helyesen  megállapítani.  Úgy  nem  tekint- 
hetjük, mint  a  magyar  állam  teljes  külügyi  önállóságának  nyilat- 
kozását, mert  hiszen  a  követség  nem  adott  formák  között,  nem  az 
uralkodó  által  és  nem  állandó  jelleggel,  hanem  csupán  egy  ad 
hoc  megbízatással  küldetett  ki ;  és  ehhez  hasonló  követség  más 
országba  nem  küidetett,  annál  kevésbbé  lehetett  szó  állandó 
önálló  diplomatíai  képviseltetésről.  Helyesebben  e  követség  kikül- 
dését csak  úgy  magyarázhatjuk  meg,  ha  azt  úgy  tekintjük,  mint 
a  Habsburgok  uralma  alatt  álló  két  országnak  egymással  való 
érintkezési  módját,  amely  a  forrongás  ezen  időszakában,  midőn 
egész  Németországnak  a  Habsburgok  alatti  egyesülése  komolyan 
terveztetett,  a  körülmények  által  volt  reánk  kényszerítve.  Ebben 
az  esetben  a  Németországgal  kötendő  véd  és  dacszövetség  esz- 
méje a  pragmatica  sactio  alapvető  elvének  Németországra  való 
kiterjesetését  jelentené  az  uralkodó  személyének  ugyanazon  közös- 
sége alapján,  mely  azt  addig  Ausztriára  vonatkozólag  szükségessé 
tette.  De  ha  úgy  tekintjük,  hogy  e  követség  a  magyar  külügyi 
önállóság  bizonyítéka  s  hogy  e  követek  Németországgal,  mint 
teljesen  idegen  állammal  tárgyaltak :  akkor  érthetetlen,  hogy  miért 
szorítkozott  e  rendkívüli  küvetség-küldés  csupán  Németországra 
s  akkor  az  országgyűlés  azon  határozata,  hogy  összeütközés  esetén 
a  bécsi  kormánynyal  szemben  a  német  birodalmat  fogja  támogatni : 
a  pragmatica  sanctío  világos  megsértése.  Bármiként  fogjuk  azon- 
ban fel  e  követség  jellegét,  kétségtelen  az,  hogy  egyetlen  ad  hoc 
célra  való  kiküldetés,  mely  egy  állandó  külső  képviseltetésnek 
még  kísérletéül  sem  tekinthető. 

határozott  rendelkezést  nem  tartalmaznak.  A  vám- 
és  bankügy  önálló  rendezésének  jogát  magától 
értetődőnek  s  állami  függetlenségünkből  szük- 
ségképp folyónak  tekintették  akkor  is,  de  ez 
csak  nézet  volt,  óhajtás,  melynek  törvényes  ga- 
rantiája  csak  később  a  kiegyezéskor  és  a  bank- 
ügy rendezésekor  volt  elérhető.  Az  első  magyar 
független  felelős  ministerium  Ausztria  részéről 
erős  védvámokra  alapított  vámrendszert  talált, 
melyet  maga  részéről  mérsékelt  ipari  védvámok- 
kal  kivánt  ellensúlyozni. 

Klauzál  kereskedelmi  minister  e  tárgyban 
1848  augusztus  29-én  nyilatkozott. 

((Van  17  cikk,  melyre  nézve  még  mindeddig 
Magyarország  érdekének  meg  nem  felelő  vám- 
szabályzat áll.  És  ez  oka,  hogy  a  Duna-alvidéki 
marhakereskedés  Magyarországot  mindeddig  ke- 
rüli, holott  természet  szerint  kijelölt  útja  Magyar- 
országon vezetné  azt  keresztül  az  örökös  tarto- 
mányokba, így  vannak  a  gyarmati  termesztmé- 
nyek,  melyekre  Magyarországnak  némely  tekin- 
tetben szüksége  van,  némely  tekintetben  kényelme 
kivánja  meg  azokat,  ezek  is  szinte  így  állanak 
jelenleg  is  a  vámviszonyban.  És  a  legfurcsább 
dolgok  közé  tartozik,  hogy,  mi  az  internationalis 
kereskedést  illeti,  a  belkereskedést  is  Ausztria 
nemcsak  nehezítette  és  mintegy  lehetetlenné  tette 
a    vámrendszernél    fogva    az    ipar    emelkedését, 

mert  igen  csekély  vámot  tett  készítményeinek 
behozatalára,  de  magát  még  védte  is  Magyar- 
ország ellen,  sokkal  magasabb  és  négyszeres  fo- 
kozatban különböző  vámtétel  által.  Legelőször 
is  elrendelvén  azt,  hogy  minden  harmincadnál 
vezettessék  egy  mercantilkönyv  addig  is,  míg 
Ausztriával  e  részben  tisztába  jövünk;  melyben 
jegyeztessék  fel  mindazon  külföldi  árucikk,  mely 
megfizette  Ausztriában  az  illető  vámdíjat,  és 
Magyarországba  behozatott  vámdíjasan;  szinte 
ügy  jegyeztessék  fel  azon  külföldi,  leginkább 
Törökországból  behozott  árúcikk,  mely  nem  Ma- 
gyarországban consummáitatik,  hanem  innen  vi- 
tetik ki  Ausztriába.  Ezt  azért  láttam  szükséges- 
nek, mert  a  jelen  állapot  ügy  volt  elintézve, 
hogy  bármely  gyarmati  cikk,  bármely  külország- 
ból Ausztriába  bejött,  m.egfizette  a  vámdíjat,  és 
ha  Magyarország  határára  ügynevezett  szabad 
bolétával  jött  be,  tehát  a  magyar  kincstárnak 
semmit  sem  fizetett;  ellenben  a  legüjabb  időben 
ki  volt  véve,  hogy  a  Törökországból  jött  cikk 
Magyarországban  fizette  meg  a  vámot,  s  ha 
Ausztriába  vitetett  ki,  nem  fizetett  semmit  Ez 
látszólagos  viszonyosság  volt  csak,  mert  azon 
cikkek,  melyek  Ausztrián  vitetnek  keresztül  Ma- 
gyarországba külföldről,  több  vámot  fizetnek, 
mint  azon  kevés  cikk,  melyek  Törökországból 
Magyarországon  keresztül  Ausztriába  vitettek  díj 

nélkül.  Ez  körülbelül  200.000  koronát  tesz  éven- 
kint.  Én  tehát  fölszólítottam  az  ausztriai  kor- 
mányt, hogy  ő  is  hozza  be  ezen  mercantil- 
könyvet,  hogy  az  év  végével  a  leszámítolások 
megtörténhessenek  addig  is,  míg  másként  lehet 
az  iránt  intézkedni.  Második  lépésem  volt,  hogy 
én  szükségesnek  láttam  az  ausztriai  kormányt 
fölszólítani,  hogy  a  vámszabályzás  tekintetében 
némi  bizonyos,  oly  szabályokat  kövessünk  ideig- 
lenesen, addig  is,  míg  a  vámszabályzat  megtör- 
ténik, melyek  mind  a  két  nemzet  igazságos  kö- 
veteléseivel megegyeznek.  így  például  vannak 
egyes  olyan  nyers  anyagok,  vagy  pedig  félig 
lévő  készítmények,  mint  a  cukorliszt,  amely  mi- 
dőn Ausztriába  vitetik  be  a  külföldről,  tizet  má- 
zsájától 14  korona  60  fillért;  e  cukor  pedig 
maga,  amely  Grácban  vagy  más  ausztriai  tarto- 
m.ányi  gyárakban  készül,  semmit  sem  fizetett, 
mikor  Magyarországba  jött  be.  Én  tehát  az  ilyen 
félig  nyers  készítményeket  azok  közé  soroltam, 
amelyekre  nézve  a  kölcsönös  leszámítolásnak 
meg  kell  történni.  Az  ausztriai  ministerium  szinte 
küldött  a  magyar  ministeriumhoz  egy  általános 
fölszólítást  azon  óhajtással,  hogy  Magyarország 
a  maga  vámviszonyait,  egyetértve  velők,  szabá- 
lyozza; valamint  én  is  egyetértést  ajánlottam. 
Az  én  első  levelemre  és  sürgetésemre  semmi 
választ  nem  nyervén,  legelőször  kötelességemnek 

éreztem  megmutatni  Magyarországnak  a  tekin- 
tetben is  függetlenségét  és  azon  ágára  az  ipar- 
nak, mely  éppen  a  legtermészetellenesebb  állás- 
ban volt  helyeztetve,  önállólag  fellépni.»  Ez  volt 
a  dohánytermesztés  és  gyártás. 

Az  osztrák  kincstárnak  pesti  dohány-trafikját 
a  minister  bezáratta.  Elrendelte,  hogy  a  kincstár  — 
amennyiben  bizományosai  által  íjz  kereskedést  — 
szinte  azon  vámot  fizesse,  amelyet  fizet  a  ma- 
gyar polgár.  Az  Ausztriából  behozott  dohányt 
megvámolta,  mire  nézve,  mint  a  temesvári  do- 
hánygyár bezárására  nézve  az  osztrák  ministe- 
rium  tiltakozván,  a  minister  ezen  intézkedések  foly- 
tatásával felhagyott.  A  cukorra  nézve  mázsájával 
8  korona  beviteli  díjat  állapított  meg,  mire  nézve 
az  osztrák  ministeriumtól  választ  még  nem  nyert. 

A  vámkérdésre  nézve  egyébiránt  a  magyar 
kereskedelmi  minister  az  osztrák  kormányhoz 
intézett  jegyzékben  kijelentette,  hogy  a  status- 
quot  október  végéig  fentartja,  ha  szeptember 
15-ig  kiküldi  megbízottjait,  hogy  a  vámszabály- 
zat iránt  kötendő  szerződés  tekintetében  meg- 
állapodjanak. 

A  központi  bizottmány  javaslata  szerint  a 
magyar  kormány  nemcsak  az  Ausztriával,  hanem 
más  országokkal  kötendő  szerződés  iránt  is  nyert 
volna  fölhatalmazást.  Arra  az  esetre  pedig,  ha 
Ausztriával  az  egyeszség  nem  sikerül,  megbízza 

a  javaslat  a  ministert,  hogy  mielőbb  ideiglenes 
vámszabályzatot  hozzon  be,  melyet  a  jövő  ülés- 
ben a  Ház  asztalára  tegyen  le. 

Ezek  azon  nevezetesebb  adatok,  melyek  a 
kereskedelmi  minister  beszédében  találhatók. 

A  vámkérdésre  nézve  tehát  1848-ban  ügy 
állott  a  dolog,  hogy  a  magyar  kormány  tárgyalá- 
sokat folytatott  Ausztriával  egy  egyetértőleg  meg- 
állapítandó vámszabályzat  iránt,  védvámokat  óhaj- 
tott s  megegyezés  hiányában  az  önálló  rendel- 
kezést jogában  állónak  vélte;  de  a  végleges  ren- 
dezést csak  egy  ezután  hozandó  törvénytől  várta, 
mert  az  1848-i  törvények  a  vámkérdésről  nem 
intézkedtek  s  így  Magyarország  függetlenségét 
e  tekintetben  is  kidomborítani  elmulasztották. 

Az  államadósságok  kamataihoz  való  hozzá- 
járulás kérdése  sem  nyert  elintézést.  Zichy  Antal 
szerint  évi  10  milliónak,  tehát  a  kamatok  egy 
negyed  részének  elvállalását  követelték  Magyar- 
országtól. Falk  Miksa  Széchenyi  életrajzában  azt 
írja,  hogy  az  első  felelős  ministerium  írásban 
kötelezte  magát  arra,  hogy  alkalmas  időben  e 
kérdést  föl  fogja  vetni  s  a  hozzájárulás  tekinte- 
tében minden  lehetőt  meg  fog  tenni. 

Az  1848-i  költségvetésben  10,000  forintnyi 
összeget  találunk  a  kiadások  között  a  közadós- 
ságok kamatjainak  fejében  felvéve.  Erre  nézve 
Lukács  Béla  (Az  1 848 j49-i  pénzügy)  azt  mondja, 

hogy  ezen  kamatok  fizetése  ((jövendőbeli  beszá- 
mítás mellett  azért  nem  függesztetett  fel,  mert 
az  illető  tőkék  magyarországi  alapítványokat  és 
az  országban  lakó  hitelezőket  illették)). 

A  bankkérdés  hasonlóképen  tisztázatlan  ma- 
radt. A  kormány  kamatos  kincstári  utalványok 
kibocsátását  határozta  el.  Ugyancsak  elhatározta 
azt  is,  hogy  magyar  bankjegyeket  fog  kibocsá- 
tani. A  szükséges  ércalap  egyrészt  a  magyar 
bányatermékekből,  másrészt  a  nemzet  közada- 
kozása útján  volt  létrehozandó.  November  25-ig 
bejött  ajándékképpen  688,751  forint  12^4  kraj- 
czár,  kölcsönképpen  993,424  forint  l^U  krajczár. 
A  leteendő  ércalap  5  millióban  állapíttatott  meg, 
az  ezen  alapon  kibocsátandó  bankjegyek  mennyi- 
sége 12.7,  millióban.  A  kibocsátott  bankjegyek 
1  és  2  forintosak  voltak.  ((A  kormány  —  írja 
Lukács  Béla,  kinél  a  bankügyre  vonatkozó  ezen 
adatok  találhatók  —  azért  szorítkozott  ily  kis 
jegyekre,  mert  az  ezüstpénznek  eltűntével  ily 
pénznem  hiánya  nagyon  is  érezhető  volt,  más- 
részt meg  azért,  mert  nagyobb  értékű  pénzjegyek 
kibocsátása  által  nem  akarta  magára  vonni  azon 
gyanút,  mintha  az  osztrák  bankkal  versenyezni 
kívánna,  vagy  azt  meg  akarná  rontani)).  Ezek 
tehát  kellő  ércfedezettel  biztosított  s  a  királyi 
helytartó  jóváhagyása  folytán  törvényesen  ki- 
bocsátott bankjegyek  voltak.  Az  osztrák  nemzeti 

bank  azonban  a  maga  szabadalmára  hivatkozva 
e  jegykibocsátás  ellen  tiltakozott  s  az  osztrák 
ministerium  útján  azon  ajánlatot  tette  a  magyar 
kormánynak,  hogy  ha  elismertetnek  törvényhozá- 
silag  is  a  banknak  1866-ig  tartó  privilégiumai, 
viszont  a  bank  kész  Magyarországnak  12^  o  mil- 
lió 1  és  2  forintos  bankjegyeket  kölcsön  adni. 
Az  osztrák  nemzeti  bank  maga  is  bocsátott  ki 
1  és  2  forintos  jegyeket,  de  azoknak  Magyar- 
országon —  a  bank  hitelének  megingása  folytán  — 
nem  volt  kellő  kelendőségük. 

Látjuk  tehát,  hogy  osztrák  bankjegyek  és 
magyar  bankjegyek  egymással  versenyezve  egy- 
szerre voltak  forgalomban  és  az  ellen,  hogy  az 
osztrák  bankjegyek  Magyarországon  forgalomban 
voltak,  nem  történt  tiltakozás.  Maga  Kossuth  is 
elismeri  augusztus  24-i  beszédében,  hogy  «a  bécsi 
bankjegyek  csaknem  egyedüli  eszközeit  képezik 
Magyarországon  a  forgalomnak  s  a  mi  azoknak 
hitelét  csökkenti,  a  saját  zsebünkben  lévő  pénz 
repraesentánsának  értékét  csökkenti ».  Ez  ellen 
maga  Kossuth  sem  tiltakozik,  csupán  sürgeti  a 
bécsi  ministeriumot  és  bécsi  bankot,  hogy  minél 
több  ezüstöt  küldjön  az  országba  a  bankjegyek 
beváltására,  mert  anélkül  csökkenni  kezd  a  bank- 
jegyek keleté.  A  bank  ennélfogva  8  milliónyi 
ezüstöt  küldött  a  magyar  kormánynak  e  célra. 
Az    1   és  2  forintos    bankjegyek    kibocsátása    is 


68 


részben  azért  vált  szükségessé,  hogy  meg  ne 
akadjon  a  forgalom. 

((A  nagy  közönség  —  írja  Lukács  idézett 
munkájában  —  az  osztrák  nemzeti  bank  jegyei 
iránt  bizalmatlansággal  kezdett  viseltetni,  s  e 
bizalmatlanság  folyton  nőtt,  minélfogva  az  ezüst 
pénz  tűnni  kezdett  a  forgalomból ;  ennek  folytán 
csökkent  a  kereskedés  s  a  közforgalom  fenn- 
akadásától kellett  tartani.)) 

A  magyar  kormány  tehát  maga  is  bocsátott 
ki  bankjegyeket,  de  természetesnek  találta,  hogy 
az  osztrák  bank  jegyei  továbbra  is  forgalomban 
legyenek  s  csupán  kellő  mennyiségű  ezüstpénzt 
kivánt  a  banktól,  hogy  ezen  osztrák  bankjegyek 
teljesen  el  ne  veszítsék  hitelüket.  Eme  hitel  meg- 
óvása végett  Ausztriában  az  ércpénz  kivitele 
megtiltatott;  ugyanezt  tette  a  magyar  kormány 
is  Magyarországra  nézve.  Midőn  pedig  a  bank 
agióval  is  kezdte  az  ezüstpénzt  magában  a  mo- 
narchiában vásárolni  s  e  miatt  félni  lehetett,  hogy 
speculatió  céljából  Magyarországból  az  ércpénz 
kivitetik:  Kossuth  az  ércpénznek  ily  célból  való 
kivitelét  megtiltotta  s  lefoglalását  elrendelte.  De 
az  osztrák  nemzeti  bank  jegyeinek  Magyarorszá- 
gon forgalomban  való  maradását  ügy  ő,  mint 
a  kormány  természetesnek  találták. 

Míg  a  I2Y2  milliónyi  bankjegy  kibocsátása 
teljesen  törvényes,  a  61  milliónyi  hitelen  alapuló 

államjegyeké  —  miután  a  vonatkozó  törvény 
királyi  szentesítést  nem  nyert  —  nem  ismerhető 
el  törvényesnek. 

Azonban  maga  a  I2V2  milliós  bankjegy  ki- 
bocsátás is  csupán  az  osztrák  bankjegyek  ki- 
bocsátásával párhuzamos.  Az  önálló  bank  kizáró- 
lagos jogköre,  önálló  magyar  bankjegyeknek 
Magyarországon  való  kizárólagos  érvényessége 
sem  törvényesen  ki  nem  mondatott  sem  tényleg 
ki  nem  vétetett. 

A  bankkérdés,  mint  a  vámkérdés  is  vitás  s 
elvileg  is,  tényleg  is  tisztázatlan  s  megoldatlan 
maradt. 


IV. 

AZ  EZERNYOLCSZÁZNEGYVEN- 
NYOLCADIKI  KÖZJOGI  HELYZET. 


Az  1848-iki  törvények  provisorikus  termé- 
szetűek. Nem  jelentenek  állandó  természetű  meg- 
oldást, nem  adnak  teljes  rendezést.  Vannak  negyven- 
nyolcas iörve'nyek;  de  negyvennyolcas  alapról 
beszélni  nem  lehet. 

Ezzel  szemben  a  hatvanhetes  alap  a  közjogi 
kérdéseket  relatíve  teljesen  és  állandó  jellegűleg 
oldotta  meg.  Teljes  megoldás  ez  oly  értelemben, 
hogy  ha  egyes  részletkérdésekre  nézve  nincs  is 
benne  törvényes  intézkedés  vagy  ha  az  alapelvét 
tevő  paritás  nincs  is  keresztülvíve  egyes  részlet- 
kérdésekben :  általában  véve  mégis  elmondhatjuk, 
hogy  egy  nagy  kérdés  sem  maradt  szabályozat- 
lanul s  alapelvek  egyetlen  nagy  kérdésben  sem 
maradtak  végrehajtatlanul. 

Állandó  jellegűnek  mondható  a  kérdések  ezen 
megoldása  oly  értelemben,  hogy  az  adott  viszo- 
nyok között  és  az  adott  helyzetben  a  törvény 
megalkotói  a  kérdések  megoldását  csak  ily  mó- 
don képzelték  helyesnek,  az  ily  módon  létrejött 
megoldást  mindaddig  fentartandónak  hitték,  amíg 

ezen  adott   helyzetben    ezen    erőviszonyok  fenn- 
állanak. 

Az  1848-iki  törvények  azonban  bizonyos 
kérdésekre  nézve  egyáltalán  nem  intézkedtek  s 
azoknak  akkori  megoldását  maguk  is  ideiglenes- 
nek tekintették. 

Legkevésbbé  teljes  a  megoldás  a  hadügy 
terén. 

Nincs  intézkedés  az  iránt,  hogy  a  közös 
vezérkar,  a  közös  hadi  mérnökség  és  a  közös 
tüzérségre  nézve  Magyarország  hadügyi  jogai 
miként  érvényesüljenek. 

Nincs  intézkedés  az  iránt,  hogy  a  hadsereg 
vezényleti  és  szolgálati  nyelve  s  belszervezete 
tekintetében  a  magyar  nemzeti  szempontok  mi- 
képen  érvényesüljenek. 

Nincs  kimondva  expressis  verbis  a  védrend- 
szer  átalakítása  s  a  szolgálati  idő  meghatározása 
tekintetében  az  ország  intézkedési  joga. 

Nincs  megszüntetve  a  határőrvidéki  katonás- 
kodásnak azon  rendszere,  mely  háború  idején 
91,000  katonát  szolgáltatván,  a  magyar  ország- 
gyűlés ujoncmegajánlási  jogát  tényleg  rendkívüli 
mértékben  megcsorbította. 

A  külügyekre  nézve  nem  tartalmaz  intézke- 
dést az  iránt,  hogy  az  egész  monarchia  kül- 
ügyeit irányító  osztrák  külügyministerrel  szem- 
ben a  magyar   kormányt   befolyás   illesse.    Nem 

ad  módot  a  külügyminister  felelősségre  voná- 
sára. Speciális  magyar  külügyeket  pedig  —  mint 
az  1867-iki  kiegyezés  —  egyáltalán  nem    ismer. 

Megoldatlanul  maradt  az  államadósságok  kér- 
dése,  mert  bár  a  kormány  a  hozzájárulás  keresz- 
tülvitelére okmányilag  kötelezte  magát,  az  ország- 
gyűlés e  kérdésben  nem  intézkedett. 

Megoldatlanul  maradt  a  vámkérdés,  mert  az 
önálló  vámpolitikához  való  jogunk  ugyan  magá- 
tól értetődőnek  tekintetett,  de  törvényileg  nem 
nyert  elismertetést. 

Megoldatlanul  maradt  a  bankkérdés  is,  mert 
a  magyar  kormány  nem  ismerte  el  az  oszt- 
rák nemzeti  bank  jogérvényes  privilégiumát,  az 
osztrák  nemzeti  bank  pedig  tiltakozott  a  magyar 
kormánynak  királyi  helytartói  jóváhagyással  kibo- 
csátott  bankjegyei  ellen;  de  a  bankügy  önálló 
szabályozhatásának  jogát  az  1848-iki  törvények 
elmulasztották  kimondani.  Mindez  ugyan  —  a 
hadügy,  pénzügy,  vámügy  és  bankügy  önálló- 
sága —  az  országnak  törvényes  önállóságából 
és  függetlenségéből  szükségkép  következett.  De 
ezen  praemissát  nem  az  1848-iki  törvények  terem- 
tették —  egész  évezredes  alkotmányunk  ezen 
praemissa  alapján  áll  —  s  a  48-as  törvényeknek 
abban  van  érdemük,  hogy  az  ország  önállósági 
jogának  régi  praemissájából  a  gyakorlati  conse- 
quentiákat  bizonyos  kérdésekben  levonták.  Azon 

kérdésekben,  melyeket  imént  felsoroltunk,  elmu- 
lasztották az  ország  önállósági  jogából  a  gya- 
korlati következményeket  teljesen  levonni  s  a  füg- 
getlenség általános  elvét  a  hadügy,  vámügy,  bank- 
ügy és  külügy  terén  való  függetlenségünk  spe- 
ciális szabályozásával  realisálni. 

A  közjogi  kérdések  szabályozásának  ezen 
módja  nemcsak  nem  volt  teljes,  de  maguk  a  tör- 
vények alkotói  szemében  sem  volt  állandó  meg- 
oldásnak tekinthető.  Csupán  a  külügyekre  nézve 
nem  találjuk  annak  nyomait,  hogy  a  kormány 
vagy  a  törvényhozás  változtatni  kivánt  volna 
azon  tényen,  hogy  az  osztrák  külügyminister 
vezesse    az    egész    monarchia    külügyeit* 

Erre  nézve  Deák  Ferenc  a  67-es  bizott- 
ság negyedik  ülésén  következőleg  nyilatkozott: 
((Én  is  elolvastam   azon   III.  cikket,   sőt   alkotá- 

*  Adott  ugyan  be  Boczkó  képviselő  a  teljes  önálló  magyar 
külügy  felállítása  iránt  törvényjavaslatot,  de  ez  bizottsághoz  utasít- 
tatott, tárgyalás  alá  nem  került.  Találunk  továbbá  Kossuth  pénz- 
ügyi előterjesztésében  egy  passust,  mely  így  hangzik :  «A  külügy- 
ministeri költségek  közt  a  külföldi  követségek  s  ügynökségek 
költségei  még  elő  nem  fordulnak,  mivel  törvényhozás  által  még 
nincsenek  meghatározva,  ami  külországi  megbízások  eddig  voltak, 
azok  ez  évben  a  pénzügyministeri  kiadások  közé  vitettek  be.  Ha 
a  törvényhozás  a  diplomatia  iránt  bővebb  intézkedést  kíván,  szük- 
séges lesz  erre  is  mintegy  300,000  forintnyi  hitelt  nyitni.)) 

Hogy  ezen  homályos  passus  mennyiben  jelenti  egy  önálló 
magyar  külügy  iránti  törekvés  kezdeteit,  az  vitás  lehet;  de  két- 
ségtelen, hogy  a  szakítás  politikájának  felülkerekedése  idején 
mondatott  —  a  nyilatkozattétel  napja  augusztus  28  —  s  csupán 
Kossuth  és  nem  a  kormány  politikáját  jellemezte. 

sánál  is  jelen  voltam ;  én  is  tudom,  mit  tar- 
talmaz a  törvény  azon,  a  fejedelem  személye 
melletti  ministerre  nézve;  én  is  tudom,  hogy  ő 
azon  viszonyokban,  melyek  Magyarországot  Ö 
Felsége  tartományaival  közösen  érdeklik,  Magyar- 
országot képviseli;  de  azt  is  tudom,  hogy  ez  a 
szorosan  vett,  ügy  értett  külügyekre  sohasem 
vonatkozott,  mert  ha  erre  vonatkozott  volna, 
akkor  Magyarország  országgyűlése  azt  tette  volna 
fel,  hogy  két  külön  ministerium  vezeti  a  kül- 
ügyet, az  1848.  évi  törvényhozás  pedig  sokkal 
praktikusabb  tapintattal  birt,  mintsem  lehetőnek 
tartotta  volna,  hogy  egy  külügyet  két  külön  mi- 
nister  vezessen.)) 

Ez  áll  a  külügyekre.  De  már  a  hadügyi  kér- 
désnek az  1848-iki  törvényben  nyert  hiányos 
szabályozását  maga  a  kormány  és  a  törvényho- 
zás sem  tekintette  állandó  jellegűnek. 

Ideiglenesnek  tekintette  a  határőrvidék  fenn- 
álló katonai  szervezetét,  bár  a  kormány  kénytelen 
volt  kijelenteni,  hogy  azon  nem  tesz  változtatást. 

Ideiglenesnek  tekintette  a  hadseregnek  német 
szervezetét,  azt  ujabb  törvényjavaslatában  is  el- 
fogadta, kiegészítette  s  csak  a  fenmaradó  újon- 
cokból szervezendő  honvédség  magyar  jellegét 
kívánta  megállapítani.  De  e  javaslatból  nem  lett 
törvény  s  a  hadügyministernek  a  javaslat  benyúj- 
tása előtt  Bécsben  meg  kellett  volt  Ígérnie,  hogy 

a  hadsereg  szervezete  tekintetében  nem  enged 
semmi  változtatást.  A  vezérlet,  vezénylet  és  bel- 
szervezet joga  tehát  az  1848-iki  törvényekben 
felségjogként  ugyan  nincs  declarálva,  de  az  abba 
való  beleszólás  joga  az  országgyűléstől  a  limine 
megtagadtatott  s  az  országgyűlésnek  ehhez  való 
joga   az    1848-iki   törvényekben  sincs  biztosítva. 

De  nemcsak  a  hadügy  terén,  hanem  más 
kérdésekben  sem  tekintette  állandó  jellegűnek  az 
1848-iki  törvények  által  teremtett  állapotokat  az 
akkori  kormány.  Ideiglenesnek  tekintette  a  kor- 
mány azt  a  helyzetet,  hogy  az  1848-iki  törvé- 
nyek nem  intézkednek  az  államadósságokban 
való  részesedésünk  iránt  s  e  tekintetben  hajlandó 
volt  lépéseket  tenni  az  országgyűlés  előtt. 

Ideiglenesnek  tekintette,  hogy  nem  történt 
intézkedés  egy  önálló  magyar  bank  felállítása 
iránt  s  e  tekintetben  a  szükségesnek  vélt  lépé- 
seket meg  is  tette. 

Ideiglenesnek  vélte  az  1848-iki  törvények 
által  teljesen  szabályozatlanul  hagyott  vámkérdés 
akkori  állapotát  s  lépéseket  tett  az  Ausztriával 
való  békés  megegyezés  iránt  s  a  közbenső  vám- 
vonalak felállítását  elhatározandónak  nyilvánította. 
El  volt  határozva  arra  is,  hogy  törvényjavaslatot 
nyújtson  be  a  Házhoz  aziránt,  hogy  a  vámkérdést 
úgy  Ausztriával,  mint  a  külfölddel  szemben  rész- 
letesen szabályozza  a  törvényhozás. 

De  mindezen  kérdéseken  új  intézkedéseket 
vélt  megteendőknek,  melyekről  nem  szól  az 
1848-iki  törvényhozás  és  új  törvényeket,  melyek 
kiegészítsék  az  1848-iki  törvények  hiányos  ren- 
delkezéseit. A  provisorikus  természetű  48-as  tör- 
vények ekképen  kiegészítve  teljes  és  alkotóik 
szemében  állandó  megoldásnak  lettek  volna  te- 
kinthetők. De  így  kiegészítve,  ilyen  egészen  új 
—  az  uralkodó  által  elvileg  sem  engedélyezett  — 
concessiókkal  kiegészítve  ez  már  nem  48-as  alap 
lett  volna,  hanem  egy  egészen  új  alap,  melyet 
a  48-as  törvényhozók  óhajtottak  ugyan,  de  ki 
nem  vívhattak.  Annak  a  korszaknak  óhajtásait  ne 
tekintsük  azon  időszak  eredményeinek;  a  vágyak 
azután  is  sokakban  éltek,  megvalósításuk  a 
negyvennyolcadiki  törvényhozásnak  sem  sikerült. 

Azok,  akik  az  1848-iki  törvényekről  úgy 
beszélnek,  mint  egy  kész  megoldásról,  mint  egy 
helyes  közjogi  alapról,  melyet  a  67-es  alappal 
szembe  lehet  állítani:  igazságtalanok  a  48-iki  és 
67-iki  törvényhozókkal  szemben  egyaránt.  Igaz- 
ságtalanok a  48-iki  törvényhozók  iránt,  midőn 
egy  rögtönzött  és  ennélfogva  szükségkép  hiányos 
és  fogyatékos  törvényalkotást  úgy  tüntetnek  fel, 
mintha  azáltal  a  nehéz  kérdéseknek  egy  egész 
sorát  teljesen  megoldottnak  vélték  volna  e  tör- 
vények alkotói.  Igazságtalanok  a  67-iki  törvény- 
hozók iránt  is,  midőn  az  általuk  elért   tényleges 

eredményeket  egy  előző  törvényhozás  el  nem 
érhető  óhajtásaival  összehasonlítva  értékelik.  Fe- 
ledik, hogy  az  1848-iki  mű  provisorikus  termé- 
szetű volt.  Provisorikus  volt  pedig  nemcsak  abban, 
hogy  maguk  alkotói  is  elégtelennek  találták  a 
kérdéseknek  abban  nyert  megoldását,  hanem  pro- 
visorikus volt  abban  az  értelemben  is.  hogy  azon 
európai  viszonyok,  melyek  lehetővé  tették,  ma- 
guk sem  voltak  állandó  természetűek.  Annál 
lehetetlenebb  volt  az  1848-iki  törvényeknek  a 
népszerű  áramlatok  irányának  megfelelő  kiegé- 
szítése, mert  hiszen  maguk  a  meg  nem  felelőnek 
talált  48-as  törvények  sem  nyugodtak  szilárd, 
állandó  hasison.  Ideiglenes  volt  az  európai  forra- 
dalom győzelmes  előnyomulása:  szükségkép  ideig- 
lenesnek kellett  minden  erre  alapított  politika 
diadalának  is  lennie. 

Erre  nézve  Andrássy  utóbb  így  nyilatkozott: 
((Van  még  egy  vád,  melyből  az  ellenzék  egy 
része  zászlót  csinált  a  maga  számára,  és  ez  az, 
hogy  a  48  nincs  visszaállítva;  ezt  kell  tehát 
visszaállítani.  E  vád  még  üresebb,  mint  a 
többi. 

Európa  igen  sok  államában  keletkezett 
1848-ban  új  alkotmány.  Én  nem  tudok  egyet 
sem,  hol  az  ma,  ha  csak  fő  vonásaiban  is,  létez- 
nék. Magyarország  az  egyetlen  állam,  hol  a  48-iki 
alkotmány  minden  lényeges  pontja    ismét  vissza 

van  állítva.  Ami  változott,  azt  a  nemzet  változ- 
tatta meg  azért,  mert  semmi  értékkel  nem  bírt 
és  mégis  összeütközéseket  idézett  elő. 

Azonban  egy  bizonyos  értelemben  elfogadom 
azt,  hogy  a  48  nincs  visszaállítva. 

Igenis,  a  48  nincs  visszaállítva,  mert  Erdély- 
ben nem  Janku  uralg  ez  időben,  hanem  uralko- 
dik az  alkotmányosan  hozott  törvény,  mely  az 
uniót  végkép  létesítette. 

Nincs  visszaállítva  a  48,  mert  Horvátország 
nem  nagy  ellenséges  tábor  többé,  hanem  Magyar- 
ország hű  és  elégedett  társországa. 

Nincs  visszaállítva  a  48,  mert  Fiumét  nem 
föllázadt  horvát  csapatok  tartják  elfoglalva,  ha- 
nem mert  e  város  Horvátország  szabad  bele- 
egyezésével a  magyar  korona  külön  területének 
nyilváníttatott. 

Nincs  visszaállítva  a  48,  mert  a  nemzetiségi 
kérdést,  melyet  akkor  bunkóval,  kaszával  kezd- 
tek kettévágni,  a  méltányosság  és  testvériség 
alapján  a  törvény  oldotta  meg. 

Nincs  visszaállítva  a  48,  mert  országgyűlé- 
sünk küldöttsége  nem  zarándokol  a  Reichstag- 
hoz,  hogy  onnan  elutasíttassék,  hanem  delegatiók 
intézik  a  közös  ügyeket  közösen  elfogadott  ala- 
pokon. 

Nincs  visszaállítva  a  48,  mert  a  felállítandó 
honvédség  nem  fog  többé  azon  helyzetbe  jutni, 

hogy  a  közös  hadsereg  ellen  harcoljon,  hanem 
azzal  együtt  fogja  védeni,  ha  kell,  Magyarorszá- 
got és  a  monarchiát,  netaláni  megtámadás  ellen.» 

Provisorikus  volt  a  helyzet,  melyben  létre- 
jöttek; zavarokkal  és  ellentétekkel  teljes  az  idő- 
szak, amelyet  felidéztek:  a  megoldás  módja  pe- 
dig maga  is  hiányos  és  provisorikus. 

Egy  idealista  nemzedék  hozta,  alkotásaiban  a 
nemzet  idealismusa  megtestesült.  De  előzményei- 
ről és  következményeiről  el  nem  feledkezhetünk. 

Okai  külpolitikai  események:  egy  európai 
forradalom  s  az  olasz  és  német  egység  vajúdása. 
Okozatai  belpolitikai  zavarok:  ellentét  a  dynastia 
és  a  nemzet,  a  magyarság  és  a  nemzetiségek 
között.  Okait  nem  bírjuk  létrehozni,  okozatai 
ezen  részét  nem  kívánjuk.  Gyökereivel  ültetjük, 
gyümölcseiről  Ítéljük  meg  a  fát  Okaitól  és  oko- 
zataitól elvonatkozva  tekinteni  és  bírálni  egy  poli- 
tikai eseményt,  téves  és  igazságtalan. 

Hibás  tehát  az  1848-iki  törvényeket  olybá 
tekinteni,  mintha  azokat  alkotói  befejezett,  teljes 
és  állandó  alapnak  tekintették  volna.  Minthogy 
azonban  vannak  olyanok,  akik  már  magukat  e 
48-iki  törvényeket  is  oly  nagy  értékííeknek  tekin- 
tik Ausztriához  való  viszonyunk  szabályozása 
tekintetében,  hogy  azokhoz  képest  az  1867-iki 
törvényeket  s  az  annak  alapján  későbbi  törvé- 
nyekkel is  szabályozott  közjogi  helyzetet  határo- 

zott  visszaesésnek  declarálják:  szükséges  ismétel- 
ten röviden  rámutatnunk  arra,  hogy  mi  az,  amit 
az  1848-iki  törvények  valóban  elértek  s  hogy 
annak  Magyarország  függetlensége  szempontjából 
mennyi  értéke  van. 

1848  előtt  részben  törvényellenesen,  részben 
törvényeink  hézagos  volta  miatt  egy  erős  köz- 
ponti birodalmi  kormányzat  létesült.  Magyar- 
ország függetlensége  szempontjából  az  volt  a 
feladat,  hogy  ezen  birodalmi  kormányzat  köré- 
ből minél  több  ügy  kiszakíttassék,  a  központi 
kormányzat  kezében  megmaradó  ügyek  tekinte- 
tében pedig  Magyarország  és  Ausztria  teljesen 
egyenjogünak  ismertessék  el.  A  paritásnak  ezen 
elve  nem  volt  keresztülvihető  még  1848-ban, 
midőn  Ausztria  még  annyival  hatalmasabb  volt, 
mint  Magyarország.  Lombardia  még  birtokában 
volt,  Olaszország  nagy  része  az  ő  befolyása 
alatt  s  németországi  vezérszerepe  kétségtelen. 
Az  erők  paritása  nélkül  a  jogok  paritása  ki  nem 
vihető. 

Láttuk,  hogy  a  régi  birodalmi  szervezet  a 
külügyek  tekintetében  semmi  változást  nem 
szenvedett,  s  a  paritás  és  a  felelősség  elve 
keresztül  nem  vitetett.  Ezen  a  téren  tehát  nem 
teremtett  a  48-as  törvény  közös  ügyet,  de  ezen 
mulasztása  még  nem  jelenti  a  függetlenségi 
eszme  diadalát.  Mert  nem    magyar  külügyi  kor- 

mányzatot  teremtett,  hanem  meghagyta  a  régi 
osztrák  birodalmi  külügyi  szervezetet,  melyhez 
képest  a  külügy  közössége  rendkívüli  előhaladás 
és  nem  visszaesés. 

A  régi  osztrák  birodalmi  hadsereg  egységét 
a  48-as  törvényhozás  már  inkább  megbontotta. 
De  a  határőrvidék  katonai  szervezetét  meg  nem 
változtatta  s  a  vezérkar,  tüzérség  és  hadi  mér- 
nökség tekintetében  nemcsak  az  önállóság  köve- 
telményeinek nem  tudott  eleget  tenni,  hanem  a 
paritás  és  a  felelősség  elvének  alkalmazására  sem 
bírt  módot  találni.  A  vezérkar,  hadi  mérnökség 
és  tüzérség  a  megoldás  ezen  módja  szerint,  a  tör- 
vény hiányos  rendelkezései  folytán,  továbbra  is 
a  régi  birodalmi  osztrák  és  egységes  szervezet- 
ben maradt.  Maga  Kossuth  is,  ki  ennek  megvál- 
toztatását a  jövőre  óhajtandónak  vélte,  elismerte, 
hogy  ez  külön  törvény  által  lesz  eszközlendő. 
Elismerte  ezáltal,  hogy  a  vezérkar,  hadi  mérnök- 
ség és  tüzérség  birodalmi  és  egységes  szerve- 
zete a  48-as  törvényekkel  nem  ellenkező.  Ezen 
téren  a  közösség  elvének  kimondása  szintén  nagy 
haladás,  mert  lehetővé  teszi  a  paritás  és  felelős- 
ség elvének  alkalmazását  e  tárgyakra  vonatkozó- 
lag is.  Ezen  a  téren  sem  a  függetlenségi  eszme 
diadala  az,  hogy  a  közösség  elve  1848-ban  ki  nem 
mondatott,  mert  ennek  elmulasztásával  nem  önálló- 
ságunk érvényesült,  hanem  a  birodalmi  egységes 

szervezet.  Kétségtelen  előhaladás  a  hadsereg  egy- 
ségének   megbontása    szempontjából    a    magyar 
hadügyministerium  tág  hatásköre    s    az    ország- 
gyűlésnek a  hadügyi  kiadások  megszavazása  iránti 
joga.  De  a  hadügyminister  illetékességi  köre  nem 
volt  teljes,  amennyiben  ezen  említett  közös  kato- 
nai   testületekre  ki  nem  terjedt  s  az  országgyű- 
lésnek a  hadügyi  kiadások  megszavazására  vonat- 
kozó joga  újoncmegajánlási  jogának   a    határőr- 
vidéki szervezet  fentartása  által  való  korlátozása 
folytán  lényegesen  megcsorbíttatott.  Ami  a  kato- 
nai   kinevezéseket    illeti,  —  melyeket    ő    felsége 
személye  körüli  ministernek  kellett  ellenjegyeznie 
—  azokra  nézve  a  kormány  ügy  vélekedett  ugyan, 
hogy  a  magyar  hadügyminister  véleménye  alap- 
ján kellett   azoknak   történniök,    de    amennyiben 
ezen    intézkedésre    nézve  világos    utalás    történt 
az  iránt,  hogy  ezen    intézkedés  a  hadsereg  egy- 
ségének megóvása  céljából  volt  szükséges  s  hogy 
a  katonai  kinevezések  jogát   ő    felsége  magának 
tartja  fenn:  ebben    a   reservált  felségjogoknak  el 
nem  fogadható  elve  proclamáltatik    az   uralkodó 
által.    Ez    is    egy    megoldatlanul  maradt  contro- 
versia. 

Téves  tehát  ügy  állítani  fel  az  ellentétet  a 
hadügynek  1848-iki  és  1867-iki  szabályozása 
között,  hogy  az  egyik  megvalósítja  az  önállósá- 
got, a  másik  pedig  megteremti  a  közösséget. 

Az  1848-iki  rendezés  nem  állapítja  meg  a 
teljes  önállóságot:  még  közössé  sem  fejleszt  bi- 
zonyos katonai  testületeket;  meghagyja  régi  szer- 
vezetében a  határőrvidéket;  meghagyja  a  régi 
német  szervezetében  a  hadsereget  s  a  védrend- 
szer  megállapítása  s  a  szolgálati  időnek  megha- 
tározása tekintetében  az  ország  jogait  expressis 
\erbis  ki  nem  nyilvánítja. 

Az  újoncmegajánlási  jog  ekkép  a  határőr- 
vidék régi  szervezete  által,  a  fennálló  védrend- 
szer  által  ép  annyira  csorbíttatik,  mint  azáltal, 
hogy  a  szolgálati  idő  megállapításának  joga  az 
országgyíílés  részére  nincs  biztosítva.  Ezen  jogok- 
nak tényleges  alkalmazását  az  országgyűlésen 
ugyan  megkísérlették,  de  sikertelenül  s  a  határ- 
őrvidéki katonaságnak  a  törvény  rendelkezéseinek 
megfelelőleg  a  magyar  hadügyminister  alá  való 
rendelése  in  praxi  szintén  nem  sikerült.  így  a 
régi  egységes  birodalmi  hadsereg  bizonyos  kato- 
nai testületei  törvény  szerint,  határőrvidéki  kato- 
nasága pedig  tényleg  a  régi  egységes  szervezet- 
ből ki  nem  szakíttattak  s  e  téren  Magyarország 
függetlensége  felé  csak  a  67-es  alapon  történt 
az  első  lépés.  Ugyanott  mondatott  ki  kifejezetten, 
hogy  a  védrendszer  megállapítása  és  a  szolgá- 
lati idő  meghatározása  az  ország  joga  s  ennek 
alapján  állapíttatott  meg  egy  oly  védrendszer, 
mely  rövid  szolgálati  időt    állapítván    meg    s    a 

határőrvidéki  szervezet  feloszlását  vonván  maga 
után,  az  újoncmegajánlási  jog  hatályát  az  ország 
egész  területére  kiterjeszti  s  az  újoncmegtagadás 
jogát  reálisabb  értékűvé  teszi,  mint  azon  régi  s 
az  1848-iki  törvények  által  meg  nem  változta- 
tott rendszer,  mely  a  szolgálati  idő  hosszúsága 
által  az  újoncmegtagadási  jog  alkalmazásának 
voltakép  minden  élét  elveszi. 

Az  1848-iki  törvények  a  hadkiegészítés  tekin- 
tetében absolut  uralom  alatt  hagyják  az  ország 
területének  egyik  részét  (a  határőrvidéket)  s  a 
hadkiegészítés  régi  módja  által  megcsorbítják  az 
ország  többi  részének  újoncmegtagadási  jogát. 
A  67-es  törvény  teljessé  teszi  ezen  jogot  s  a 
hadkiegészítésre  vonatkozó  intézkedéseket  kor- 
mányzati tekintetben  teljesen  a  honvédelmi  minis- 
terre  bízza.  Nem  a  függetlenség  és  a  közösség 
közötti  ellentét  az,  amely  jellemzi  hadügyi  téren 
a  48-at  és  a  67-et,  hanem  a  függetlenség  meg- 
valósításának módja  és  iránya.  Más  téren  érvé- 
nyesíti a  függetlenséget  a  48-as  törvényhozás  és 
más  téren  érvényesíti  a  kiegyezés.  A  48-as  tör- 
vény tágabb  hatáskört  biztosít  az  országnak  a 
hadügy  terén,  de  ami  ezen  hatáskörből  kivonatik, 
az  marad  osztrák  s  kormányzási  módja  absolut 
A  kiegyezés  részben  közössé  teszi  a  hadügyet, 
de  ezen  közös  hadügy  nemcsak  a  magyar,  ha- 
nem   a   birodalmi  hadügyi  szervezetnek  is  rová- 

sara  megy.  A  birodalmi    szervek    teljesen    meg- 
szűntek s  helyükbe  jött  a  paritás. 

Habár  ezen  paritás  nincs  teljesen  minden  rész- 
letben keresztül  vive,  de  az  kétségtelen,  hogy 
nincsenek,  mint  48-ban,  oly  katonai  testületek, 
melyeknek  kiadásához  hozzá  kell  járulnunk,  de 
melyekre  az  országnak  semmi  befolyása  nincs. 
És  nem  létezik  olyan  katonai  szervezet,  mint  volt 
a  régi  katonai  határőrvidék.  A  szolgálati  és  ve- 
zényleti nyelv  tekintetében  s  a  cím.erek  és  katonai 
nyelv  tekintetében  a  hadseregben  ma  sincs  meg 
a  paritás,  de  a  hadseregnek  magyar  lábra  állí- 
tását a  48-as  törvény  sem  mondotta  ki  s  még 
azon  törvényjavaslat  sem  állította  a  hadsereget 
teljesen  magyar  lábra,  melyet  az  országgyűlés 
az  1848.  év  nyarán  elfogadott  s  amely  szentesí- 
tést nem  nyert,  így  tényleg  elért  eredménynek 
különben  sem  tekinthető.  Teljesen  német  szerve- 
zetben hagyja  ez  a  meglevő  sereget,  sőt  ilyen 
alapon  még  10 — 12.000  emberrel  kiegészíttetni 
rendeli.  Csak  az  ezután  fennmaradó  újoncokból 
rendel  honvédséget  szerveztetni,  de  a  huszársá- 
got teljesen  a  német  rendszer  szerint  kiegészí- 
tendőnek  javasolja  maga  Kossuth  is.  Ezek  a  hiá- 
nyok meg  voltak  tehát  1848-ban  is;  egyebekben 
keresztül  van  vive  a  paritás  a  hadsereg  szerve- 
zetén belül.  Nagy  érdeme  a  kiegyezésnek  az, 
hogy    a    paritás   elvét    nagyjában    keresztülvitte 

azon  ügyekben,  melyek  régebb  egészen  biro- 
dalmi osztrák  ügyek  voltak  absolut  kormányzat 
alatt  s  melyeknek  még  a  48-as  törvényhozás 
sem  bírta  minden  téren  megszüntetni  osztrák, 
egységes   és  absolut  jellegét. 

Magyarország  függetlensége  ma  sem  teljes; 
de  a  birodalom  sincs  sehol.  A  48-as  törvény- 
hozás nem  birta  minden  téren  megszüntetni;  a 
kiegyezés  folytán  ma  mar  egyetlen  egy  szerve 
sem  létezik. 

Miként  a  kül-  és  hadügyi  téren,  úgy  a  bank- 
kérdésben  is  maradt  fenn  48-ban  a  régi  biro- 
dalmi szervezetnek  némi  nyoma.  A  48-as  tör- 
vény ugyan  nem  mtézkedett  Magyarországnak 
a  bankkérdésben  való  önállósági  joga  iránt,  de 
a  kormány  tett  lépéseket  egy  önálló  bank  léte- 
sítése iránt.  Azonban  ő  maga  elismerte  azt,  hogy 
az  osztrák  nemzeti  bank  jegyei  az  országban  tör- 
vényes fizetési  eszköz  gyanánt  szolgálnak,  sőt  írt 
Bécsbe,  kérve  ezüstöt  e  bankjegyek  egy  részének 
beváltására,  nehogy  a  krisis  miatt  elveszítsék 
hitelüket.  De  azt,  hogy  a  magyar  bankjegyek 
viszont  Ausztriában  elfogadtassanak,  nem  is  kö- 
vetelte senki  s  erről  szó  sem  is  lehetett. 

A  bankkérdésben  tehát  az  önállósághoz  való 
jogunk  inkább  alkotmányos  függetlenségünkből 
levont  logikai  következtetésen,  mintsem  positiv 
törvényen  alapul  s  még  az  országnak  ezen  vitás 

s  el  nem  ismert  joga  sem  alterálta  egy  birodalmi 
pénzintézetnek  kormányunk  által  is  elismert,  a 
viszonosság  elvének  teljes  mellőzésével  való  ér- 
vényesülhetését. 

Valamint  a  bankkérdésben,  úgy  a  vámkérdés- 
ben is  voltak  törekvések,  voltak  remények  és  óhaj- 
tások; voltak  alkotmányos  önállóságunkból  joggal 
levont  következtetések,  melyeknek  realisálása 
azonban,  jogtalanul  bár,  de  tényleg  megtagad- 
tatott :  azonban  a  vámügynek  önálló  szabályo- 
zásához való  jogunk  s  annak  miként  leendő  al- 
kalmazása sem  szabályozva,  sem  biztosítva  az 
1848-iki  törvényekben  nincs  sehol. 

Midőn  tehát  ekképen  a  való  tények  rideg 
világításában  vizsgáljuk  az  1848-iki  törvényeket 
s  vizsgáljuk  azt,  hogy  mit  értek  el  valóban  és 
nem  azt,  hogy  mit  óhajtottak  elérni  később  meg- 
hozandó törvények  által:  egészen  más  színben 
fog  feltűnni  ezen  törvényhozásnak  positiv  ered- 
ménye s  provisorikus  megoldásuk  mellett  egészen 
más  világításban  fognak  feltűnni  előttünk  azon 
évnek  alkotásai,  melyek  a  súlyos  közjogi  kérdé- 
sek egész  sorának  teljes  és  állandó  jellegű  meg- 
oldását eredményezték. 

Ha  tehát  valaki  azt  kívánja,  hogy  Magyar- 
országon létesüljön  az  önálló  vámterület;  ha  azt 
kívánja,  hogy  a  bécsi  bank  befolyása  teljesen  meg- 
szűnjék Magyarországon;  ha  magyar  vezényszót 


91 


és  magyar  szolgálati  nyelvet  kíván :  akkor  olyan 
óhajtásoknak  ad  kifejezést,  melyeknek  megvaló- 
sítása lehet  üdvös  és  célszerű,  de  amelyek  az 
1848-iki  törvények  által  nem  nyertek  megvalósu- 
lást. Ha  azt  mondja,  hogy  ezeknek  megvalósítá- 
sát az  ország  érneke  követeli :  politikai  véleményt 
nyilvánít,  melyre  nézve  eltérők  lehetnek  a  néze- 
tek; ha  azt  mondja,  hogy  ezzel  a  negyvennyol- 
cadiki  törvények  restituál ásat  kívánja:  oly  állítást 
kockáztat,  mely  a  történelmi  valóságnak  meg 
nem  felel. 


V. 

A  KIEGYEZÉS. 


Azokról  a  nehézségekről  szólva,  melyek  a 
cultura  haladásának  útjában  állanak,  igen  nagy 
fontosságot  tulajdonít  Buckle  azon  körülménynek, 
hogy  a  természeti  erők  —  különösen  a  Keleten 
—  túlságosan  hatalmasak;  hogy  ellenállhatatlan  s 
kiszámíthatatlan  nyilatkozásaik  —  mint  pl.  a  föld- 
rengések —  igen  gyakoriak ;  és  hogy  ennélfogva 
túlságosan  hatnak  a  phantasiára,  az  értelem  fej- 
lődésére pedig  visszahatnak.  Az  értelem  a  jelen- 
ségek belső  természetében  rejlő  törvényszerűség- 
ben keresi  mindennek  végokát  s  annak  kiismerése 
alapján  igyekszik  úrrá  lenni  ezen  erők  fölött, 
Kelet  ellenálhatatlan  természeti  erői  s  azoknak 
kiszámíthatatlan  nyilatkozásai  a  kiismerést  és  ellen- 
súlyozhatást  reménytelennek  mutatták.  Annál  erő- 
sebbé lett  a  phantasia,  minél  tehetetlenebbnek 
bizonyult  az  értelem  s  a  jelenségekben  már 
mindkevésbbé  keresték  a  törvényszerűséget. 

Magyarország  viszonya  Ausztriához  főként 
ellenállhatatlan  európai  tényezők  s  kiszámíthatat- 
lan európai    események  által    szabályoztatott.  Az 

ország  függetlenségi  irányzatainak  csak  akkor  és 
csak  annyiban  volt  jelentőségük,  amikor  és 
amennyiben  a  külpolitikai  viszonyok  annak  ked- 
veztek. Kedvező  európai  viszonyok  hibás  politi- 
kát is  diadalra  segíthettek  ideiglenesen,  s  a  leg- 
helyesebb politika  is  háttérbe  szorulhatott  s  érté- 
kes eredményei  elhomályosultak  egy  európai  crisis 
behatásai  alatt.  Magyarország  függetlenségének 
hiánya  itt  mutatkozik  legsajnálatosabban.  A  füg- 
getlenségnek ama  hiánya,  melynek  végoka  nem 
valamely  törvény,  nem  is  csupán  Ausztria,  hanem 
a  mi  gyengeségünk  és  Európa  ereje.  A  belső  fej- 
lődés függetlenségének  eme  hiánya  egész  poli- 
tikai gondolkodásmódunkra  visszahatott.  Elveszí- 
tettük általa  minden  érzékünket  a  politikai  ese- 
mények törvényszerűsége  iránt  s  politikai  világ- 
nézletünkön  a  phantasia  uralma  elhatalmasodott. 
A  belpolitikában  az  ok  és  okozat  közötti  kap- 
csolatot megzavarta  a  külbefolyás  s  a  követett 
politika  nem  mindig  Ítélhető  meg  eredményeiről, 
mert  abba  idegen  tényezők  játszottak  bele. 

A  belső  fejlődés  folytonossága  ekkép  mind- 
egyre megszakad  s  a  multakban  rejlő  okulás  rit- 
kán nyilvánvaló.  Az  elhatalmasodott  phantasia 
uralma  pedig  a  nyilvánvaló  tényeket  is  subjective 
ítéli  meg,  genialis  politika  gyümölcsének  hirdeti 
még  a  váratlan  külbefolyás  eredményét  is,  ha  az 
kedvező,  a   kedvezőtlenét   pedig  —   ha  az  néha 

előrelátható  volt  is  —  a  sors  csapásának,  mely- 
ről nem  tehetünk. 

A  politika  különben  sem  lehet  exact  tudo- 
mány, mert  igen  sok  benne  a  kiszámíthatatlan 
tényező;  annál  több,  minél  nagyobb  a  külső  be- 
folyás. Anglia  szigeti  fekvése  s  ereje  egy  kül- 
befolyásoktól  független  belső  fejlődés  alapja  s 
e  fejlődés  megszakítatlan  folytonossága  tanúsá- 
gaival a  nemzet  politikai  érettségének  is  fejlesztője. 

Magyarország  helyzete  ép  ellenkező.  Nincs 
is  a  magyar  és  angol  alkotmányosság  között  jel- 
legzetesebb találkozás,  mint  azon  ellentét,  mely 
a  közjog  és  a  közélet  közt  mutatkozik.  Sehol 
sem  fedik  teljesen  egymást  —  hisz  a  paragraphus 
merev  s  az  élet  meg  nem  áll,  —  Angliában  és 
Magyarországon  azonban  különösen  nagy  ellen- 
tét mutatkozik. 

Csakhogy  míg  Magyarország  közjoga  alkot- 
mányos és  független  országról  beszél,  történel- 
mének bizonyos  szaka  pedig  csak  provinciális 
létet  mutat:  Anglia  egy  alkotmányos  monarchia 
formái  között  egy  aristokratikus  —  s  ma  már 
mindinkább  demokratikussá  váló  —  köztársasággá 
fejlődött  valódilag.  Az  angol  parlament  erősebb 
lett,  mint  azt  alkotmányos  jogköre  engedi ;  a 
magyar  országgyűlés  gyöngébb,  mint  közjoga 
szerint  lennie  kellene.  Anglia  kinőtt  szííkre  sza- 
bott    alkotmányos     jogköréből ;     Magyarország 

annyira  elg\'öngült,  hogy  jogkörét  kitölteni  nem 
volt  ereje. 

iWajJvarorszáomak  hosszú  időn  át  csak  tör- 
vényhozó  hatalma  volt  Végrehajtó  hatalma  volt 
a  vármegyének,  volt  a  bécsi  udvarnak,  de  a  ma- 
o>'ar  állam  azt  nélkülözte.  Törvénvhozó  testüle- 
teink  működésének  már  ez  is  bizonyos  elméleti 
jelleget  adott  Nem  ismerték  a  tényleges  helyze- 
tet, a  tényleg  működő  (birodalmi)  hatóságok 
belső  természetét  s  Ausztria  és  Magyarország 
valóságos  \iszonya  előttük  rejtve  maradt  A  nem- 
zet politikai  érettségére  ez  is  szükségkép  vissza- 
hatott- A  corpus  iuris  világa  egy  ábrándvilág 
volt  mely  a  valóságnak  meg  nem  felelt  Nem 
ismer\^e  a  tényleges  helyzetet  meg  sem  találhat- 
ták a  kivezető  utat.  Magvarországnak  tisztába 
kellett  a  —  közjogunk  sérelmével  keletkezett  — 
birodalmi  szervezet  természetével  jönnie  s  csak 
ezen  kiindulási  pontról  lehetett  közjogának  lehető 
realisálásához  kezdenie. 

A  kiegyezés  ezt  kísértette  meg.  A  magy^ar 
alkotmányosság  hibája  évszázadokon  át  az  volt 
hogy  a  magyar  törvény  csupán  a  nemzet  óhaj- 
tását s  a  király  igéretét  tartalmazta.  Az  élő  al- 
kotmányosság előfeltétele  azonban  az,  hogy  a 
törvény  ne  óhajtás,  ne  ígéret,  hanem  parancs 
legyen.  Amilyen  erős  ezen  parancsok  sanctiója, 
csupán  annyi    azon    alkotmányosság  realitása  is. 

A  nemzet  századokon  át  ismételte  az  ország 
függetlenségére  vonatkozó  óhajtásait  s  az  ural- 
kodók századokon  át  ismételték  erre  vonatkozó 
Ígéreteiket.  A  sérelmi  politika  hívei  —  később 
úgy  nevezzük  őket:  a  közjogi  törek\^ések  hívei 
—  ezen  az  úton  akartak  haladni  tovább.  Szé- 
chenyi Istv^án  ezzel  szemben  azt  tűzte  ki  felada- 
tul, hogy  az  óhajtások  és  Ígéretek  megújítása 
helyett  szerezzük  meg,  legalább  a  régiek  egy 
része  számára  a  sancúót.  Törvényünk  van  elég, 
de  erőnk  elégtelen,  mely  azoknak  végrehajtását 
ki  bírja  kényszeríteni.  Ezen  felfogás  elfogadásá- 
val a  papiroson  maradó  törvények  hozásának 
elméleti  tevékenysége  helyett,  a  végrehajtásra 
nehezedik  a  súly  s  a  törvényhozó  hatalom  fel- 
adatává az  lesz,  hogy  a  régi  óhajtások  és  Ígé- 
retek megvalósíthatásának  mértékét  a  tényekkel 
való  tárgyilagos  leszámolás  után  pontosan  meg- 
állapítsa. 

Az  1867-iki  kiegyezés  ezt  a  feladatot  oldotta 
meg.  A  pragmatica  sanctio  eleget  tesz  a  nagy- 
hatalmú positio  követelményeinek  elvileg,  Ma- 
gyarország függetlenségét  is  elvileg  biztosítja.  A 
kiegyezés  részletesen  megvonja  ezen  két  szem- 
pont gyakorlati  következményeit  s  azokat  egy- 
mással összhangzásba  hozza. 

A  múltban  e  két  szempont  egymással  foly- 
tonos harcban  állott  s  a  nagyhatalmi  érdek  a  biro- 

dalmi  egységre,  a  függetlenségi  törekvés  pedig 
a  teljes  elszakadásra  irányult.  Csak  Széchenyi 
felléjoése  után  kezdett  mindkét  irány  szélsősége 
megenyhülni,  de  Kossuth  politikája  egy  időre 
visszavetette  a  haladás  e  folyamatát.  Vezérlete 
alatt  a  nemzet  ismét  a  teljes  elszakadási  irány- 
zatba esett  vissza  s  a  kedvező  európai  viszo- 
nyoknak kedvezőtlenné  válásával  (miként  a  múlt- 
ban) ismét  leveretett.  És  akkor  Ausztria  is  újó- 
lag visszaesett  a  birodalmi  egységre  való  törek- 
vés képtelen  politikájába,  mely  az  európai  viszo- 
nyok változásával  (mint  annyiszor)  kivihetetlen- 
nek bizonyult.  A  márciusi  napok  rajongó  opti- 
mistái bizonyára  nem  sejtették,  hogy  Metternich 
bukása  a  legitimitás  elvének,  a  történelmi  jogok 
tiszteletének  bukását  jelentette  és  hogy  az  a 
radicalismus,  —  melynek  bécsi  követőivel  együtt 
lelkesedtek  —  Magyarország  régi  alkotmányának 
legnagyobb  ellensége.  Ausztriában  a  szabadelvű- 
ség  és  a  demokratia  nem  szükségkép  alkotmá- 
nyos természetű,  mint  Nyugat-Európa  azon 
theoretikusainál,  kiknek  minálunk  annyi  lelkes 
híve  volt.  Ausztriában  a  demokratia  és  a  szabad- 
elvüség  octroyálva  volt  és  a  josephinismus,  mely 
11.  József  halála  után  a  kormányzat  terén  talajt 
veszített,  az  iskolában  és  irodalomban  továbbra 
is  erős  ható  tényező  maradt.  A  josephinismus 
szemében  a  liberalismus    és  demokratia  is  a  bi- 

rodalmi  egység  eszköze.  A  XVIII.  század  kos- 
mopolitismusa  a  dynastia  uralma  alatt  levő  or- 
szágok nemzeti  egyéniségének  tarthatatlanságát 
bizonyítja  az  ő  szemükben  s  a  íiberalismus  azon 
papság,  a  demokratia  pedig  azon  nemesség  meg- 
törését jelenti,  melyek  az  összbirodalmi  eszmének 
legerősebb  ellenségei.  Radicalismusunk  a  mon- 
archiát alkotó  államok  múltjával,  traditióival  s  jogai- 
val való  gyökeres  szakítást  jelent. 

Martini  a  természeti  állapotból,  a  szabadság- 
ból s  a  társadalmi  szerződésből  indul  ki,  mint 
Rousseau  hivei;  de  a  társadalmi  szerződésből  az 
uralkodó  teljhatalmát  vezeti  le.  A  társadalmi  szer- 
ződés folytán  az  uraLkodónál  van  a  főhatalom, 
melyet  az  50.  §.  így  definiál:  «das  vollkommene 
Recht,  den  Staat  zu  regieren,  d.  i.  die  Handlun- 
gen  aller  Unterthanen  nach  Willkar  zum  End- 
zwecke  der  allgemeinen  Sicherheit  zu  leiten.)) 
(A  teljes  arra  való  jog,  hogy  az  államot  kormá- 
nyozza, azaz  minden  alattvaló  cselekedeteit  kénye 
szerint  a  köz  biztossága  mint  végcél  felé  vezesse.) 
(Lásd  Beidtel,  Geschichte  der  Österreichischen 
Staatsverwaltung.  102.  old.) 

A  természetjog  más  tételei  is  a  monarchia 
speciális  viszonyai  között  egészen  más  jelentő- 
séget és  irányt  nyernek,  mint  Franciaországban, 
világosan  mutatva,  hogy  általános  elvek  és  dok- 
trínák mennyire    egészen    más   következtetésekre 

vezetnek  más  és  más  országok  különböző  viszo- 
nyai között.  Martini  természetjogának  alaptétele 
az,  hogy  az  észjog  elveivel  szemben  minden 
pozitiv  törvénynek  háttérbe  kell  szorulnia;  hogy 
a  természetjog  szavával  szemben  semmi  emberi 
tekintély  nem  érvényes;  és  hogy  bármily  régi 
legyen  valamely  pozitiv  törvény,  ha  a  természetjog 
tételeivel  ellentétben  áll,  minden  érvényét  elveszíti. 

Ezek  tiszta  természetjogi  elvek,  ugyanazok 
az  elvek,  amelyekkel  Francziaországban  a  3.  rend 
alapjaiban  rázta  meg  a  francia  királyi  trónt  s  a 
népszabadságot  egy  pillanatra  megalapította.  De 
Franciaországban  a  történelmi  jog  elleni  küzde- 
lem csak  a  feudalizmus  és  a  partikularizmus 
elleni  harc  volt  s  a  nemzeti  egységet  és  szabad- 
ságot szolgálta  akkor,  midőn  a  különböző  osz- 
tályokat és  a  különböző  tartományokat  egy  nem- 
zetté egyesítette  s  a  zsarnokság  alól  fölszabadította. 

11.  József  birodalmában  a  történelmi  jog,  a 
pozitiv  jog  elleni  küzdelem  egészen  mást  jelen- 
tett. Jelentette  a  nemesi  privilégiumok  elleni  harcot 
is,  de  a  nemesi  privilégiumokkal  összeforrott  régi 
rendi  alkotmány  elleni  harcot  is  jelentette.  Ezek- 
nek az  alkotmányoknak  kellett  az  osztrák  radi- 
kalizmus szerint,  a  jozefinizmus  hivatalos  és  kö- 
telező tanai  szerint  a  természetjogi  elvek  mögött 
háttérbe  szorulniok,  amennyiben  vele  ellentétbe 
jutottak.  Ha  azonban  az  észjog  azt  kívánja,  hogy 

a  császár  mindenható  legyen;  és  ha  az  észjog 
parancsaival  szemben  minden  pozitív  törvény 
érvénytelen :  akkor  az  egész  magyar  alkotmány- 
nak semmi  érvénye  nincs.  Ezt  tanítja  a  hivatalos 
osztrák  radikalizmus  majdnem  egy  századon  át; 
1754-től  1848-ig  ezt  tanítják  s  ez  a  tanítás  a 
birodalmi  egység  híveinek  s  az  ő  céljaiknak  egé- 
szen megfelelő.  Megfelelő  különösen  az  a  tétele, 
—  melyben  az  egész  rendszer  kicsúcsosodik,  — 
hogy  az  uralkodó  az  általa  kötött  szerződések 
megtartására  nem  szorítható  5  hogy  az  egyes 
privilégiumok  és  alkotmányok  kizárólag  az  állam 
célja  szempontjából  itélendők  meg.  Az  « állama  itt: 
a  Habsburgok  összes  országainak  komplexuma. 
Az  állam  célja:  a  birodalmi  egység. 

Metternich  rendszerének  bukása  Magyaror- 
szágra káros  hatású  volt.  Az  ő  conservativ  haj- 
lamaival a  magyar  alkotmány  eltörlése  tökélete- 
sen ellenkezett.  Legjobban  bizonyítja  ezt  a  for- 
radalom leverése  után  Schwarzenberg  herceghez 
írott  levele,  melyben  az  új  rendszert  helyteleníti 
s  Magyarországon  —  egy  korszerűleg  reformált 
negyvenhetes  alapon  —  az  alkotmányos  élet 
helyreállítását  követeli.  Az  ott  ajánlt  megoldás  a 
Deák  politikája  által  teremtett  mai  helyzetben 
elfogadhatlan  és  ki  nem  elégítő;  a  Kossuth  poli- 
tikája által  előidézett  akkori  helyzetben  rendkívüli 
eredménynek  lett  volna  tekinthető. 

Az  osztrák  radicalismus  azonban  ép  úgy 
mellőzte  a  történelmi  fokozatos  fejlődés  politiká- 
jának híveit,  mint  a  magyar  radicalismus  annak 
idején  s  a  kiábrándító  tapasztalatok  súlyát  épp 
úgy  meg  kellett  éreznie.  Kölcsönös  kísérletek 
kudarcában  a  tények  ereje  nyilatkozott;  az  erő- 
viszonyok félre  nem  ismerhető  módon  mutat- 
koztak. 

Vereséget  szenvedett  Ausztria  a  német  és 
olasz  kérdésben  egyaránt;  külpolitikai  súlyát, 
Oroszország  barátságát  elvesztette.  Vereségei  bel- 
politikájára is  kihatottak,  négyszeresére  növelvén 
az  államadósságokat.  Ausztria  nagyhatalmi  posi- 
tiója  és  hitele  egyaránt  követelte  a  kiegyezést. 

Olasz-  és  Poroszország  diadalmas  politikája 
—  ismét  egy  rajtunk  kívül  eső  tényező  —  idézte 
azt  elő.  Csakhogy  míg  1848-ban  az  olasz  és 
német  egység  ábrándozó  radicálisok  kezében  volt 
csupán  s  Ausztria  veresége  csak  ideiglenes :  most 
Bismarck  és  Cavour  reális  politikája  —  gyakran 
szemben  a  radicalismussal  s  a  népszerű  nemzeti 
áramlatokkal  is  —  tartós  eredményeket  biztosított. 

Az  a  magyar  politika  is,  mely  amaz  olasz 
és  német  ábrándozok  ephemer  sikereire  akart 
építeni,  velük  együtt  bukott;  míg  a  kiegyezés 
egy  —  eme  reális  államférfiak  által  teremtett  — 
állandó  európai  helyzeten  alapulva,  annak  szi- 
lárdságában bírja  saját  tartósságának  zálogát. 

Kossuth  politikája  az  elszakadásra  törekedett^ 
mert  a  kiegyenlíthetetlen  érdekellentét  feltevéséből 
nyert  kiindulást. 

Széchenyi  függetlenségi  politikája  a  mon- 
archián belül  elérendő  suprematiát  tűzi  ki  felada- 
tul, mert  az  érdekközösség  gondolatából  indul 
ki.  Az  az  alapgondolata,  hogy  Ausztriának  és 
Magyarországnak  az  egyiittmaradás  közös  érdeke. 

Kossuth  függetlenségi  politikája,  mely  elsza- 
kadáshoz vezetett,  nemcsak  Ausztriával  találta 
szemben  magát,  hanem  a  dinastia  és  Európa 
érdekeivel  is.  Az  a  függetlenségi  politika,  mely 
suprematiára  tör  a  monarchián  belül  s  a  mely 
—  mert  akkor  a  monarchia  mi  vagyunk  —  a 
nagyhatalmi  positio  érdekét  mint  saját  érdekét 
viseli  szívén:  csupán  Ausztria  érdekeibe  ütközik 
s  a  dinastia  és  Európa  érdekeivel  összhangban 
áll.  A  dinastia  megmagyarosítását  jelenti  lénye- 
gében ez  a  politika,  mely  a  nagyhatalmi  positio 
támogatását  az  osztrákoktól  kisajátítja.  Mert  a 
dinastia  nem  osztrák,  hanem  imperialista;  2íl  ő 
hazája  az  imperialis  politika  hazája;  érdekei  s 
érzelmei  egyaránt  oda  kötik. 

Európának  pedig,  hacsak  a  monarchia  nagy- 
hatalmi positiója  által  az  európai  egyensúly  biz- 
tosítva van:  a  monarchián  belüli  suprematia  kér- 
dése közönyös  lehet. 

Széchenyi  függetlenségi  politikája  ekképp  illesz- 

kedik  Európa  viszonyai  közé;  Kossuth  minden 
ponton  ellentétbe  jutott  vele. 

Kossuth  az  elszakadás  politikájának  volt  híve, 
mert  élete  végéig  azon  elvhez  ragaszkodott,  hogy 
az  uralkodó  személyének  közössége  Magyaror- 
szág függetlenségével  incompatibilis. 

Az  érdekek  között  tényleg  van  ellentét  s  az 
összeköttetésben  van  veszély. 

Nem  is  úgy  kell  értenünk  az  érdekközösség 
elvét,  mintha  mindig  és  minden  kérdésben  teljes 
és  tökéletes  volna  a  harmónia;  hanem  úgy,  hogy 
az  összeköttetés  előnyei  nagyobbak,  mint  az 
ellentétek  s  az  elszakadási  politika  eredményei 
sokkal  több  hátránynyal  sújtanak,  anélkül,  hogy 
elérnők  azon  előnyök  bármelyikét,  melyeket  az 
együttmaradás  biztosít. 

kzéxá&kközösség  teljességének  e  hiánya  azon- 
ban nem  Ausztria  és  Magyarország  egymás  közötti 
viszonyának,  vagy  az  uralkodó  személye  közös- 
ségéből származó  kapcsolatnak  jellemző  vonása. 
Teljesen  önálló  államok  beléletében  is  mutatkozik 
a  közérdek  mellett  a  speciális  érdekeknek  ezen 
ellentétessége  s  az  osztályok,  felekezetek  és  nép- 
fajok ellentétes  érdekei  ellenére,  az  együttmaradás 
mégis  mindannyiuknak  érdekében  áll.  Megvan  ez 
az  érdekellentét  ezen  osztályok,  felekezetek  és 
népfajok  kebelén  belül  is;  megvan  bizonyos  fokig 
magának  a  családi    életnek    szentélyében  is.    Ha 

az  érdekellentét  fenforgását  csupán  egyoldalúlag 
tekintenők,  akkor  nemcsak  az  állam,  az  egyház, 
a  párt  és  a  nemzetiség,  hanem  maga  a  család 
sem  volna  életképes  intézmény  és  mindannyinak 
föl  kellene  bomlania. 

Az  érdekek  közössége  azonban  gyakran  ott 
is  mutatkozik,  hol  látszólag  csupán  ellentétes 
érdekek  küzdenek  s  kiegyenlítést  hoz  még  ott  is 
létre,  ahol  az  érzések  közösségének  hiánya  azt 
megnehezíti.  A  családi,  egyházi  és  nemzeti  élet- 
ben az  elválasztó  indokok  mellett  a  közös  érzé- 
sek ereje  az  egybekötő  kapocs.  De  nézzük  meg 
a  közgazdasági  életet,  ahol  az  érzésnek  semmi 
szerepe  nincs,  ahol  a  rideg  önzés  uralkodik  s 
még  ott  is  tapasztalnunk  kell,  hogy  van  valami, 
ami  a  legellentétesebb  érdekek  között  is  össz- 
hangot biztosít  s  ez  az  ellentétes  érdekeknél  még 
fontosabb  valamely  érdekközösségnél. 

Semmi  sem  lehet  ellentétesebb,  mint  a  vevő 
és  eladó  érdeke.  Azoknak  ellentéte  azon  köz- 
gazdasági ismert  tételben  van  kiélezve,  hogy 
mindenki  lehető  legdrágábban  akar  eladni  s 
lehető  legolcsóbban  akar  vásárolni.  Az  érdekek 
ezen  ellentétében  nem  lehetséges  kiegyenlítés: 
minél  inkább  érvényesül  az  eladó  törekvése,  an- 
nál inkább  csorbul  a  vevőé.  Érdekeik  érvénye- 
sülése egymással  fordított  arányban  áll.  És  mégis 
az  érzéseknek   minden  közössége  nélkül,  csupán 

az  önzés  által  vezetve,  vevő  és  eladó  össze- 
találkozik. Mert  mind  a  kettőnek  közös  érdeke 
az,  hogy  a  vásár  megtörténjék  Az  eladónak 
érdeke,  hogy  drágán  adja  el  árúját,  de  van 
egy  pont,  ameddig  az  ár  megszabásánál  leszáll- 
hat, ha  másként  a  vásár  meg  nem  történ 
hetik.  A  vevőnek  érdeke,  hogy  minél  olcsóbban 
vásároljon,  de  van  egy  bizonyos  ár,  ameddig 
elmehet,  ha  másként  az  árút  meg  nem  kaphatja. 
E  két  pont  az,  amely  között  az  alku  folyhatik 
s  ahol  egyik  vagy  másik  fél  rövidséget  szenved- 
het, aszerint,  hogy  ellentétes  érdekeik  közül  melyi- 
küknek sikerült  a  magáét  inkább  érvényesítenie. 
De  hogy  ezen  ármaximum  és  árminimum  között 
a  vásár  tényleg  létrejöjjön,  az  mind  a  kettőnek 
érdeke. 

Ausztria  és  Magyarország  viszonyára  ugyanez 
áll.  A  nagyhatalmi  positiónak  kétségtelenül  nagy 
előnyei  vannak  s  hogy  azokat  megtarthassuk, 
Ausztriának  is,  Magyarországnak  is  közös  érdeke. 
Magyarországnak  különálló  és  Ausztriáéval  ellen- 
tétes érdeke  az,  hogy  a  diplomatiában  és  a  had- 
seregben teljes  és  tökéletes  legyen  a  paritás. 
A  nemzeti  szellem  érvényesülésének  azon  foka, 
mely  eddig  elérhetőnek  bizonyult,  korántsem  ki- 
elégítő. De  ezen  minimum  elég  nagy  arra,  hogy 
elfogadhassuk  az  alkut,  mely  biztosítja  számunkra 
a  nagyhatalmi    positiót,  az  általa  védett    magyar 


107 


suprematiát.  A  quóta  megállapításánál  ellentétes 
az  érdek  s  ki  nem  egyenlíthető,  de  a  cél,  amelyre 
fizetjük  ezen  összeget,  közös  érdek  s  azon  intéz- 
mények célszerűsége  még  magas  quóta  mellett 
is  kétségtelen.  Közös  érdeke  a  delegatióknak  az 
is,  hogy  ezen  intézményekre  a  föltétlenül  szük- 
séges összegnél  többet  ne  költsenek.  Maga  a  két 
ország  közötti  gazdasági  ellentét  sem  mehet 
odáig  okszerűleg,  hogy  egymást  károsítsák,  mert 
hiszen  egymás  szegényedését  a  quóta  által  szük- 
ségképen önmaguknak  is  meg  kell  érezniök. 

Az  érdekeknek  ezen  közössége  csak  azért 
nem  nyilvánvaló,  mert  a  quóta  kérdése  s  a  vám- 
kérdés és  bankkérdés  időről-időre  való  tárgyalása 
folytán,  csupán  az  érdekekben  rejlő  ellentétesség 
mutatkozik:  a  küzdelem  szenvedélyességével  szük- 
ségképpen együttjáró  subjectivitás  az  érdekek  ezen 
ellentétességét  kész  általánosítani. 

Havalaki  egy  vásári  alkudozás  fültanuja,  előtte 
az  eladó  és  vevő  érdekeinek  közössége  könnyen 
rejtve  marad,  míg  az  árban  való  megállapodás 
iránti  vitában  az  érdekek  ellentétessége  —  gyak- 
ran igen  erőteljesen  is  —  mutatkozik. 

Ha  a  bank-  és  vámkérdésben  az  uralkodó 
nem  foglalna  el  feltétlenül  tagadó  álláspontot 
minden  elválasztási  törekvéssel  szemben,  akkor 
könnyen  bebizonyulhatna,  —  ha  hozzáértő  szak- 
emberek   véleményén    elindulhatunk,  —  hogy    a 

vám-  vagy  bankkérdésben  lehetnek  és  vannak 
külön  érdekeink,  de  a  közösség  fönmaradása 
még  ennél  is  fontosabb  érdekünk.  Hogy  pl  a 
vámkérdésben  melyik  az  a  pont,  amelyiken  túl 
a  vámterület  közösségének  minden  előnyei  sem 
kárpótolhatnak  azon  károkért,  melyeket  egy  érde- 
keinknek meg  nem  felelő  vámszerződés  okozhat: 
természetesen  közgazdasági  mérlegelés  dolga  s 
relativitás  kérdése  csupán.  Mert  hiszen  az  érdekek 
közösségére  nézve  itt  is  ál!  az,  ami  fennebb,  az 
ármaximum  és  árminimum  kérdésében  mondatott, 
hogy  t.  i.  van  egy  határ,  melyen  túl  az  érdekek 
ellentétessége  az  érdekek  közösségénél  nagyobb. 

Ez  áll  a  kérdés  közgazdasági  részére.  Poli- 
tikai szempontból  mindig  tekintetbe  veendő  annak 
a  statusquonak  az  értéke,  melyet  egy  ily  küzdelem 
kedvéért  megbolygatunk  s  azon  politikai  hátrányok, 
melyek  egy  ebből  támadó  helyzetből  származhatnak. 

A  közös  ügyekre  nézve  azonban  az  érdek- 
közösség elve  feltétlenül  megáll  s  a  monarchia 
nagyhatalmi  positiója  nemcsak  külső  biztonsá- 
gunknak érdeke^  hanem  Magyarország  belső  nem- 
zeti egységének  is  legfőbb  garantiája. 

Ezen  érdekközösség  adja  meg  a  kiegyezés 
czélszerűségét ;  tartósságát  az  európai  helyzet. 
Mert  Ausztria  viszonya  Magyarországhoz  csak 
jogi  szempontból  belpolitikai  kérdés,  valójában 
azonban  nemzetközi  alakulat. 

A  nemzetközi  helyzet  szabja  meg  Ausztriához 
való  viszonyunk  jellegét.  Magyarország  nem 
Ausztriával,  hanem  az  európai  helyzettel  áll  itt 
szemben  —  mint  azt  annyiszor  mondta  Szé- 
chenyi. Az  erők  e  mérlegében  a  magyar  köz- 
véleménynek is  lehet  súlya,  de  csak  kedvező 
európai  constellatiók  között  s  akkor  is  felette 
csekély.  A  passiv  resistentia  nem  ártott  a  Bach- 
rendszernek,  de  az  európai  helyzet  változása 
megtörte.  Az  emigratiót  követők  lelkesedése  mit 
sem  használhatott,  mert  a  külhatalmak  az 
actiónak  nem  kedveztek,  ellenben  Deák  poli- 
tikája sikert  ért  el,  mert  az  európai  viszonyok 
előmozdították. 

Az  európai  helyzet  adta  meg  a  kiegyezés 
lehetőségét.  Megkotornék  érdeme:  a  helyzet 
consequentiáinak  pontos  lev'onása.  Olasz-  és 
Németországból  kiszorulva,  Ausztria  meggyen- 
gíttetett  s  \gy  a  dualismus  lehetségessé  vált. 
Mert  a  jogok  paritása  csak  az  erők  paritása 
arányában  érvényesíthető. 

Bár  azonban  az  új  európai  helyzet  Ausztriát 
meggyengítette  a  monarchia  nagyhatalmi  posi- 
tiója  jövőre  is  nélkülözhetetlen  —  s  így  Magyar- 
ország által  is  megdönthetetlen  —  maradt. 

Maga  a  csakhamar  egységessé  vált  Német- 
ország is  azt  kívánta  s  az  európai  egyensúly  is, 
Oroszország  ellensúlyozására  a  keleti  kérdésben. 

Az  események  meginutatták,  hogy  a  monarchia 
nagyhatalmi  poziciója  annyira  érdeke  Németor- 
szágnak, hogy  azt  nemcsak  velünk  szemben,  de 
egy  nagy  európai  hatalmassággal  szemben  is 
kész  volt  megvédeni.  Az  1876.  év  őszén,  midőn 
a  keleti  kérdés  égetővé  kezdett  mái  válni,  Orosz- 
ország kérdést  tett  Németországhoz  az  iránt, 
vájjon  számíihat-e  arra,  hogy  egy  osztrák- magyar- 
orosz háború  esetén  Németország  semleges  ma- 
rad. Bismarck  erre  Schweinitz  nagykövet  útján 
azt  feleli,  hogy  Németország  —  bár  sajnálattal 
—  még  azt  eltíiihetné,  hogy  szövetségesei  egy- 
mással harcba  keveredjenek,  de  azt  már  nem  tűr- 
hetné el,  hogy  akár  Oroszország,  akár  az  osztrák- 
magyar monarchia  egy  független  és  Európában 
sálylyal  bíró  nagyhatalom  pozícióját  elveszítse. 
Ez  áll  Németországra.  , 

Azon  hatalmak  pedig,  melyek  Németország- 
nak és  a  monarchiának  keleti  politikáját  meg 
akarnák  bénítani:  ha  ellenségei  lennének  a 
monarchia  egységének,  bizonyára  Magyarország 
nemzeti  egysegének  sem  lehetnének  barátai.  Hogy 
a  monarchia  egységét  —  régi  traditiók  megtö- 
résével —  mernék-e  megbolygatni  s  az  egyen- 
súly elvét  ekképp  veszélyeztetni :  oly  kérdés, 
melyre  a  külpolitikai  kérdések  részletes  ismerete 
nélkül  felelni  nem  lehet.  De  hogy  abüan  a  perc- 
ben, amelyben  Oroszország  a  német  solidaritás- 

sal  szemben  a  szlávok  solidaritását  proclamálja, 
nemcsak  a  monarchia  egysége,  hanem  Magyar- 
ország belső  nemzeti  egysége  is  veszélyeztetve 
van,  az  kétségtelen.  Oroszországnak  vannak  a 
monarchián  belül  is  szövetségesei.  Azok  a  ma- 
gyar suprematiának  és  a  monarchia  egységének 
egyaránt  ellenségei.  Orosz  politikát  csinál  tehát 
az,  aki  Magyarország  gyöngítése  véget  aláássa 
a  magyar  suprematiát;  miként  pánszláv  politikát 
csinál  az,  aki  Ausztria  gyengítése  végett  a  mon- 
archia nagyhatalmi  positióját  ássa  alá. 

Egy  adott  —  szilárd  birodalmak  faji  ellen- 
tétein s  állandó  érdekösszeütközésén  alapuló  — 
tartós  európai  helyzetnek  szükségképpeni  conse- 
quentiája  a  kiegyezés.  A  közhangulat  változása, 
pártok  emelkedése  és  bukása,  előítélet  s  szenve- 
dély azt  megváltoztatni  képtelen.  Kihat  a  pártok 
irányában  elfoglalt  álláspontja  az  ország  belső 
politikájára  s  egy  hibás  közjogi  politika  ismét 
idézhet  elő  oly  reactiót,  mely  az  ország  [belső 
nemzeti  egységét  megbontja.  De  magát  a  ki- 
egyezést s  az  abban  megállapított  viszony  tar- 
tósságát belpolitikai  mozgalom  meg  nem  ingat- 
hatja. Állani  fog  az,  míg  az  európai  helyzet 
megköveteli  fennállását  s  ezen  erőviszonyok  fön- 
maradásáig  meg  nem  változhatik. 

Ezen  a  sziklán  a  szenvedély  minden  hulláma 
megtörik.  


VI. 
A  TÉNYEK  ÉS  A  CORPUS  lURIS. 


Montesquieu  szerint  valamely  állam  törvényei 
szükségképen  kapcsolatban  vannak  azon  állam- 
nak speciális  viszonyaival.  Ezen  viszonyokkal  kell 
a  törvényhozónak  számolnia;  e  viszonyokban  rej- 
lik a  törvények  szelleme. 

Azonban  ezen  viszonyok  némelyike  változó, 
másika  állandóbb  természetű.  Ezen  állandóbb 
természetű  viszonyok  adják  meg  mindenik  állam- 
nak a  maga  nagy  nemzeti  problémáját,  mely 
nemzedékről  nemzedékre  megoldást  kíván.  Az 
adott  helyzetbe  való  beilleszkedés,  az  adott  té- 
nyekkel való  leszámolás  eme  folytonos  proces- 
susában  alakul  ki  annak  az  államnak  sajátos  jel- 
lege, sajátos  lét-problémája  s  annak  megoldási 
módjában  a  maga  sajátos  géniusa.  Ez  adja  meg 
az  államnak  valódi,  egészen  speciális  jellegű,  de 
alapvonalaiban  állandóbb  természetű  egyéniségét 
s  a  felmerülő  egyes  kérdéseknek  ebből  a  szem- 
pontból, mint  legfőbből,  kell  elbiráltatniok. 

A  nemzetek  politikai  élete:  a  létért  való  küz- 
delem. A  fenmaradásra  való  törekvés  nyilatkozik. 

a  nemzet  egyéniségéhez  való  eme  ragaszkodás- 
ban s  miként  az  egyes  életében  önmagában 
ártalmatlan,  sőt  hasznos  tápszerek  bizonyos  adott 
esetben  károsak  s  miként  az  erősítő  mozgás  a 
physikum  bizonyos  állapotában  kártékony  lehet: 
úgy  kell  önmagukban  ártalmatlan,  sőt  üdvös  elve- 
ket is  a  nemzet  életben  maradása  szempontjából 
Ítélni  meg,  az  adott  helyzet  speciális  körülmé- 
nyeit véve  fontolóra. 

A  magyar  nemzetnek  azon  alapproblémája, 
mely  Ázsiából  bejövetelekor  az  egyetemes  ke- 
resztyén szellem  és  a  magyar  nemzeti  szellem 
összhangba  hozatalában  találta  megoldását,  végig 
húzódik  történelmünk  egész  folyamán.  Mindig 
újra  meg  újra  meg  kellett  az  egymásra  követ- 
kező nemzedékeknek  e  kérdést  oldaniok  s  min- 
den új  helyzetben  a  megoldást  keresníök.  Azt  az 
elvet,  melynek  alapján  e  megoldást  keresni  kell, 
úgy  fejezte  ki  újabban  Széchenyi,  hogy  e  nem- 
zetnek minél  európaiabbá  és  egyben  minél  ma- 
gyarabbá kell  lennie. 

A  kiegyezés  sem  egyéb,  mint  nemzetünk  e 
nagy  alapproblémájának  a  felmerült  újabb  viszo- 
nyok között  való  állandó  jellegű  megoldása.  Az 
európai  adott  nemzetközi  helyzetbe  való  beillesz- 
kedése ez  a  nemzetnek;  az  ország  önállásának 
s  az  Európa  érdekében  álló  nagyhatalmi  positió- 
nak  egymással  való  kiegyeztetése.   A  múltban  a 

dynastia  a  beolvasztásban  keresvén  a  nagyhatalmi 
positio  megalapításának  célra  vezető  eszközét, 
megelégedett  azzal,  hogy  megteremtett  részben 
törvények  nélkül,  részben  törvények  ellenére  egy 
erős  központi  birodalmi  szervezetet  s  annak  erő- 
forrásait kellőleg  biztosította,  intézményeinek,  esz- 
közeinek törvényesítésével  nem  törődött  s  a  ma- 
gyar országgyűlések  ártatlan  declarátiójához 
gyakran  hozzájárult.  Az  országgyűlések  pedig 
megelégedtek  az  ország  függetlenségének  decla- 
rálásával  és  sérelmeik  fölsorolásával,  de  a  nagy- 
hatalmi érdekkel  való  összhangba  jutás  módját 
nem  találták  meg.  Oly  törvényhozó  test,  mely 
hosszas  szünetelések  után  összehíva,  kérdések 
fölött  kénytelen  dönteni,  melyeknek  összes  vonat- 
kozásait nem  ismerheti,  magasabb  s  életrevalóbb 
alkotásokra  képtelen.  Azonban  mindezen  tényezők 
ismerete  mellett  sem  lehetett  addig  kellő  össz- 
hangba hozni  a  nagyhatalmi  érdek  és  a  magyar 
függetlenség  követelményeit,  amíg  a  külpolitikai 
viszonyok  folytán  Ausztria  régi  erejét  el  nem  vesz- 
tette s  az  ennek  folytán  bekövetkezett  kiegyezés  által 
belső  egységében  ismét  megszilárdulva,  Ausztria 
és  Magyarország  között  az  erők  paritása  bizo- 
nyos fokig  elérhetőnek  nem  bizonyult. 

Ekkor  vált  lehetségessé,  hogy  a  nemzet  ügy 
számoljon  a  nagyhatalmi  érdek  követelményeivel, 
hogy  ezáltal  az  ország  függetlenségének  érdekét 

ne  sértse  meg.  Szükségessé  vált  ennélfogva,  hogy 
az  a  tényleges  fejlődés,  mely  csupán  a  nagy- 
hatalmi érdeknek  kedvezett  volt,  és  az  az  alkotmá- 
nyos fejlődés,  mely  egyáltalában  nem  vette  tekin- 
tetbe e  nagyhatalmi  érdeket  s  annak  eszközeit: 
egymással  összhangba  hozassék  kölcsönösen. 
A  dynastiának  evégből  le  kellett  mondania  a  biro- 
dalmi egység  azon  fokáról,  melyet  a  múltban 
tényleg  elért,  de  amely  törvényes  önállóságunkba 
ütközött;  a  nemzetnek  pedig  le  kellett  mondani 
ama  közösségnek  negatiójáról,  mely  a  valóság- 
ban megvolt,  csupán  törvényeinkben  nem  létezett. 
A  jogi  állapotok  és  a  tényleges  állapotok 
amaz  óriás  ellentéte,  mely  a  múltakat  jellemezte, 
szükségképen  vonja  maga  után  a  kiegyezési  mű 
értékének  kétféle  elbirálását.  Ha  a  Corpus  juris 
szempontjából  tekintjük  azt,  visszaesést  kell  benne 
látnunk,  régi  jogokról  való  lemondást,  közös 
intézmények  megteremtését.  Ha  a  tények  szem- 
pontjából nézzük,  rendkívüli  előhaladást  látunk 
benne  a  függetlenségnek  annyiszor  deciaráit,  de 
valójában  századokon  át  el  nem  érhetett  célja 
felé.  A  Corpus  iuris  szempontjából  e  kiegyezés 
által  egy  teljesen  önálló  állam  közös  ügyeket, 
közös  intézményeket  teremt  s  egy  más  idegen 
állammal  szoros  kapcsolatba  lép.  A  tények  szem- 
pontjából a  kiegyezés  megbontja  a  birodalmi  egy- 
ségnek tényleg  fennállott  szervezetét,  annak  csak  egy 


121 


részét  hagyva  meg  és  azt  az  egy  részt  is  birodalmi- 
ból közössé  teszi.  Valóban  veszteség  ez  a  jogok  szem- 
pontjából; a  tények  szempontjából  valóban  nyereség. 

Ha  valaki  jogot  formál  egy  birtokhoz  s  eb- 
beli joga  kétségtelen,  de  ép  oly  kétségtelenül 
mutatja  a  tapasztalás,  hogy  e  jogot  beláthatatlan 
időkig  érvényesíteni  nem  lehet,  ha  ilyen  körül- 
mények között  az  illető  a  birtok  tényleges  urá- 
val oly  egyezséget  köt,  mely  szerint  a  birtok 
egy  részét  azonnal  tényleges  birtokába  veheti,  ha 
ennek  fejében  a  birtok  többi  része  iránti  perlés- 
sel fel  fog  hagyni :  a  kötött  egyezség  szint  így  két- 
féle módon  bírálható.  A  gazda  azt  fogja  mondani, 
hogy  megnyerte  birtokának  egy  részét;  az  ügyvéd 
azt  fogja  mondani,  hogy  birtokának  egy  részét  elve- 
szítette. Az  egyezséget  kötő  azonban  nyilván  ügyfog 
gondolkozni,  hogy  birtokának  egy  része  is  többet 
ér,  ha  tényleg  az  övé,  mint  az  egész  birtokhoz 
való  azon  egész  joga,  mely  csupán  ügyvédjének, 
de  neki  nem  biztosított  megélhetést. 

A  kiegyezés  által  ekkép  az  Ausztria  és  Magyar- 
ország közötti  viszonyra  nézve  nyert  kiegyenlítést 
a  jogi  állapotok  és  tényleges  állapotok  közötti 
azon  nagy  ellentét,  mely  közéletünket  a  mültban 
más  téren  is  annyira  jellemezte.  Meg  volt  ez  az 
ellentét  a  XIX.  század  elején  a  belpolitikai  élet- 
ben is.  Alkotmányunk  szerint  aristokratikus  állam 
voltunk,  de  ez  az  aristokratia  a  tényleges  viszo- 

nyok  szerint  közéletünkben  a  demagógiának  nagy 
teret  nyitott.  A  vármegyék  tanácskozási  nyelvé- 
nek magyarrá  tételével  s  azon  egyébiránt  üjabbi 
keletű  elvnek  mellőzésével,  mely  a  szavazatok  mérle- 
gelését parancsolta  volt,  a  bocskoros  nemesség- 
nek a  közéletbe  való  bevonása  által  egy  vagyon  és 
műveltség  nélküli  elem  nyert  rendkívüli  befolyást. 
(Lásd  Wirkner:  Élményeim)  Ez  voltakép  egy 
nagy  választói  reformnak  felelt  meg,  a  census 
óriási  fokú  leszállításának.  Pedig  az  alkotmányos 
aristokratikus  elv  ugyanaz  volt,  ami  régen:  Una 
et  eadem  nobilitas.  A  nemesség  egy  részének 
elszegényedése,  tehát  a  tényleges  viszonyok  vál- 
tozása idézte  elő  ezen  állapotot,  mely  aristokra- 
tikus elvek  mellett  demagóg  elemnek  adott  erőt. 
Széchenyi  szerint  a  negyvenes  években  a  vár- 
megyei gyűléseken  főként  ez  az  elem  dominált 
s  épen  a  nemesi  birtoknak  örökösödés  útján  való 
elaprózódása  ellen  s  így  ezen  demagóg  elem 
szaporodása  ellen  indítványozta  a  minimumot. 
Ha  a  jogi  és  tényleges  állapotok  között  való 
eme  rendkívüli  nagy  ellentétet  figyelmen  kívül 
hagyjuk,  reform-korszakunk  közéletének  egész 
természetét  félreismerjük  s  a  vármegyei  közgyű- 
lések politikai  mozgalmaiban  mutatkozó  féktelen- 
ségeket  alig  tudjuk  megérteni.  (Kossuth  agitatiója 
sikerének  magyarázatánál  sem  hagyhatjuk  e  tényt 
figyelmen  kívül.) 

Az  1848.  választási  reform  elvileg  ugyan 
demokratikus,  de  tényleg  nagy  mértékben  oly 
elemeket  hozott  be  az  alkotmány  sáncaiba,  me- 
lyek a  bocskoros  nemességnél  vagyon  és  művelt- 
ség szempontjából  magasabb  színvonalon  állottak. 
Ennek  bizonysága,  hogy  a  régi  nemesi  jogon  sza- 
vazók kategóriáját  külön  is  fönn  kellett  tartani  azok 
számára,  akik  a  vagyon  és  értelmi  census  meg- 
kívántató mértékét  meg  nem  ütötték. 

Az  a  nemesség, .  mely  a  Corpus  iuris  szerint 
egységes  és  egyenlő  volt,  valójában  különböző 
alosztályokra  volt  fölbomolva.  A  nagy  nemzeti 
küzdelmekbe  belejátszik  ezen  osztályok  érdekei- 
nek ellentéte  is;  azok,  akik  azt  hiszik,  hogy  az 
osztályharc  elmélete  oly  tényre  mutat  rá  —  túl- 
ságosan általánosítva  és  egyoldalülag  magyarázva 
azt,  —  melyet  régibb  conservativ  politikusok 
nem  ismertek,  olvassák  el  a  genialis  Dessewffy 
Aurélnak  a  bécsi  kormányhoz  intézett  emlék- 
iratát és  abban,  mint  egyes  cikkeiben  is,  a  re- 
formmozgalmak indokainak  reális  és  hű  képét 
találják.  Csodálatos,  hogy  épen  egy  conservativ 
politikus  látja  meg  a  nemzeti  küzdelmekbe  bele- 
játszó osztályharc  motivumait,  mint  Németország- 
ban is  Bismarck,  a  nagy  conservativ,  ugyanazon 
reális  szempontból  nézve  az  eseményeket,  mint 
a  socialismus  képviselői,  találkozik  velük  ab- 
ban   a    gondolatban,  hogy    a   polgári  doctrinair 

liberalismus  erőtlen  s  csak  két  igazán  reális  erő 
van :  az  imperialismus  és  a  forradalom.  Bismarck 
és  Lassalle  egyaránt  megegyeznek  abban,  hogy 
az  alkotmányos  conflictus  voltaképen  sohasem 
a  jog  kérdése,  hanem  mindig  hatalmi  kérdés 
csupán.  Epén  ez  a  felfogás  nem  tudott  gyökeret 
verni  közéletünkben  hosszú  ideig  és  Ausztriához 
való  egész  viszonyunk  mindig  a  jog  és  igazság 
s  nem  az  erőviszonyok  szempontjából  mérlegel- 
tetett  Megrontotta  ez  a  gyakorlati  politikát  is, 
de  az  elért  eredmények  objectiv  történelmi  meg- 
ítélését is  lehetetlenné  tette.  Mert  azt,  amit  el- 
értünk, régi  irreális  jogaink  szempontjából  birálva 
el,  mindig  szükségkép  keveslettük,  nem  gondolva 
meg,  hogy  az  a  jog  voltakép  nem  tény,  hanem 
a  nemzet  vágyakozása  csupán.  A  tényleg  elért 
eredményeket  nem  a  múltban  elért  tényleges 
eredményekhez  viszonyította  a  közvélemény,  ha- 
nem a  múltban  kinyilvánított  óhajtásokhoz  és 
jogigényekhez.  A  nemzeti  függetlenségnek  hosszú 
idő  múlva  s  nagy  munkával  elérhető  célját  már 
régen  elértnek  tekintették  s  minden  lépést,  melyet 
elérése  felé  tennünk  sikerült,  visszalépésnek  decla- 
ráltak.  Valóban  visszalépés  is  az.  Az  ábrándok 
világából  a  valóság  világa  felé. 

Valamint  Ausztriához  való  viszonyunk  kér- 
désében és  valamint  (annak  idején)  aristokratikus 
alkotmányos  elveink  kérdésében :  akként  az  ország 

belső  nemzeti  egysege  tekintetében  is  más  a 
Corpus  iuris  világa  és  a  valóság  ismét  egészen 
mást  mutat. 

Magyarország  törvényhozása  nemcsak  ahhoz 
az  elvhez  ragaszkodott  folytonosan,  hogy  Magyar- 
ország önálló  fiiggetlen  állam,  mely  semmi  más 
országnak  alávetve  nincs;  hanem  mindig  épp  oly 
következetesen  az  egységes  magyar  politikai  nem- 
zet alapelvéhez  ragaszkodott.  A  nemzeti  eszmét 
föntartotta  ki-  és  befelé  egyaránt  és  az  ezzel  ellen- 
kező tényeket  —  jogilag  igen  helyesen  —  csupán 
csak  sérelmeknek  tekintette.  A  sérelmes  tényeknek 
nagy  sokasága  azonban  s  azoknak  állandó  jellege 
az  elvileg  független  és  egységes  Magyarország 
idővel  egészen  átváltoztatta.  A  függetlensége 
képét  ellen  jövő  támadások  nem  csupán  külső 
erőszak  formájában  jelentkeztek,  melynek  nyo- 
masztó hatása  ellenére,  az  ország  állami  jellege 
intact  maradt.  Törökország,  pl.  elfoglalva  tar- 
totta Erdélyt,  de  állami  egyéniségét  egyébként 
nem  alterálta.  Ausztria  beolvasztó  politikát  csi- 
nált s  birodalmi  (mindnyájunk  közös  ügyeit  intéző) 
intézményeket  szervezett.  Birodalmi  hadsereget, 
melybe  a  mi  katonaságunk  is  be  volt  olvasztva; 
birodalmi  külügyet,  mely  a  mi  nemzetközi  érde- 
keink felett  is  rendelkezett;  birodalmi  pénzügyet, 
mely  a  Magyarországból  befolyó  összeget  a  mon- 
archia  többi    államaiéval  együtt  központilag  ke- 


126 


zelte;  birodalmi  hitelügyet,  mely  óriási  állam- 
adósságokat, bankjegy  kibocsátásokat  és  deval- 
vatiókat  a  monarchia  minden  államának  közös 
kárára  csinált;  birodalmi  vámügyet,  mely  mind- 
annyiunk kereskedelmi  és  gazdasági  érdekeit  köz- 
pontilag egységesen  s  birodalmi  szempontok  sze- 
rint kezelte. 

Ugyanaz  a  bécsi  politika,  mely  állami  jogain- 
kat ekképp  intézményesen  megcsonkította,  mely 
ezen  intézményeknek  állandóságot  adott  s  azt, 
ami  közjogi  önállóságunk  szempontjából  csupa 
sérelem,  folytonosan  ható  tényezővé  tette:  az 
ország  belső  nemzeti   egységét  épp  úgy  aláásta. 

Az  a  kérdés,  melyet  ma  nemzetiségi  kérdés- 
nek nevezünk,  voltaképpen  Magyarország  füg- 
getlensége kérdésének  egyik  vonatkozása  csupán. 
A  közjógi  kérdés  az,  ami  itt  is  megnyilat- 
kozik. 

Mindazon  támadások,  melyek  Magyarország 
függetlenségét  előbb  a  török,  majd  a  német 
hatalom  által  érték,  rést  ütöttek  a  magyar  nem- 
zet politikai  egységén  is  s  a  Habsburgokkal  való 
összeütközések  e  rést  még  csak  tágították.  A  török 
pusztítások  egész  magyar  vidékeket  néptelenítet- 
tek  el,  nemcsak  az  ország  déli  részében,  hanem 
a  felvidéken  is.  Délen  helyükbe  szláv  jövevények 
költöztek  vagy  német  telepítvényesek;  a  felvidé- 
ken szintén  szláv   és   részben    német  foglalta  el 

helyüket.  Később  a  Habsburgok  vallási  fanatiz- 
musa —  mely  egyszersmind  a  birodalmi  egy- 
ség eszméjét  szolgálta  —  szintén  számos  magyar 
falu  népét  kényszerítette  lakhelyének  elhagyására, 
s  az  ő  helyüket  is  idegen  nép  foglalta  el.  A  török 
elleni  védelemre  szervezik  a  határőrvidéket  is  s 
annak  külön  katonai  szervezésével  Magyarország 
minden  részének  újYa  egyesülését  megakadályoz- 
zák. Erdély  is  török  kézről  a  Habsburgok  uralma 
alá  jutva,  Magyarországtól  továbbra  is  elszakítva 
maradt.  Önmagában  nem  bír  megállani  a  bécsi 
befolyás  ellen  s  keblében  a  divide  et  impera 
elve  érvényesül.  Államot  alkot  az  államban  a 
szász  universitás  s  a  politikailag  jogtalan  oláh 
jobbágyság  földesurával  szemben  támogatásban 
részesül. 

Mialatt  tehát  Magyarország  törökkel  és  német- 
tel szemben  a  maga  állami  létéért  küzködött,  az 
erőviszonyok  kedvezőtlensége  folytán  nemcsak 
állami  függetlenségét,  hanem  belső  nemzeti  egy- 
ségét is  elvesztette.  És  azon  alkotmányos  con- 
flictusokban,  melyek  valóban  nem  jogi  kérdések, 
hanem  hatalmi  kérdések  csupán,  a  Habsburgok 
mindig  éltek  azon  előnynyel,  mely  számukra 
abból  a  körülményből  keletkezett,  hogy  a  fenn- 
állásunkért folytatott  nehéz  harcokban  a  magyar 
nemzet  alkotó  elemei  részben  megváltoztak  s 
hogy  a  nemzeti   egység   nemcsak  külsőleg   ron- 


128 


tátott  meo-  mesterséores  szétdarabolás  által,  hanem 
ezen  szétdarabolt  részek  némelyike  egészen  ide- 
gen s  néha  ellenséges  irányú,  gyakran  bécsi 
befolyás  alatt  álló  volt  Az  ország  integritásának 
kérdése  a  határőrvidék  és  Erdély  szempontjából 
egy  időben  voltaképpen  a  nemzetiségi  kérdésnek 
akkori  formája  volt  s  a  nemzetiségi  kérdés  ége- 
tővé válása  mindig  a  közjogi  canflictus  egyik 
megnyilatkozása. 

Midőn  a  Magyarország  alkotmányos  önálló- 
sága sérelmével  megteremtett  birodalmi  egység 
intézményeiről  beszélünk,  a  bécsi  központi  ható- 
ságokon kívül  sohasem  szabad  elfelejtenünk  Erdély 
elszakítását  s  Bécsből  irányított  alkotmányellenes 
kormányzatát;  nem  szabad  elfelednünk  a  külön 
politikai  egységként  szervezve  volt  és  támogatott 
szász  univesitást;  nem  szabad  elfelednünk  a 
határőrvidéket,  mely  tőlünk  elszakítva,  minden 
tekintetben  Bécsből  kormányoztatott  s  így  a  biro- 
dalomnak egy  darabja  volt;  nem  szabad  végül 
elfelednünk,  hogy  (nagyobbára  német)  városaink 
a  bécsi  udvari  kamara  által  igazgattattak  s  így 
szintén  birodalmi  kormányzat  alatt  állottak.  A  biro- 
dalomnak a  nemzetiségekkel  való  ezen  szoros 
contactusa,  az  a  körülmény;  hogy  a  nemzetisé- 
gek egy  része  valósággal  bele  volt  illesztve  a 
birodalomba:  a  régi  Magyarország  legjellegzete- 
sebb vonásai  közé  tartozik  s  a  nemzetiségi  kér- 

dés  közjogi  jelentőségét  a  múltban  is  nyilván- 
valólag  megmutatja.  II.  József  idején  Erdélyben, 
az  1790-iki  országgyűlés  idején  a  szerbek  között 
s  1848-ban  és  azután  a  szerbek  és  oláhok  s 
szászok  magatartásában  ez  az  érintkezés  nyilván- 
való. Ok  a  birodalomnak  itt  visszamaradt  csa- 
pataiképp viselkedtek. 

Valahányszor  Magyarország  az  újabb  törté- 
nelem folyamán  az  uralkodóházzal  összeütkö- 
zésbe jött,  mindannyiszor  igénybe  vette  a  dinasztia 
velünk  szemben  a  nemzetiségi  izgatás  fegyverét. 
Belejátszik  ez  a  motivum  az  erdélyi  Hóra-láza- 
dásba  s  a  szerbek  magatartása  is  mindig  eme 
politika  szerint  igazodik. 

((Mióta  Kollonics  rendszerének  uralma  alatt 
—  mondja  a  szerb  elemről  Marczali  —  ide 
betelepedett,  a  bécsi  udvar  a  magyar  termé- 
szetes ellensúlyának  tekintette.  Kiváltságot  adott 
neki,  de  törvényes  jogot  nem,  mert  az  közelebb 
hozhatta  volna  a  magyarhoz.  Berendezte  egy- 
házát, nagy  hatáskörrel  ruházta  föl  főpapját, 
szervezte  katonaságát,  de  úgy,  hogy  az  egészet 
kezében  tartsa.  A  rácok  még  akkor  is  a  magya- 
rok ellen  harcolnak,  mikor  Nagy  Péter  cár 
Rákóczi  részére  akarja  őket  nyerni.  József  csá- 
szár, midőn  1 768-ban  beutazza  területüket,  észre- 
veszi vak  gyűlöletüket  a  magyar  ellen  és  följegyzi, 
hogy  ennek  politikai  következései  is  lehetnek.» 

Midőn  az  1790-iki  országgyűlést  összehívják 
s  az  országgyűlés  intranzigens  szelleme  megdöb- 
benti az  uralkodót,  ehhez  az  elemhez  fordul 
támogatásért.  Összehívatja  tehát  a  kongresszust. 
A  kongresszusi  választásoknál  mindenütt  a  Ma- 
gyarországtól való  elszakadással,  a  külön  terület 
követelésével  találkozunk.  Ugyanezt  kívánja  a 
német  és  szerb  nyelven  elkészült  ((nemzeti  javas- 
lat)). A  király  biztosítja  őket  leiratában,  hogy  az 
(íillyr  nemzeh  méltányos  kívánságai  teljesíttetnek, 
((ehhez  tartozik  elsősorban  a  fölállítandó  külön 
udvari  kormányszék,  m.ely  a  nemzetet  állandóan 
képviseli)),  —  mondja  a  királyi  leirat. 

A  nemzetiségi  kérdés  mai  állására  nem  csu- 
pán e  közjogi  kapcsolat  hatott  ki  s  el  kell  ismer- 
nünk, hogy  annak  állására  más  körülmények  is 
hatással  voltak.  Az  erdélyi  oláhság  nagy  fajgyű- 
löletébe kétségkívül  erősen  belejátszott  az  osztály- 
gyűlölet s  bár  ez  ellentétet  a  kormány  s  a  ka- 
tonaság szította  is:  az  erdélyi  nemesség  szűk- 
keblűsége  annak  objectiv  alapot  adott.  A  magyar- 
országi románság  barátságos  magatartása  1 848-ban 
a  románok  és  szerbek  amaz  egyházi  viszályko- 
dásából  magyarázható,  mely  onnan  ered,  hogy  a 
görögkeleti  románság  a  gör.  kel.  szerbek  által 
elnyomottnak  érezte  magát.  De  már  a  szerbek 
ellenséges  magatartásának  magyarázatánál  nem 
hagyhatjuk   figyelmen  kívül  a  határőrvidék  azon 

intézményét,  melyben  a  szerb  ezredek  egyenesen 
Bécstől  függtek  s  magyar  hatóságnak  és  magyar 
szellemnek  nem  láthatták  nyomát,  Bécsből  pedig 
támogatva  látták  Horvátország  elégedetlenjeinek 
délszláv  ábrándozásait. 

Hogy  a  tótok  barátságos  magatartása  meny- 
nyiben a  faj  békés  jellemének  kifolyása  s  meny- 
nyiben járult  hozzá  az  a  körülmény,  hogy  őket 
a  vallás  megoszlatja  s  magyar  felekezetekkel 
egyesíti,  alig  eldönthető.  De  bizonyára  van  benne 
része  azon  körülménynek  is,  hogy  nem  voltak  a 
magyar  államtól  ügy  elszakítva  s  külön  szervezve, 
mint  például  a  határőrvidék,  sem  földesuraikkal 
szemben  ügy  felbiztatva,  mint  az  erdélyi  oláhság 
annak  idején. 

Vát;osaink,  melyeknek  lakossága  főként  ide- 
gen nyelvű  volt,  nemcsak  közvetlen  bécsi  kor- 
mányzat alatt  állottak,  hanem  a  reform-ország- 
gyűléseken is  ennek  a  hatalomnak  érdekeit  szol- 
gálták. 

Külön  szervezve  vagy  szervezetlenül,  az  ország 
integritásának  vagy  belpolitikai  önállóságának 
vagy  az  osztályok  közötti  békességnek  megsér- 
tésével Bécsnek  támogatására  bizvást  számítot- 
tak. Mert  ők  birodalmi  szervek  voltak  Magyar- 
ország határain  belül.  Valahányszor  a  birodalmi 
egység  szorosabbá  tételét  megkísértik,  e  szervek- 
nek szerep  kínálkozik,  s  az  1848-iki    törvényho- 

zók    tévedése   épp   abban    állott,   hogy   előbb   a 
Bécsben  levő  birodalmi  szervek  egy  részét  kíván- 
ták megszüntetni  s  ezáltal  a  monarchia  létföltételei 
és  Európa  érdekei  ellen  követtek  el  támadást,  oly 
reactiót   idézve   elő.    mely  harcra   szólította  elle- 
nünk   a    birodalomnak    Magyarországban    levő 
szerveit  —  a  horvátokat,  a  határőröket  és  a  nem- 
zetiségeket —  melyek  régi  erejükben  fönnállottak 
s  melyekkel  előbb  kellett  volna  számolniok,  meg- 
semmisíteniök.  Mert  az   1848-iki  törvényhozás  a 
nemzet  egységét  é^)^  úgy,  mint  a  wtmzti  független- 
ségét declarálta  ugyan,  de  valósággá  tenni   nem 
tudta  és  sem  Horvátországot,  sem  a  határőrvidéket, 
sem  az  erdélyi  szászokat  és  románokat  nem  bírta 
a   magyar  állam  igájába  hajtani.  A  forradalomra 
következő  időszaknak  a  birodalom  egységét  célzó 
kísérletei  is  mindig  úgy  számítanak  az  elégedet- 
len  nemzetiségekre,    mint    a    birodalmi    egység 
megbízható     szerveire.     A    márciusi    alkotmány 
is  ebből  a  szempontból  indul  ki,  a  szerb  vajda- 
ság szervezésénél  s  Erdély  és  Horvátország  tö- 
kéletes elszakításánál :    de  már  Saguna  azon  ké- 
résében, hogy  a  monarchiabeli  összes  románokat 
egyetlen  korona-tartományba  egyesítse,  az  osztrák 
kormány    is    meglátta    azon  veszélyt,  melylyel  a 
nemzetiségi  egyenjogúság  elve  a  monarchiát  fe- 
nyegeti. Az  1863-iki  erdélyi    országgyűlés  is  vi- 
lágosan   mutatja,    hogy    a    nemzetiségi  kérdés  a 

közjogi  kérdésnek  egyik  vonatkozása.  Az  alacsony 
census  megállapítása,  a  választókerületek  arány- 
talan beosztása,  mind  az  oláhság  és  szászok  erő- 
sítését és  az  ő  erősítésük  mind  a  birodalmi  egy- 
ség érdekét  volt  hivatva  szolgálni. 

A  szász  universitas  például  —  melyben  a 
kevesebb  számú  szászság  az  oláhság  felett  supre- 
mátiát  gyakorolt  —  annyira  a  birodalom  magyar- 
országi részének  érezte  magát,  hogy  a  Reichsrath 
által  elfogadott  törvények  egész  sorát  a  szász 
universitásra  nézve  kötelezőnek  nyilvánította. 

Rannicher  pedig  kijelentette,  hogy  a  szász 
universitas  az  erdélyi  országgyűléshez  oly  viszony- 
ban áll,  mint  a  szűkebb  Reichsrath  a  tágabbhoz; 
az  adó-  és  üjoncmegajánlás  ügye  közös  ügynek 
tekintetik. 

Eme  felfogások  bizonyítják  leginkább,  hogy 
az  állam  nemzeti  egységének  sérelmei  mint  vál- 
tak az  ország  önállósága  szempontjából  is  sérel- 
mesekké. 

A  szász  universitas  elismerte  az  októberi  dip- 
omát  és  a  februári  pátenst;  1862-iki  feliratában 
kéri  az  oláhok  egyenjogúsítását  s  kéri,  hogy  kü- 
lön oláh  nemzeti  közigazgatási  terület  hasíttassék 
ki  oly  módon,  hogy  annak  nemzeti  jellege  az 
államélet  minden  viszonyában  kidomboríttassék. 
(L.  Siebenbiirgen  ii.  die  östeneichische  Regiemng 
in  deti  letzten  vier  Jahren.  Leipzig,  1865.) 

Kész  ehhez  hozzájáruhii  a  szász  universitas, 
de  bizonyos  szász  községeknek  az  ő  területéhez 
kapcsolása  fejében.  A  kormány  intentióinak  ez 
megfelel.  Az  erdélyi  országgyűlést  oly  módon 
kell  tehát  összeállítani,  hogy    a   tervet  elfogadja. 

Öt  erdélyi  vármegye  oláh  főhivatalnok  kezé- 
ben volt,  ezeknek  támogatására  is  számíthattak. 
Az  octroyált  választási  rendszer  alapján  magá- 
nak Erdélynek  több  választója  volt,  mint  a 
monarchia  összes  többi  tartományainak  egyíittvéve. 

«  A  vármegyei  követválasztó  kerületek, — mondja 
az  erdélyi  magyar  és  székely  követek  emlékirata,  — 
akként  alakíttattak,  hogy  ezáltal  az  egész  vár- 
megyei területen  szinte  minden  magyar  szavazat 
már  előre  meg  volt  semmisítve,  mert  ahol  ma- 
gyar ajkú  választók  laktak  tömegesen,  annyi  más 
nemzetiségű  választó  soroztatott  melléjük,  míg  a 
magyar  szózatok  megsemmisültek,  ha  mindjárt 
ezáltal  a  választókerületekben  igen  nagy  is  lett 
a  szózatok  száma  s  következőleg  több  polgárra 
jutott  egy  követ,  mint  az  országgyűlést  szervező 
rendelet  elintézte.)) 

Ennél  az  elvnél  fogva  szükségképp  egyenlőt- 
lennek kellett  a  kerületek  beosztásának  lennie. 

«A  vármegyéken  —  mondja  az  idézett  me- 
morandum —  a  kebelökben  fekvő  városok  né- 
pességét és  illető  követeik  számát  is  odaértve: 
18.000  lélekre  egy  követ  esik,  a  székely  székek- 

ben  145.000-re  hasonló  számítás  szerint,  a  szász 
törvényhatóságokban  pedig  8700-ra.  Felső- Fejér- 
megyében 27,000  lélekre  esik  egy  képviselő 
Marosszéken  —  Maros- Vásárhely  lakóit  és  kö- 
veteit is  beleszámítva  —  21.000-re,  míg  Besz- 
terce vidékén  4000-re,  Szászvárosszékben  4200-ra 
és  Szászsebesszéken  3700-ra.» 

A  magyar  és  székely  képviselők  kénytelenek 
voltak  passivitásba  lépni.  Ez  az  országgyűlés  kül- 
dött a  Reichsrathba  követeket.  A  nemzetiségek- 
nek adott  minden  jog  a  birodalmi  egység  fegy- 
vereinek bizonyult. 

Az  1867-iki  kiegyezés  megalkotóinak  a  nem- 
zeti egység  kérdésében  ugyanazon  feladatai  vol- 
tak, mint  a  nemzeti  függetlenség  kérdésében. 
Valósággá  kellett  tenni,  ami  régóta  már  óhajtás 
volt  csupán.  Alkotásaikkal  szemben  pedig  e  téren 
is  ugyanazt  az  elvet  kell  alkalmaznunk,  mint 
Ausztriához  való  viszonyunk  szabályozásának 
megítélésénél:  mérlegelnünk  kell,  mennyi  a  tény- 
leges haladás. 

Mert  ha  a  Horvátországgal  való  viszonyun- 
kat szabályozó  törvényt  és  annak  létrejövése  mód- 
ját a  nemzeti  egység  absolut  szempontjából  vizs- 
gáljuk csupán;  ha  ugyanezen  óhajtandó,  de  a 
múltban  hosszú  időn  át  érvényesítetlenül  maradt 
elv  alapján  bíráljuk  el  a  határőrvidék  s  a  polgá- 
rosítás létrejövetelének  módját    és   feltételeit;  ha 

Ugyanezen  elvont  eszméből  kiindulva  bíráljuk  el 
az  1868-iki  XLIV.  törvénycikket:  akkor  egyiket 
sem  fogjuk  kielégítőnek  találhatni.  Ép  oly  vissza- 
esést jelentenek  a  nemzeti  egység  —  régóta  nem 
létező  —  eszményétől,  mint  amilyen  határozott 
előhaladást  a  nemzeti  test  amaz  eldaraboltságá- 
hoz  képest,  mely  századokon  át  tényleg  mutat- 
kozott. 

De  ha  azt,  ami  vágy  volt  csupán,  valóságos 
ténynek  vesszük,  anachronismuusba  esünk,  a  közel- 
múlt elveszett  dicsőségének  tekintve  azt,  a  mi 
munkásságunknak  csak  a  távol  jövőben  elérhető 
eredménye  lehet.  És  akkor  történelmünk  mene- 
tének, nemzeti  fejlődésünk  irányának  egész  ké- 
pét meghamisítjuk,  a  reménytelen  hanyatlás  képét 
mutatva  föl  ott,  hol  a  lépésről-lépésre  haladó 
fejlődés  ténye  nyilvánvaló. 

Magyarország  egykor  önálló  és  független 
állam  volt  nemcsak  jog  szerint,  hanem  a  való- 
ságban is.  Egységes  szervezetben,  egységes  poli- 
tikai nemzet  volt  az,  mely  itt  uralkodott.  Az 
európai  helyzet  alakulásai  e  nemzeti  függetlensé- 
get aláásták  s  e  küzdelmekben  az  állam  területi 
és  politikai  egysége  is  elveszett. 

Az  európai  viszonyok  kedvező  alakulása  le- 
hetővé tette  az  ország  függetlenségének  helyre- 
állítását és  a  dynastiával  való  egyetértés  útján  a 
nemzet  területi  és  politikai  egységének  helyreállí- 

tását.  A  bécsi  centralisatiónak  Magyarországon 
levő  birodalmi  szervei  különálló  szervezetüket 
elveszítették,  Bécstől  közvetlen  függésben  többé 
nincsenek  és  alárendeltettek  a  magyar  államnak. 
A  kiegyezés  csak  e  szervezeteket  szüntette  meg; 
maguk  a  nemzetiségiek  a  múltak  viszontagságos 
eseményeinek  emlékeiképen  itt  maradtak.  És  vala- 
hányszor kiújul  a  közjogi  harc  király  és  nemzet 
között:  a  birodalmi  eszme  e  régi  szervei  ismét 
fölélednek  s  újból  való  megerősödésüket  remél- 
hetik. 

A  birodalmi  egységnek  Bécsben  levő  szerveit 
a  kiegyezés  teljesen  átalakította  s  a  paritás  elvé- 
nek erejénél  fogva  birodalmi  szervekből  közös 
szervekké  tette. 

A  teljes  paritástól  még  igen  távol  vagyunk, 
de  még  távolabb  vagyunk  végre  attól  a  birodalmi 
egységtől,  amely  jogaink  és  törvényeink  ellenére 
ugyan,  de  a  valóságban  tényleg  századokon  át 
fennállott  s  amely  egységes  osztrák  birodalmi 
szervezetben  egyesítette  a  monarchia  hadseregét, 
külügyét,  pénzügyét,  hitel-,  vám-  és  bankügyét. 
Még  távolabbra  vagyunk  végre  attól  a  birodalmi 
egységtől,  melynek  hívei  a  mai  Magyarország 
belső  nemzeti  egységét,  jogaink,  törvényeink  elle- 
nére, de  valójában  tényleg  megtörték,  magában 
a  nemzet  testében  organisálva  a  birodalmi  egy- 
ség szervét,  közvetlen  kapcsolatba  hozva  s  elle- 

Iliink  szervezve  országunknak  nemzetiségileg  leg- 
exponáltabb  részeit. 

Az  ország  függetlensége  s  az  ország  belső 
nemzeti  egysége  mindinkább  valóra  kezd  válni, 
hosszas  nagy  küzdelmek  után,  Azt,  amit  régen 
elvesztettünk,  lépésről-lépésre  hódítja  vissza  egy 
céltudatos  politika  által  vezérelt  nemzet  legjobb- 
jainak komoly,  kitartó  munkássága. 

Attól  az  időtől  fogva,  midőn  Széchenyi  Ist- 
ván fölébresztette  álmából  a  nemzetet  s  a  Corpus 
iuris  ábrándvilágából  a  tények  világába  vezette 
át,  Magyarország  függetlensége  és  egysége  áb- 
rándképből mindinkább  és  inkább  valóra  válik. 
Minden  nemzedék  dolgozott  e  nagy  munkán; 
teljes  befejezésétől  még  mindig  beláthatatlan  tá- 
volságban vagyunk. 

A  vezető  államférfinak  lépésről-lépésre  kell  e 
nehéz  úton  haladnia.  Régi  ellenséges  erőkkel 
folyton  küzködnie. 

Az,  hogy  ezen  tényezőket  el  nem  ismerte  a 
Corpus  iuris:  a  legyőzendő  akadályokat  köny- 
nyebbeké  még  nem  teszi.  Hisz  éppen  az,  hogy 
jog,  törvény  és  igazság  ellenére  is  századokon 
át  képesek  voltak  érvényesülni,  mutatja  legin- 
kább, mily  nagy  s  a  viszonyok  mélyében  gyö- 
kerező volt  erejük. 

Ezen  tényezőket  legyőzni  csupán  lassú,  cél- 
tudatos, lépésről-lépésre  haladó  politikai  munkás- 

Sággal  lehet  Minden  nap  egy  lépéssel  előre; 
nulla  dies  sine  linea. 

De  ha  a  lépéseket,  melyeket  a  valóság  vilá- 
gában előre  teszijnk,  hátralépésnek  declaráljuk  s 
egy  ábrándvilág  képzelt  eredményeinek  mértéké- 
vel mérjijk:  a  reális  politika  helyes  értékelésének 
minden  követelményével  ellentétbe  jutunk.  Akkor 
a  negativ  több  lesz  előttünk,  mint  a  positiv  al- 
kotás s  a  szó  embere  a  tett  emberénél  érté- 
kesebb. 

Ez  a  felfogás  maga  képes  a  fejlődés  és  ha- 
ladás menetét  megakasztani. 

Mert  a  politikusnak  a  tényekkel  kell  szá- 
molnia s  feladata  az  alkotás.  Ha  azonban  azt, 
amit  még  csak  ezután  kell  kivívni,  úgy  tüntet- 
jük föl,  mintha  birtokunkban  lett  volna  még  nem 
régen  is;  ha  azt,  ami  csak  jog  volt,  valóságos 
ténynek  tüntetjük  fel:  félreismerjük  a  reális  erő- 
viszonyokat. És  ha  az  ország  függetlenségének 
és  egységének  kivívását  ügy  tüntetjük  fel,  mint 
a  mi  nem  az  erőviszonyoktól,  hanem  saját  el- 
határozásunktól függ  csupán :  oly  képtelen  világ- 
nézletet  terjesztünk,  melynek  alapján  lehetetlen  a 
positiv  alkotás. 

De  a  dolgoknak  ilyetén  feltüntetése  a  nem- 
zet politikai  ítélőtehetségének  fejlődésére  is  visz- 
szahat  s  absurd  következtetésekre  vezet. 

Ha  egy  politika   értékét   nem    az    adja  meg, 

hogy  a  tényleges  viszonyokon  mennyit  lehet  általa 
tényleg  javítani,  hanem  az.  hogy  egy  ábránd- 
világ illusióihoz  mennyivel  áll  közelebb :  akkor  a 
nemzeti  nagyság  reális  útja  helyett  annak  oly 
ideális  fogalmához  jutottunk,  melynek  alapján 
annak  minden  híve  méltán  mondhatja  el:  ((Az 
én  országom  nem  e  világból  valów. 

És  ha  nem  a  politika  kivihetősége,  hanem 
annak  merészsége  lesz  hirdetője  hazafiságának 
kritériuma:  akkor  a  hazafiság  és  az  államférfiúi 
bölcsesség  egymással  szükségképp  fordított  arány- 
ban áll. 


VII. 
A  HATVAN  HETES  ALAP  FEJLESZTÉSE. 


Az  1867  :  XII.  t.-cikket  kiegészíti  a  honvéd- 
■ségről  szóló  1868  :  XLI.  t-c;  a  határőrvidék 
polgárosítása  s  a  szász  universitas  bekebelezése 
ugyanazon  célt  szolgálja.  Hohenwart  és  Beust 
terveinek  megbukásában  az  önálló  Magyarország 
ereje  megnyilatkozik  s  a  pénzügyi  egyensúly 
helyreállása  erejét  megszilárdítja.  A  főbb  vasút- 
vonalak államosítása  lehetővé  teszi  Baross  Gábor 
alatt  egy  magyar  tarifapolitika  kísérleteit. 

A  valuta  pénzügyi  önállóságunk  eszméjét 
szolgálja,  s  az  iparfejlesztés  közgazdasági  életünk 
nagyobb   függetlenségét. 

A  hadsereg  szervezetében,  a  külügyi  szervezet 
egyik  ágában  s  a  bank-kérdésben  pedig  igen 
nagy  lépéseket  tettünk  előre,  melyek  mind  a  ki- 
egyezés fejlesztésének  célját  szolgálják. 

Magában  a  külügyi  szervezetben  nagy  tény- 
leges haladást  képez  a  konzuli  bíráskodás  újabb 
rendszere.  Eszerint  a  konzuli  bíróság  az  első 
fokon  közös,  a  második  fokon  vegyes.  Közjogi 
szempontból  főként  azon  kifogás  emeltetett  ezen 

intézkedés  ellen,  hogy  üj  közös  ügyet  teremt 
Az  igazságszolgáltatás  tisztán  magyar  ügy  s  a 
császár  és  király  nevében  ítélni  —  közös  szuve- 
renitás  nem   lévén  —  nem  lehet. 

Külföldi  példákkal  bizonyították,  hogy  a  kon- 
zuli biráskodás  a  külügyi  szervezetnek  nem  in- 
tegráns" része,  mert  oly  szervek  is  bizatnak  meg 
ilynemű  funkciókkal,  melyeknek  a  diplomáciai 
képviselethez  nincs  semmi  közük.  Ezzel  szemben 
tény  az,  hogy  a  hadseregben  is  közös  szervek 
gyakorolják  az  igazságszolgáltatást,  és  hogy  vitás 
esetben  a  quotát  O  Felsége  egyazon  határozat- 
tal dönti  el,  anélkül,  hogy  ezáltal  közös  szuve- 
renitást teremtene.  A  közös  és  vegyes  biróság 
épp  annyival  hátrányosabb  a  külön  magyarnál, 
mint  amennyivel  előnyösebb  a  régi  osztráknál. 
Azelőtt  osztrák  fórum  döntött  másodfokon  ;  ezen 
törvény  szerint  egy  vegyes  konstantmápolyi  fő- 
törvényszék.  Ez  épp  oly  tényleges  előhaladás, 
mint  az,  hogy  e  törvény  egyezményi  természetű. 
Egy  állandó  osztrák  szerv  helyébe  egy  vegyes 
biróság  iránt  történt  ideiglenes  megegyezés. 
A  magyar  honosok  jog  és  cselekvőképessége 
iránt;  családi  jogaik  tekintetében ;  öröklési  jogaik 
s  a  hagyatéki  eljárás  tekintetében ;  a  magyar 
honosok  által  elkövetett  bűntettek  tárgyában: 
magyar  törvények  szerint  kell  ítélnie  s  csak  más 
ügyekre    nézve   marad   meg   a  régi   levantei    és 

osztrák  jog  szerinti  ítélkezés.  A  jogi  szempont 
itt  is  az,  hogy  mi  maradt  sérelmes;  a  tényleges 
az,  hogy  mennyi  lett  megszüntetve. 

További  igen  fontos  lépések  történtek  a  bank- 
ügy terén.  Részint  kisérletek  a  kiegyezés  fejlesz- 
tésére, részint  —  igen  fontos  —  eredmények  is. 
A  kisérletek  is^en  régiek. 

Már  az  Andrássy-kormány  pénzügyministere, 
Lónyay  Menyhért  foglalkozott  a  bankközösség 
megszüntetésének  eszméjével.  Rögtön  a  kiegyezés 
megkötése  után  az  államadósságok  ügyének  ren- 
dezésével kapcsolatban  egy  új  pénzláb  megálla- 
pítását, a  valuta  rendezését  és  a  bécsi  nemzeti 
bank  likvidációját  tartotta  szükségesnek  s  azzal 
együtt  a  bankkérdésnek  a  több  bankrendszer 
alapján  való  szabályozását.  Evégből  az  állam- 
adósságok konverzióját,  illetve  redukcióját  tartotta 
kívánatosnak.  Azonban  sem  Deák,  sem  Andrássy 
nem  voltak  hajlandók  a  kérdésbe  belemenni  és 
jobbnak  látták  e  kérdésben  passzivitásban  ma- 
radni. ((Ezáltal  vélték  elkerülhetni  —  mondja 
Lónyay  —  a  szemrehányást,  mintha  a  magyar 
befolyásnak  lennének  tulajdoníthatók  mindazok 
as  intézkedések,  melyek  az  államhitelezők  jogai- 
nak megcsorbítására  vezetnek.))  Ez  a  fontos  po- 
litikai tekintet  akadályozta  meg  1867-ben  azokat 
a  pénzügyi  míjveleteket,  melyek  nélkül  a  bankszét- 
választás pénzügyi  szempontból  nem  volt  kivihető. 

10 

Az  Andrássy-kormány  ennélfogva  megelége- 
dett az  ország  jogainak  elvi  föntartásával  s  bi- 
zonyos föltételek  kikötésével.  Ezeket  a  föltétele- 
ket azonban  az  osztrák  nemzeti  bank  nem  tar- 
totta meg  s  így  1872-ben  a  képviselőház  utasí- 
totta a  pénzügyministert  a  valuta  rendezésének 
előkészítésére  és  arra,  hogy  « addig  is,  míg  ez 
megtörténhetnék,  a  bankjegyforgalom  oly  közép- 
ponti közeget  nyerjen  az  országban,  melynek 
igazgatósága  annak  idején  törvényhozásilag  jóvá- 
hagyandó alapszabályai  értelmében  a  magyar 
kormány  törvényszerű  felügyelete  és  ellenőrzése 
mellett  függetlenül  járjon  el  és  mely  a  magyar 
korona  országai  valódi  hitelszükségletének  fede- 
zésére megfelelő  összegekkel  rendelkezzék.)) 

Kerkapoly  pénzügyminister  terve  az  volt,  hogy 
a  szabadalmazott  osztrák  nemzeti  bank  cége 
alatt  fönnálló  részvénytársaság  állítson  úgy  Ma- 
gyarországon, m.int  Ausztriában  külön  alaptöké- 
vel ellátott  két  bankot  s  ezek  különösen  a  bank- 
jegykibocsátásra nézve  egymással  kölcsönös  meg- 
állapodást létesítsenek.  Hosszas  és  eredményte- 
len tárgyalások  után  a  kormány  1873  március 
25-én  megkötötte  az  egyezséget  a  bécsi  Bank- 
vereinnal  egy  magyar  leszámítoló  és  kereskedelmi 
bank  fölállítása  iránt  s  az  erre  vonatkozó  tör- 
vényjavaslat el  is  fogadtatott.  ((Alaptőkéje  — 
mondja  Lónyay  —  huszonöt  millióban  állapítta- 

tott  meg,  mely  később  egész  ötven  millióig  volt 
emelhető.))  A  törvényben  ki  volt  fejezve,  hogy 
ez  a  bank  lesz  a  magyar  kormány  bankárja. 
KTLdX  az  előnnyel  is  fölruháztatott,  hogy  számára 
engedelem  adatott  tőkéjének  kétszeres  értékéig 
pénztári  uí:alványokat  kibocsáthatni.  Kamatozók- 
nak mondattak  ugyan  ezek  az  utalványok,  anél- 
kül azonban,  hogy  a  kamatláb  meghatároztatott 
volna.  A  látra  fizetendő  pénztári  utalványok, 
melyek  az  állampénztáraknál  beváltattak  volna, 
oly  kiváltság  e  bank  alapszabályaiban,  melynél 
fogva  könnyebb  forgalma,  ha  az  intézet  jól  ve- 
zettetik, nevezetes  hatással  lett  volna  a  hitelre  és 
pénzforgalomra.)) 

A  nemsokára  bekövetkezett  óriási  pénzválság 
azonban  a  terv  kivitelét  lehetetlenné  tette  s  így 
ennek  a  kormánynak  sem  sikerült  a  bankszét- 
választást keresztülvinni.  Egy  előre  nem  látható 
gazdasági  válság  akadályozta  meg  törekvésében, 
mely  ellen  tenni  nem  volt  ereje. 

Harmadizben  a  fúzió  után  tétetett  kísérlet  a 
bankszétválasztás  iránt.  A  májusi  stipulációk  te- 
kintetében Tisza  Kálmán  ministerelnök  a  kép- 
viselőházban 1876  május  11-én  a  bankkérdésről 
következőleg  nyilatkozott:  «...  Megállapodás 
történt  abban,  hogy  nemcsak  nem  adatik  föl,  hanem 
határozottan  kimondatik  Ausztriának  is.  Magyar- 
országnak  is   joga   a    külön   bank    létesítéséhez. 

Tiz  esztendőre  pedig  a  két  államban  egy  és 
ugyanaz  a  társulat  nyerjen  szabadalmat  s  ez 
állítson  tökéletesen  egyenjogú,  egymástól  tökélete- 
sen független  két  bankintézetet,  egyet  Budapes- 
ten, egyet  Bécsben.  Határoztassék  meg,  hogy  a 
társulat  által  statutumszerüleg  kiadható  bank- 
jegyeknek hány  százaléka  fordítandó  mindenik 
állam  hitelére;  a  Magyarországra  eső  százalék 
csakis  itt  legyen  értékesíthető  és  semmiképpen  a 
magyar  hiteltől  meg  nem  vonható.)) 

«Az  egy  társulatnak  kifolyása  az,  hogy  a  bank- 
jegy egy  legyen ;  de  a  beváltási  kötelezettség  épp 
úgy  Bécsre,  mint  Budapestre  állapíttassék  meg  és 
az  ércalap  is  a  budapesti  és  a  bécsi  bankintézet- 
nél helyeztessék  el.y> 

((A  két  igazgatóságot  a  közgyűlés  választja, 
mindeniket  az  illető  állam  polgárai  közül;  min- 
denik intézet  vezetésére  az  alkormányzót  az  illető 
pénzügyminister  ajánlatára  és  ellenjegyzésével  ő 
felsége  nevezi  ki.  Ama  teendőkre,  melyek  a  bank- 
társulat és  a  bankjegyek  egységéből  okvetlenül 
következnek,  de  csakis  ezekre,  szerveztessék  egy 
középponti  orgánum,  mint  a  két  bank  igazgató- 
ságának választmánya;  bizonyos  számú  tagot 
válasszon  oda  a  budapesti,  és  ugyanannyit  a  bécsi 
igazgatóság;  nevezzen  ki  hozzá  a  magyar  kor- 
mány egy  tagot,  az  osztrák  kormány  is  egyet, 
élén    állván    az   egész   társulatnak  a  kormányzó. 

kit    a    két    kormány    fölterjesztésére    ő    felsége 
nevez  ki.» 

Magyarországnak  a  májusi  stipulációkban  a 
paritás  irányában  elért  sikerei  ellen  az  osztrák 
pártok  körében  oly  erős  mozgalom  támadt,  hogy 
az  osztrák  kormány  azokért  sem  volt  képes  helyt- 
állani. 

«Ily  körülmények  között  —  mondotta  a  kor- 
mányelnök a  Ház  február  10-iki  ülésén  — 
.  .  .  kisérletet  kellett  tennünk,  nem  lehetne-e  az 
önálló  bank  létesítéséi  kezünkbe  venni.y) 

((Ismételten  és  határozottan  ki  kell  fejeznem, 
hogy  joga  ehhez  az  országnak  senki  által  két- 
ségbe nem  vonatott,  és  ha  lett  volna,  ki  két- 
ségbe vonja:  aki  a  jogokat  velünk  együtt  védte 
volna,  az  Magyarország  törvényes  királya.» 

((Azonban  oly  nagyok  voltak  az  állami  és 
Magyarország  jólétén  aggódó  fejedelem  aggályai, 
hogy  azokat  nekünk  —  meglehet  saját  gyönge- 
ségünk  miatt  —  elhárítanunk  nem  sikerült.)) 

A  kormány  ennélfogva  (1.  Szilágyi  Dezső 
beszédei  I.  k.  16.  lapján)  mlnístertanácsi  határo- 
zat alapján  a  királyhoz  fölterjesztést  intézett, 
mely  szerint  csak  arról  az  alternatíváról  lehet 
szó,  hogy  a  májusi  stlpulácíók  elvei  föntartassa- 
nak,  vagy  az  önálló  bank  állíttassék  föl. 

E  lépésnek  sem  volt  eredménye  5  a  kor- 
mány beadta  lemondását. 

A  lemondott  kormány  elnöke  a  Ház  előtt 
következőleg  nyilatkozott:  ((A  kormány  lelépett 
tagjai  ama  nézetet  vallották  és  vallják,  hogy  tel- 
jesen kielégítő  megoldás  Magyarországra  nézve  a 
bankkérdésben  csak  akkor  lesz,  midőn  lehetővé 
válik  az  önálló  bank  fölállítása.))  (1.  Madarász: 
Emlékiratai,  474.  lap.) 

A  király  Sennyeyt,  Mailáthot,  Bittót  és 
Szlávyt  egymásután  hivta  föl  kormányalakításra, 
mire  azonban  a  fönforgó  nehéz  viszonyok  között 
egyikük  sem  vállalkozott.  Ennélfogva  a  kormány- 
alakítással ismételten  Tisza  Kálmán  bízatott  meg. 
A  bankkérdés  ezután  a  paritás  elvének  keresztül- 
vitelével oldatott  meg,  két  külön  igazgatóság 
szervezésével  és  —  ami  Ausztriában  az  ellen- 
mondást főként  fölkeltette  volt  —  két  külön 
alkormányzói  állás  szervezésével.  Az  189Q.  évi 
XXX VII.  törvénycikk  a  főtanács  összeállításában 
is  biztosította  Magyarország  egyenjogúságát  és 
így  ma  a  bankkérdésben  teljes  és  tökéletes  a 
paritás. 

Katonai  téren  főként  a  magyar  tisztek  csekély 
létszáma  volt  joggal  kifogásolható.  A  hadsereg 
szelleme  szempontjából  ennek  igen  nagy  jelentő- 
sége van. 

Ezen  segítendő,  a  közös  hadsereg  nevelő 
intézeteiben  Tisza  Kálmán  kormánya  1882-ben  120 
alapítványi  helyet  rendszeresített.  Az  1897:  XXII. 

és  XXIII.  t.-c.  ezt  250-re  emelte,  melyek  közül 
150  a  katonai  reáliskolákra  és  katonai  akadé- 
miákra, 100  pedig  a  közös  kadétiskolákra  esik. 
A  második  a  Ludovika  Akadémia  növendékeinek 
számát  300-ban  állapítja  meg,  azonfelül  pedig 
egy  magyar  királyi  honvéd  főreáliskolát  alapít 
150  növendékkel  s  két  honvéd  kadétiskolát  ösz- 
szesen  800  növendékkel. 

De  1903-ban  még  mindig  3000  magyar 
tiszttel  volt  kevesebb  a  szükséges  létszámnál, 
az  1904.  évi  XX.  törvény  tehát  elrendelte,  hogy 
az  eddig  meglevő  250  tisztnövendéki  alapítványi 
hely  újabban  1073-al  szaporíttassék,  s  így  az 
összes  szám  évenként  1323-ra  emeltessék.  A  he- 
lyeket a  közös  hadsereg  nevelő  és  képző  inté- 
zeteinél, a  katonai  akadémiáknál  és  reáliskolák- 
nál alapították  meg. 

Az  1904.  évi  XX.  törvénycikk  folytán  kelet- 
kezett kiadások  évi  600,000  koronát  tesznek  ki. 
Miután  a  hadügyi  költségek  közösek,  Magyar- 
országnak ezen  összeghez  csupán  a  quóta  ará- 
nyában kellene  járulnia.  Jogi  szempontból  ez 
éppoly  világos,  mint  amily  világos  praktikus  szem- 
pontból az,  hogy  osztrák  érdekek  háttérbe  szo- 
rításához osztrák  pénzt  kapni  nem  lehet. 

Az  1904.  évi  XX.  törvényeik  csak  egy  részét 
valósította  meg  azon  kilences  bizottság  programm- 
jának,  melynek  programmpontjai  következők: 

1.  A  közös  hadsereg  jelvényei,  amelyek  ma 
alkalmazásban  vannak,  nem  felelnek  meg  az 
ország  közjogi  állásának,  ezért  a  jelvények  köz- 
jogunknak megfelelően  rendezendők. 

2.  A  katonai  büntetőeljárás  mielőbb  terjesz- 
tessék az  országgyűlés  elé.  A  szóbeliségre  és 
nyilvánosságra  alapított  eljárásnál  a  magyar  állam 
nyelve  érvényesítendő.  Ennek  módozatait  az 
előterjesztendő  törvény  lesz  hivatva  megálla- 
pítani. 

3.  A  közös  hadsereg  szolgálati  kötelezettsé- 
gének teljesítése  körüli  törvényes  kedvezmények 
legfelsőbb  fokú  eldöntése  kizárólag  a  honvédelmi 
ministerre  bizassék  és  a  kedvezmények  odaítélése 
lehetőleg  méltányos  alapokra  fektettessék. 

4.  Régi  törvényeinkben  is  ismételten  kifeje- 
zett kívánsága  és  senki  által  kétségbe  nem  vont 
jogos  igénye  a  magyar  nemzetnek,  valamint  a 
harcképesség  lehető  fokozása  szempontjából  emi- 
nens érdeke  a  hadseregnek  is,  hogy  a  magyar 
csapatok  magyar  tisztekkel  láttassanak  el  és  a 
nemzet  fiai  a  hadsereg  vezetésénél  megfelelő 
mértékben  érvényesüljenek.  Szükségesnek  látjuk 
ennélfogva,  hogy 

a)  az  1868.  évi  augusztus  11-én  kelt  leg- 
felsőbb kézirat  értelmében  a  nem  magyar  csapa- 
toknál szolgáló  magyar  honos  tisztek  magyar 
csapatokhoz  helyeztessenek  át; 

b)  a  tisztképzés  ügye  akként  fejlesztessék, 
hogy  a  magyar  tisztek  létszámában  mutatkozó 
hiány  fedezése,  s  a  magyar  csapatoknak  magyar 
tisztekkel    való   ellátása,    állandóan  biztosíttassék. 

E  célból  magyar  ifjak  számára  fentartott  meg- 
felelő számú  alapítványi  helyek  alkotása  a  mennyi- 
ben szükséges,  az  ország  területén  elhelyezett  új 
képzőintézetek  fölállítása,  esetleg  a  honvédség 
képzőintézeteinek  további  kiépítése  által,  annyi 
magyar  ifjúnak  tisztté  való  kiképzése  biztosítandó, 
hogy  a  magyar  tisztek  száma  a  hadsereg  tiszti- 
karának minden  ágazatában  azt  a  mértéket  érje 
el,  mely  a  magyar  honos  legénység  számarányá- 
nak megfelel. 

c)  Ugyanabból  a  célból  szükséges  továbá  az 
is,  hogy  a  közös  hadseregnek  az  ország  terüle- 
tén elhelyezett  tisztképző  intézeteiben  a  tanterv 
akként  rnódosíttassék,  miszerint  az  intézetekben 
a  tantárgyak  jelentékeny  részének  tan-  és  vizs- 
gálati nyelve  a  magyar  legyen,  legalább  oly  mér- 
tékben, hogy  az  ezekbe  belépő  magyar  ifjak  elő- 
menetelét a  tannyelv  ne  akadályozza  s  az  ezek- 
ben kiképzett  növendékek  a  magyar  nyelvet  tel- 
jesen bírják. 

d)  Az  ország  költségén  felállítandó  magyar 
alapítványi  helyek  az  ország  határain  kívül  csak 
azoknál  az  intézeteknél  fognak  adományoztatni, 
melyeknek  megfelelő   intézetek  az  ország  terüle- 

tén  nem  léteznek.  Amint  pedig  ilyen  intézetek 
az  ország  területén  felállíttatnak,  a  megfelelő 
magyar  alapítványi  helyek  az  intézethez  fognak 
áttétetni. 

5.  A  magyar  csapatok  összes  hatóságai  a 
magyar  hatóságokkal  magyarul  levelezzenek. 

6.  Az  1868.  évi  XXX.  törvénycikknek  Hor- 
vát-Szlavonországokra  vonatkozó  rendelkezései 
nem  érintetnek. 

7.  Számos  és  fontos  kérdés  a  véderő -törvény 
revíziója  keretén  belül  lesz  megfontolás  alá  veendő, 
ilyen  mindenekelőtt  a  kétéves  szolgálat,  figyelem- 
mel az  ország  pénzügyi  helyzetére,  továbbá  a 
békelétszám  törvényhozási  megállapítása  és  a  pót- 
tartalék kontingentálása,  valamint  az  egyéves 
önkéntesek  esetleges  második  szolgálati  évének 
törlése  vagy  szabályozása. 

8.  A  párt  föntartja  azt  az  álláspontját,  hogy  a 
királynak  jogában  áll  az  egész  hadsereg  kiegé- 
szítő részét  képező  magyar  hadsereg  vezér-  és 
szolgálati  nyelvét  az  1 867:  XII.  törvénycikk  1 1-ik 
szakaszában  elismert  alkotmányos  fejedelmi  jogai 
alapján  meghatározni. 

Ezen  programm  végrehajtása  után  idővel  — 
a  vezényleti  nyelvet  kivéve  —  teljes  lesz  a  had- 
seregben  is  a  paritás. 

A  kül-  és  hadügyministerium  német  szerveze- 
tétől és  a   vezényleti    nyelvtől   eltekintve    ezután 

semmi  tekintetben  sem  hiányzik   a  paritás.  Ezek 
tényleges    hiányok,    melyeknek    pótlása    a    jövő 
feladata.     Megszüntetésük     után     intézményileg 
minden  téren  teljes  a  paritás  s  teljesen  keresztül 
van  véve  a  kiegyezés  emez  alapgondolata.  Akkor 
végre   van  hajtva   a   kiegyezés    s    amig   Európa 
jelen  viszonyai    fennállanak,    annak   is  állnia  kell. 
« Lelkiismeretesen  merem  állítani  —  mondotta 
a  nagy  Andrássy  Gyula  —  hogy  azoknak,  akik 
az    1867-iki    tárgyalásokat   kezdetben    nagyrészt 
saját  felelősségükre,  később  a  parlamenti  többség 
megbízásából  vezeüék,  a  történet  tanúságán  okulva 
nem  volt  szándékuk  Magyarország  a  Korona  és 
a    monarchia    másik    állama    közötti    kérdéseket 
ideiglenesen  rendezni,  hanem  céljuk  volt  egyszer- 
mindenkorm  ügy  intézni  azokat,  hogy  az  egyszer 
megállapított    közjogi     viszony    kiszámíthatatlan 
nemzedékeken  keresztül  se  alku,  se  kérdés  tárgya 
ne  legyen.y) 


VIII. 
A  HATVANHETES  ALAP. 


Ha  az  1867-iki  kiegyezést  a  Corpus  lurison 
alapuló  világnézletből  kiindulva  Ítéljük  meg,  ak- 
kor a  jog  kizárólagos  szempontjából  azt  kell  mon- 
danunk, hogy  az  1867  :  XII.  t.-c.  közös  intézmé- 
nyeket teremtett.  Ha  azonban  a  tények  szempont- 
jából tekintjük  a  kiegyezést,  azt  kell  mondanunk, 
hogy  a  kiegyezés  nem  teremtette  ezen  intézmé- 
nyeket, mert  azokat  birodalmi  intézmények  for- 
májában már  szervezve  s  hosszú  időn  át  működve 
találta.  A  kiegyezés  azon  ügyeknek,  melyek  biro- 
dalmilag  és  központilag  kezeltettek,  egy  részét 
szétválasztotta,  egy  részét  pedig  alkotmányos  és 
közös  üggyé  tette. 

Hiszen  a  kiegyezés  nem  ügy  jött  létre,  hogy 
két  tényleg  önállóan  szervezett  állam,  kölcsönös 
védelem  érdekében  egyesítette  volna  a  maga  ön- 
állóan szervezve  volt  két  hadseregét;  hanem  ügy, 
hogy  a  hosszú  idő  óta  fennálló  egységes  biro- 
dalmi hadsereg  bizonyos  fokig  ketté  választatott, 
alkotmányos  befolyás  alá  helyeztetett. 

Hiszen  nem  két  nemzetközileg  régóta  önálló- 

nak  elismert  s  az  európai  viszonyokban  külön 
tényezőként  szerepelt,  egymástól  független  állam 
egyesítette  a  maga  két  külön  diplomatiai  szer- 
vezetét, hanem  az  osztrák  birodalom  külügy- 
ministere vált  közös  külügyministerré  s  az  osz- 
trák birodalom  nagyhatalmi  positióját  örökölte  a 
dualismusra  alapitott  monarchia. 

Hiszen  nem  századok  óta  önálló  pénzügygyei 
bíró  két  állam  teremtett  egy  közös  pénzügyet 
bizonyos  ügyekre  vonatkozólag,  hanem  az  a  biro- 
dalmi pénzügy,  melyet  tényleg  századok  óta  (az 
1848-iki  rövid  időszak  kivételével)  egységesen  s 
felelősség  és  ellenőrzés  nélkül  kezeltek,  vált  ketté 
külön  magyar  és  osztrák  pénzügygyé,  csupán 
a  közös  ügyekre  vonatkozó  pénzügy  maradván 
közös. 

Hiszen  nem  két  önálló  s  Európában  külön- 
külön  nagyhitelű  bank  egyesült  egymással;  ha- 
nem az  osztrák  nemzeti  bank,  melynek  vezeté- 
sébe semmi  beleszólásunk  nem  volt,  de  melynek 
bankjegyei  nálunk  is  forgalomban  voltak,  nyert 
dualistikus  formát,  osztrák  intézményből  közössé 
válván  s  a  két  külön  alkormányzó  s  két  külön 
igazgatóság  által  ketté  választatván  bizonyos 
fokig  és  a  főtanácsban  keresztül  vitetvén  a 
paritás. 

Nem  két  külön  önálló  vámpolitikát  követő 
állam  egyesült  itten  egy  közös  vámterületté ;  ha- 

nem  a  bécsi,  századok  óta  absolutistikusan  és 
magyarellenesen  kezelt  egységes  vámügy  vált 
ketté  s  birodalmi  ügyből  közös  egyetértéssel  el- 
intézendő ügygyé. 

Mindezen  kérdésekben  nem  a  tényleges  ön- 
állóságtól estünk  el,  feláldozva  azt  a  közösségért; 
hanem  a  birodalmi  egységet  bontottuk  meg  a 
közösség  elvének  érvényesítésével. 

A  67-es  alap  lehetővé  teszi  —  jogilag  —  a 
vám-  és  bankkérdés  teljes  szétválasztását  is  s 
eziránt  időről-időre  jogilag  lehetőséget  biztosít. 
Midőn  ezen  jog  realisálásával  szemben  akadályo- 
kat gördít  a  királyi  akarat,  annak  döntő  súlya 
ellen  gyakran  panaszkodunk.  De  a  multakkal 
összehasonlítva  nem  szabad  elfelejtenünk,  hogy 
a  vám-  és  bankkérdésben  a  királyi  akarat  nem 
csupán  a  teljes  különválásnak  volt  akadálya,  ha- 
nem ezen  kérdések  egész  területén  egyedüli  intéz- 
kedő tényező  volt.  Midőn  tehát  a  vám-  vagy 
bankközösség  fölbontásában  akadályozva  vagyunk 
—  legyen  bár  ez  akadályozás  politikai  szempont- 
ból helyes  vagy  helytelen  —  a  történelmi  igaz- 
ság szempontjából  lehetetlen  nem  constatálnunk, 
hogy  e  kényszerű  közösség  mellett  is  még  min- 
dig annyi  reális  és  igénybe  is  vett  befolyásunk 
marad,  amennyit  századokon  át  tényleg  sohasem 
gyakorolhattunk;  hogy  e  kényszerű  vám-  és  bank- 
közösség csupán  a  praetendált  egykori  vám-    és 

bankügyi  önállóság  szempontjából  visszaesés;  a 
tényleg  fennállott  absolutistikus  és  birodalmi  bank- 
és  vámrendszerhez  képest  pedig  kétségtelen  és 
rendkívüli  haladás.  Az  a  jog  pedig  —  az  önálló 
vámterülethez  és  önálló  bankhoz  való  joí^unk  — 
már  csak  azért  sem  volt  realisálható  a  múltban, 
mert  e  jogokat  épen  csak  a  kiegyezésnek  sikerült 
biztosítania. 

Az  Ausztriához  való  viszonyunkkal  kapcso- 
latos minden  kérdés  egészen  más  színben  tűnik 
föl,  ha  a  teljes  önállóság  jogos,  de  nem  reális 
szempontjából,  mint  ha  tényleg  létezett  álla- 
potok reális,  bár  nem  jogos  alakulásaihoz  hason- 
lítjuk. 

Ezen  szempontból  valóságos  haladás  éppen  a 
hadügynél  leginkább  nyilvánvaló.  Bármily  kevéssé 
legyen  meg  nyelvi  tekintetben  még  ma  is  a  pari- 
tás: az  ország  befolyása  a  hadügyre,  a  múltak- 
hoz képest  rendkívül  széles  tért  nyert.  Százado- 
kon át  —  egészen  1848-ig  —  a  hadügyi  kor- 
mány iMagyarországnak  semmi  felelősséggel  nem 
tartozott  s  tőle  legkisebb  függésben  sem  állt. 
Az  1848-iki  szervezet  —  mint  láttuk  —  annyi- 
ban kedvezőbb,  hogy  külön  magyar  hadügy- 
ministeriumot  teremt  s  a  hadügyi  költségvetést 
az  országgyűlés  elé  terjesztendőknek  rendeli.  Ez- 
zel szemben  azonban  a  régi.  birodalmilag  szer- 
vezett   formában    hagy    meg    bizonyos    katonai 


163 


testületeket  s  a  határvidék  katonai  szervezetét  — 
ujoncmegajánlási  jogunk  világos  sérelmével  — 
továbbra  is  meghagyja.  A  szolgálati  idő  és  a 
védrendszer  megállapítására  jogunkat  szintén  nem 
declarálja  s  a  későbbi  Mészáros-féle  törvény- 
javaslat ily  irányú  rendelkezései  nem  nyernek 
szentesítést.  Ezekben  tehát  az  ország  önálló- 
sága nemcsak  tényleg,  hanem  még  jogilag  sem 
érvényesül. 

Az  a  körülmény,  hogy  a  hadügyi  kiadások 
felett  a  kiegyezés  szerint  nem  a  törvényhozás 
dönt,  hanem  a  delegatio,  jogi  szempontból  két- 
ségkívül visszaesés  nemcsak  a  48-iki,  hanem  még 
az  azelőtti  állapotokhoz  viszonyítva  is,  mert  az 
országgyűlés  hatásköréből  egy  oly  bizottság  ha- 
táskörébe utalja  a  hadügyi  költségvetés  fölötti 
jogát,  amely  bizottság  kénytelen  egy  idegen  állam 
delegatiójával  megegyezésre  jutni,  megegyezés 
hiányában  együttes  ülésben  szótöbbséggel  hozni 
meg  a  határozatot.  Ha  azonban  a  kérdést  gya- 
korlati szempontból  kívánjuk  tekinteni,  azt  kell 
mondanunk,  hogy  miután  a  delegatio  tagjait  az 
országgyíjlés  választja:  azok  szükségképen  az 
országgyűlési  többség  politikáját  képviselik.  És 
azok,  akik  mint  delegátusok  megszavaznak  bizo- 
nyos hadügyi  kiadásokat,  megszavaznák  azokat 
akkor  is,  ha  az  országgyűlés  döntene  e  kérdés- 
ben   és    nem    a    delegatio.   Azon    aggodalomra 

nézve,  hogy  együttes  ülésben  az  osztrák  delegá- 
tusok egyetértése  s  a  horvátok  átpártolása  esetén, 
a  mi  érdekeink  ellen,  a  mi  leszavazásunkkal  hoz- 
ható meg  a  határozat:  joggal  hivatkozhatunk 
Ausztria  nemzetiségi  szétdaraboltságára,  azon  ki- 
egyenlíthetetlen ellentétre,  mely  a  szlávokat  és 
németeket  egymással  szembeállítja  minden  kér- 
désben, de  főkép  a  külpolitika  jövendő  nagy 
kérdéseiben,  melyeknek  éppen  a  szláv  és  germán 
ellentét  egyik  alapoka.  De  politikai  garantiák 
mellett,  vannak  oly  garantiák  is,  melyek  positiv 
jogon  alapulnak  s  melyekről  épen  maga  az 
1867  :  Xlí.  t.-c.  gondoskodott.  A  delegatiók  elé 
ugyanis  mindaddig  nem  terjeszthető  a  közös  költ- 
ségvetés, amíg  ahhoz  a  magyar  és  az  osztrák 
kormány  a  maga  hozzájárulását  meg  nem  adta. 
Előleges  garantiánk  van  tehát  aziránt,  hogy  oly 
költségvetés,  melyet  az  országgyűlési  többség 
vezére  érdekeinkre  károsnak  tart,  egyáltalán  elő- 
terjeszthető se  legyen.  És  csak  miután  az  ország- 
gyűlési többség  vezére  hozzájárult  a  közös  költ- 
ségvetéshez, kerülhet  az  a  delegatióban  az  ország- 
gyűlési többség  megbizottjainak  döntése  alá  s 
esetleg  a  két  delegatio  együttes  ülése  elé.  Kivétel 
itt  csupán  az  az  eset,  ha  az  osztrák  delegatio 
törvényadta  joga  alapján  maga  indítványoz  vala- 
mely kiadást,  amely  esetben  a  magyar  kormány- 
elnök előleges  vétója  nem  alkalmazható.  De  erre, 

valamint  arra  az  esetre  nézve,  ha  együttes  ülés- 
ben Magyarország  érdekei  ellenére  történnék  a 
szavazás:  éppen  a  delegationális  határozatok  ki- 
rályi szentesítésének  szükségében  bírunk  normális 
viszonyok  között,  arra  nézve  garantiát,  hogy  a 
király  a  magyar  kormány  ellenére,  a  magyar  delega- 
tio  ellenére,  tehát  a  magyar  országgyűlés  akaratá- 
nak ellenére  hozott  határozatot  nem  szentesíti, 
mert  tudja,  hogy  egy  ilyen  elhatározásnak  a 
magyar  országgyíjléssel  való  közlésére  a  ma- 
gyar kormány  nem  vállalkozhatik  s  hogy  ezáltal 
nemcsak  a  parlamenti  helyzet,  hanem  az  egész 
67-es  alap  erkölcsi  ereje  is  megrendíthető.  Kü- 
lönben is  ilyen  helyzet  csak  akkor  állhat  be,  ha 
Ausztria  az  uralkodó  beleegyezése  nélkül  erősza- 
kolna bizonyos  kiadásokat  s  ez  esetben  a  szen- 
tesítés szükségkép  elmarad;  ha  ellenben  az  ural- 
kodó súlyt  fektet  e  kiadások  megszavazására, 
akkor  azt  a  közös  költségvetés  keretein  belül  ter- 
jeszthetik a  delegatio  elé  s  akkor  a  magyar  kormány- 
elnök előleges  vétójoga  érvényesíthető.  Az  1867-iki 
XII.  t.-c.  tehát  a  delegatio  intézményét  úgy  sza- 
bályozta, hogy  abban  rendes  időkben  csak  a  par- 
lamenti többség  vezérének  előleges  jóváhagyásá- 
val előterjeszthető  költségvetés  fölött  csak  a  par- 
lamenti többség  bizalmát  bíró  s  a  parlamenti 
többség  politikáját  követő  kiküldöttek  határoz- 
hassanak; rendkívüli    esetekben    pedig  az  akara- 

tiink  ellen  kezdeményezett  vagy  akaratunk  ellen 
megszavazott  határozatok  az  uralkodó  szentesi- 
tésére  s  így  ismét  a  kormány  hozzájárulására 
szoruljanak.  Hogy  a  kormányelnök  nem  járul  oly 
kiadásokhoz,  melyek  az  országgyűlés  többségé- 
nek a  nézete  szerint  érdekeinkkel  ellenkezők ; 
hogy  a  delegatio  az  ily  költségvetést  nem  sza- 
vazza m.eg;  ez  szükségképen  következménye  min- 
den egészséges  parlamenti  helyzetnek,  melynek 
alapfeltétele  a  parlamenti  többség  és  annak  bi- 
zalmi emberei  közötti  teljes  harmónia. 

Hogy  az  uralkodó  ne  járuljon  szentesítésével 
oly  határozathoz,  mely  a  magyar  delegátusok 
majorisálásával  együttes  ülésben  hozatott;  hogy 
szentesítés  esetén  az  ily  határozat  közlésére  s  az 
uralkodó  politikájának  képviselésáre  a  magyar 
kormányelnök  ne  vállalkozzék:  ugyancsak  az  egész- 
séges parlamentarismus  alapelveiből  következik. 
Magyarország  függetlenségének  végső  garantiája 
itt  is  parlamentarismusának  ereje.  Ha  e  parla- 
mentarismust, akár  a  delegátusok,  akár  a  kormány- 
elnök, akár  az  uralkodó  akaratában  megsértették 
s  a  parlamentnek  vagy  az  országnak  e  sérelem 
megtorlására  nincs  elég  ereje:  akkor  ez  Magyar- 
ország belső  gyöngeségének  bizonysága,  melynek 
következménye  ellen  meg  nem  oltalmaz  semmi- 
féle paragraphus.  Mert  helyesen  mondta  Bismarck, 
hogy  az  alkotmányválságban  nem  a  jog  kérdése 

dönt,  mert  az  hatalmi  kérdés  csupán.  És  ha  az 
uralkodó  kész  egy  hadügyi  kérdés  érdekében  al- 
kotmányválságot idézni  elő  s  a  szentesítés  kér- 
désénél a  parlamenti  többség  akaratát  képviselő 
kormányelnök  vétóját  nem  respectálja:  akkor  be- 
teg az  alkotmányosság  s  egészen  mindegy,  hogy 
a  delegatio  vagy  a  parlament  nyilvánítja  a  nem- 
zetnek azon  akaratát,  melylyel  a  király  nyíltan 
szakítani  kíván.  Normális  időkben  tehát  tényleg 
a  közös  költségvetésnél  is  a  parlamenti  többség 
akarata  érvényésül  s  az  a  költségvetés,  melyhez 
a  kormányelnök  előzetesen  hozzájárult,  melyet  a 
delegatio  elfogadott  s  melynek  szentesítéséért  a 
felelősséget  a  magyar  kormány  elvállalta:  épen 
úgy  a  parlamenti  többség  politikájának  kifolyása, 
mintha  azt  maga  az  országgyűlés  szavazta  volna 
meg.  Olyan  időkben  pedig,  midőn  az  uralkodó 
kész  a  nemzet  akaratával  szembe  szállani  és  sem 
a  delegatio,  sem  a  magyar  kormány  ellenkezését 
nem  veszi  tekintetbe :  ez  ellen  a  krisis  ellen  nem 
védene  meg  az,  ha  a  hadügyi  kiadások  fölött 
nem  a  delegatiónak,  hanem  az  országgyűlésnek 
kellene  dönteni.  Mert  akkor  conflictus  támad  így 
is,  úgy  is  az  uralkodó  és  a  nemzet  között  s  az 
alkotmánynak  e  válságában  szükségképen  a  ha- 
talom kérdése  dönt.  Ámbár  a  nagy  ellenzést  tá- 
masztó rendkívüli  hadi  költségek  a  dolog  termé- 
szeténél fogva  csak  veszedelmes    külpolitikai  vi- 

szonyok  között  válhatnak  oly  szükségesekké,  hogy 
azoknak  érdekében  érdemes  legyen  súlyos  válsá- 
got idézni  elő  s  a  politikai  célszerűség  épen 
az  ilyen  nehéz  külpolitikai  helyzetben  fogja  a  vál- 
ság elkerülését  tanácsolni:  a  korona  és  nemzet 
közötti  összeütközés  esete  kétségkívül  beállhat. 
Ha  az  együttes  ülésben  hozott  delegatiós  hatá- 
rozatot az  uralkodó  szentesítené  s  a  parlamenti 
többségre  támaszkodó  kormány  lemondását  el- 
fogadva, alkotmányellenes  kormányt  nevezne  ki: 
kétségkívül  megvolna  az  az  előnye,  hogy  a  szen- 
tesített delegatiós  határozat  által  a  kívánt  had- 
ügyi kiadás  meg  volna  szavazva,  míg  ha  azt  az 
országgyűlésnek  kellett  volna  megszavaznia,  ily 
irányú  határozat  nem  lett  volna  kieszközölhető. 
Ezzel  szemben  azonban  alkotmányválság  esetére 
épen  az  1867-iki  XII.  t.-c.  az  azt  kiegészítő  tör- 
vényekkel oly  garantiákat  adott,  melyet  a  48-iki 
törvényekben  hiába  keresünk. 

Az  1867-iki  Xll-iki  t.-c.  megadta  az  ország- 
gyűlésnek a  védrendszer  megállapítására  és  a 
szolgálati  idő  meghatározására  vonatkozó  jogot 
s  a  védtörvény  az  általános  védkötelezettség  s  a 
három  éves  szolgálati  idő  megállapításával,  reális 
erőt  adott  azon  újoncmegtagadási  jognak,  mely- 
nek 1848-ban  a  capitulatiós  rendszer  mellett 
igen  kevés  alkotmányvédő  értéke  volt.  Arra  az 
esetre  pedig,  ha  az  uralkodó  a  nyilt  absolutismus 

Útjára  lép:  ugyancsak  a  67  es  alap  megalkotci 
fosztották  meg  egy  olyan  fegyvertől,  melyet  a 
48-iki  törvényhozók  az  uralkodó  kezében  voltak 
kénytelenek  hagyni.  A  határőrvidék  polgárosítása 
lehetetlenné  tette  némely  48-iki  események  ismétlő- 
dését s  a  reactiót  legerősebb  fegyverétől  fosz- 
totta meg. 

Az  1848-iki  törvényhozásnak  azon  rendelke- 
zése, mely  külön  magyar  hadügyministenumot 
állít  föl,  az  ország  függetlenségét  formailag  két- 
ségkívül jobban  kidomborítja,  mint  a  hadügymi- 
nisterium  mai  közössége.  De  míg  egyrészről  a 
tiszti  kinevezések  ellenjegyzésének  joga  1 848-ban 
azért  nem  a  hadügyministert,  hanem  az  uralkodó 
személye  körüli  ministert  illette  meg,  mert  a  had- 
sereg egysége  szempontjából  ezen  kérdésekben 
az  uralkodó  a  maga  befolyását  közvetlenül  kí- 
vánta gyakorolni ;  másrészt  a  hadsereg  mai  szer- 
vezete mellett  is  a  vezérkari  főnök  hatáskörének 
nagy  fontossága  s  az  uralkodóval  való  közvetlen 
érintkezése  mellett  a  kormányzat  ezen  ágában 
az  uralkodó  személyes  befolyása  teljes  közvetlen- 
séggel érvényesül.  Miután  pedig  épen  a  hadügyi 
kormányzat  az,  amelyből  a  király  személyes  kor- 
mányzati tevékenysége  legkevésbbé  zárható  ki : 
a  hadügyministerium  közössége  vagy  önálló  szer- 
vezése inkább  formai  jelentőségű ;  míg  az  újonc- 
megajánlási  jog  realitása,   mely   csak  a  védrend- 

szer  és  szolgálati  idő  megállapításának  a  kiegye- 
zésben nyert  joga  által  és  a  határőrvidék  polgá- 
rosítása által  éretett  el :  minden  alkotmányválság- 
ban döntő  fontosságú.  Ami  a  szolgálati  és  ve- 
zényleti nyelvet,  zászlók,  címerek  és  jelvények 
kérdését  illeti,  arra  nézve  az  1848-iki  törvény- 
hozás épen  oly  kevéssé  intézkedik,  mint  a  67-es 
s  a  hadsereg  magyarságát  még  az  1848  nyarán 
benyújtott  törvényjavaslat  sem  statuálja. 

A  hadügynek  a  kiegyezésben  s  az  azzal  kap- 
csolatos törvényekben  nyert  szabályozása  tehát 
abban  a  tekintetben,  hogy  a  hadügyi  ministerium 
közös  és  nem  külön  magyar,  az  1848-iki  szabá- 
lyozáshoz képest  az  ország  önállóságának  kidom- 
borítása  szempontjából  határozott  veszteség.  Ab- 
ban, hogy  a  hadügyi  kiadásokat  nem  az  ország- 
gyíjlés,  hanem  a  delegatio  szavazza  meg,  lénye- 
gében a  48-iki  megoldáshoz  hasonlítva,  nincs 
visszaesés.  A  hadsereg  magyarsága  tekintetében 
az  1848-iki  törvényhozással  egyformán  intézke- 
dik. Abban  pedig,  hogy  a  kiegyezéssel  kapcso- 
latos törvények  a  rövid  szolgálati  idő  által  s  a 
határőrvidéki  katonaság  föloszlatása  által  az  újonc- 
megtagadás jogát  reális  és  veszedelmes  fegyverré 
tették:  a  kiegyezés  az  1848-iki  törvényhozás  által 
teremtett  állapotokhoz  képest  is  határozott  hala- 
dást mutat  az  ország  önállóságának  reális  bizto- 
sítékai  tekintetében. 

«Ha  azt  hittük  volna.  —  mondotta  később 
gr.  Andrássy  Gyula  —  hogy  egy  önálló  magyar 
hadsereg  nélkül  önálló  magyar  állam  nem  lehet, 
vagy  hogy  az  felel  meg  legjobban  Magyarország 
és  a  monarchia  érdekeinek,  nem  ajánlottuk  volna 
a  később  törvényhozásilag  elfogadott  közös  vé- 
delem rendszerét,  hanem  igyekeztünk  volna  a 
magyar  hadsereg  létesítését  legalább  is  megkísé- 
relni. De  mert  az  önálló  magyar  hadsereg  esz- 
méjét nemcsak  kívánatosnak  nem,  hanem  hatá- 
rozottan veszélyesnek  tartottuk,  még  pedig  nemcsak 
a  monarchia,  hanem  még  Inkább  Magyarországra 
nézve:  ez  eszmének  létesítését  meg  sem  kísérlet- 
tük,  sőt  azt  kezdettől  fogva  kizártuk  a  kiegyezés 
program  mjából.)) 

A  hadseregnek  azon  közössége,  mely  törvé- 
nyeinkben az  1867:  XII.  t-c.  előtt  ismeretlen  s 
mely  a  Corpus  Juris  szempontjából  így  az  ország 
önállóságának  bizonyos  csorbulását  jelenti,  a  tény- 
leges állapotok  szempontjából  egészen  más  ké- 
pet mutat.  Ha  az  1848-iki  törvényes  állapotok- 
hoz hasonlítjuk,  akkor  bizonyos  szempontokból 
e  megoldás  veszteséget,  más  szempontokból  pe- 
dig nyereséget  jelent.  Hogy  a  kiegyezésben  nyert 
megoldásnak  ehhez  viszonyított  előnyeit  vagy 
hátrányait  tartjuk-e  fontosabbaknak,  az  tisztán 
értékelés  kérdése  s  voltakép  azon  fordul  meg 
csupán,  vájjon    az    ország  önállóságának  formai 

megnyilatkozását  tartjuk-e  többre  vagy  ezen  ön- 
állóság megvédhetésének  reális  eszközeit.  Jogilag 
itt  is  mutatható  ki  visszaesés;  ami  előnyünkre 
változott,  az  csupán  a  tényleges  állapot. 

Még  sokkal  nagyobb  a  tényleges  állapotok 
javulása  a  hadügy  terén  az  1848  előtti  viszo- 
nyokkal összehasonlítva.  Pedig  a  Corpus  luris 
szempontjából  a  hadügy  közösségét  megállapító 
kiegyezés  meg  ezen  korszakhoz  képest  is  vissza- 
esést mutat.  A  tényleges  állapot  ellenben  az 
volt,  hogy  az  egységes  német  alkotmányos  be- 
folyás n  Ikül  kormányzott  hadsereg  ügyeire  nem 
gyakorolhattunk  semmi  befolyást  A  hadügy- 
minister  nem  volt  felelősségre  vonható,  fórum 
sem  volt,  melyen  őt  felelősségre  vonni  lehetett 
volna;  a  királylyal  szemben  egyetlen  fegyverünk 
az  újonc-  és  adómegtagadás.  Az  üjoncmegtaga- 
dás  joga  a  fentebbi  okokból  —  a  határőrvidéki 
szervezet  és  a  régi  védelmi  rendszer  folytán  — 
nem  volt  félelmes  fegyver.  Ujoncmegtagadás 
esetén  tehát  az  államgépezetnek  egyáltalán  nem 
kellett  megállnia.  Ami  az  adómegtagadás  jogát 
illeti,  a  Magyarországból  nyert  indirect  bevéte- 
lek szükség  esetén  ezt  is  nélkülözhetővé  tették. 
Schwartner  1809-ben  40.000,000  ezüst  forintra 
teszi  azt  az  összeget  melyet  Magyarország  a 
király  rendelkezésére  ad.  a  A  király  e  számítás 
szerint  bevesz:  a  királyi  jószágokból    egy    millió 

kétszázezer  forintot;  a  sóból  18  milliót  (bruttó); 
a  bányákból  és  pénzverésből  egy  milliót,  a  har- 
mincadból egy  milliót;  a  fiscalitásokból  94  ezer 
forintot;  a  zsidók  türelmi  taksájából  120,000  fo- 
rintot; a  sz.  kir.  városok  taksájából  16  ezer  fo- 
rintot ;  a  főpapok  által  várépítésre  fizetett  összeg- 
ből 121  ezer  forintott;  a  postákból  500  ezer 
forintot;  a  hadi  adóból  5  milliót;  a  deperditák- 
ból  3  milliót.  Mindez  összesen  nem  tesz  har- 
minc milliót.  A  többit  az  indirect  jövedelemre 
számítja,  melyet  Ausztria  vámrendszere  követ- 
keztében húzott  Magyarországból)).  Lásd:  Grün- 
wald  Béla:  A  régi  Magyarország.  1.  225.) 

A  hadi  ado  a  bevételek  összegéhez  képest 
—  mint  láthatjuk  —  felette  csekély,  1772-ben 
csak  a  deperditák  összege  is  majdnem  ugyan- 
annyi volt,  mint  az  egész  hadi  adó.  A  hadsereg 
ellátására  vonatkozó  eme  költségek,  melyek  egy 
időben  a  hadi  adóval  majdnem  egyforma  ösz- 
szegűek  voltak,  állandó  kötelezettségül  az  or- 
szágra az  uralkodó  rendelete  által  kényszerít- 
tettek. 

Az  üjoncmegtagadás  jogának  alkalmazása 
esetén  tehát,  1848  előtt,  a  királynak  még  min- 
őig rendelkezésére  állott  a  tényleges  szolgálat- 
ban levő  katonaság,  mely  régebben  szolgálat- 
képességéig  ki  nem  bocsáttatott,  a  capitulatiós 
rendszer   idején    pedig,    capitulatiója    leteltéig   el 

nem  hagyhatta  a  szolgálatot,  bármit  határozott 
is  az  országgyűlés.  Úgy,  hogy  valójában  az 
ujoncmegajánlási  jog  csupán  az  újonclétszám 
emelése  kérdésében  való  határozás  jogává  zsu- 
gorodott. Megtagadás  esetén  pedig  a  királynak 
még  mindig  rendelkezésére  állott  a  tényleg  fegy- 
verben álló  hadseregen  kívül  kilencvenegyezer 
határőr  háború,  ötvenöt  ezer  béke  idején.  A  hadi 
adó  megtagadása  esetén  pedig  még  mindig  ren- 
delkezésére állottak  a  királynak  az  összes  indi- 
rect  bevételek.  A  XIX.  század  elején  tehát  pél- 
dául a  hadi  adók  megtagadása  csak  annyit  jelen- 
tett, hogy  40  millió  bevételből  elmaradt  öt  mil- 
lió. Az  indirect  bevételek  aránya  a  direct  bevé- 
telekhez képest  ma  sem  kedvezőbb,  de  ma 
mindezen  bevételek  alkotmányosan  megszavazott 
célokra  s  alkotmányos  felelősség  mellett  kezel- 
tetnek. Akkor  azonban  mindezen  jövedelmek  az 
országgyűlés  hozzájárulása  nélkül  szedettek  be  s 
minden  alkotmányos  felelősség  nélkül,  a  bécsi 
udvari  kamara  által  kezeltettek.  Az  adó-  és 
újoncmegtagadási  jog  reálisabbá  tétele  a  kiegye- 
zés egyik  legnagyobb  érdeme. 

Még  nagyobb  haladást  mutat  a  kiegyezés  a 
külügyek  terén.  Soha  Magyarországnak  a  Habs- 
burgok uralkodása  óta  nem  volt  meg  az  a  be- 
folyása a  külügyekre,  mint  amelyet  számára  a 
kiegyezés  biztosított.  A  Corpus    iuris  szempont- 

jából  itt  is  visszaesést  látunk:  a  magyar  külügy 
helyett  közös  külügyet,  s  a  külügyi  kiadásoknak 
nem  az  országgyűlés,  hanem  a  delegatió  által 
való  megszavazását.  De  a  tényleges  állapotokat 
tekintve,  azt  látjuk,  hogy  az  a  külügy,  amelynek 
századokon  át  kifejlett  egységes  osztrák  és  ab- 
solutistikus  szervezetén  az  1848-iki  törvényhozás 
sem  bírt  változtatni,  ma  mint  közös  ügy  alkot- 
mányos befolyásunk  és  ellenőrzésünk  alatt  áll  s 
magának  a  delegatiónak  közjogi  szempontból 
sok  tekintetben  kifogás  alá  eső  intézménye  adja 
meg  a  módot  arra,  hogy  a  közös  külügyminister 
felelősségre  vonható.  A  magyar  kormányelnök- 
nek a  külügyekre  való  törvényes  befolyása  s  a 
külügyministernek  felelősségre  vonása  48-ban 
sem  volt  meg,  sem  tényleg,  sem  jogilag.  Mind- 
ezt számunkra  a  kiegyezés  biztosította.  A  ki- 
egyezés biztosította  volt  a  külön  magyar  kül- 
ügyek feletti  rendelkezés  jogát  s  ezáltal  egy  ön- 
álló magyar  egyházpolitika  lehetőségét.  Hogy  a 
külügyek  ezen  kategóriájának  önállósága  nem 
csupán  elméleti  megkülönböztetés,  azt  legjobban 
mutatja  a  híres  Agliardi-féle  eset,  mely  Kálnoky 
külügyminister  bukását  vonta  maga  után.  Bra- 
tianu,  Beust,  Hohenwart  és  Kálnoky  bukása 
mind  a  hatvanhetes  alapon  megszilárdult  Ma- 
gyarország erejét  bizonyítja.  A  balkán  lázítóinak; 
a  régi    Ausztria   visszasiratóinak;    a    nemzetiségi 

szétdarabolás  osztrák  kezdeményezőinek;  az  egy- 
séges birodalmi  politika  híveinek  az  ő  erejét 
egyaránt  meg  kellett  érezniök. 

A  vám-  és  bankkérdésben  az  1848  előtti 
absolutistikus  és  érdekeinkkel  ellenkező  eljárás  a 
kiegyezés  által  szintén  megszűnt.  Nem  a  bécsi 
uavari  kamara  állapítja  meg  önkényesen  s  a 
birodalom  érdekei  szempontjából  a  monarchia 
külső  és  belső  vámpolitikáját  s  Magyarország 
érdekeiről  nélküle  nem  határozhatnak.  Nem  egy 
osztrák  bank  bocsátja  ki  tudtunk  és  hozzájáru- 
lásunk nélkül,  a  mi  országunkba  tetszés  szerinti 
számban  a  maga  bankjegyeit,  s  ma  lehetetlen 
az,  hogy  mint  a  múlt  század  elején,  egy  tud- 
tunk és  akaratunk  nélkül  inaugurált  hibás  pénz- 
ügyi politika  útján  beálljon  ismét  egy  olyan  de- 
valvátio,  amely  a  papirpénz  értékét  Vs-re  szállí- 
totta le.  A  reactio  erőforrásai    itt  is  bedugultak. 

A  kiegyezés  megszüntette  azt  a  régi  rend- 
szert a  bank  és  vámügy  terén,  melylyel  már  a 
48-as  törvényhozás  szakítani  kivánt,  de  teljesen 
szakítani  nem  tudott.  Akarta  a  vámpolitika  ön- 
állóságát, de  sem  a  régi  vámrendszert  tényleg 
megszüntetni,  sem  az  önálló  vámterülethez  való 
jogunkat  expressis  verbis  elismertetni  nem  bírta. 
Állított  föl  önálló  bankot,  de  annak  törvényes 
jogosultságát  el  nem  ismertethette  s  az  osztrák 
bank  jegyeinek  nagy  forgalmát  hazánkban  nem- 

csak  megengedte,  hanem  annak  jogosultsága 
ellen  kifogást  sem  emelhetett  Az  önálló  vám- 
területhez és  az  önálló  bankhoz  való  jogunkat 
a  kiegyezési  politika  ismertette  el  s  ha  adott 
esetben  ezen  jogok  bármelyikének  realisálásában 
megakadályoztattunk:  még  mindig  csak  ott 
vagyunk,  ahol  voltunk  1867  előtt  bármikor  s 
legfölebb  azt  mondhatjuk,  hogy  e  kérdésekben 
a  kiegyezés  csak  elvileg  biztosított  a  régi  hely- 
zethez képest  javulást,  de  ezen  elvnek  realisálása, 
mint  1867  előtt,  1867  után  sem  lehetséges. 

Az  államadósságok  kérdésében  a  Corpus 
luris  szempontjából  szintén  visszaesés  mutatko- 
zik. Sem  1807-ben,  sem  az  1825 — 27-iki  ország- 
gyűlésen a  rendek  annak  elvállalására  hajlandók- 
nak nem  mutatkoztak;  1848-ban  a  kormány 
írásbelileg  kötelezte  magát,  hogy  a  kérdést  az 
országgyűlésen  keresztül  viszi,  de  a  közbejött 
események  folytán  erre  sor  nem  került.  Jogilag 
tehát  a  kiegyezés  óta  viseljük  az  államadósság 
terheit,  melyekhez  azelőtt  nem  volt  semmi  közünk. 
Tényleg  itt  is  egészen  másként  áll  a  dolog. 
((1760-ban  —  írja  dr.  Horváth  János  Adalékok 
az  1847i48.  évi  országgyűlés  történetéhez  című 
nagyérdekű  munkájában  —  a  magyar  kamarai 
birtokokra  3  millió  forint  vétetett  föl,  Grassalkovich 
akkori  kamaraelnök  bizatván  meg  a  fölvett  adós- 
ságnak a  magyar  kamarai   javakra  leendő  bizto- 

sításával.  1762-ben  pedig  gróf  Batthyány  Lajos 
akkori  nádor  bízatott  meg,  hogy  Magyarország  hi- 
telére 10  millió  forintot  vegyen  föl.  A  negatiatióval 
gróf  Eszterházy  Ferenc  bízatott  meg.  Ez  évben 
országgyíjlés  nem  volt,  ez  tehát  Természetesen 
az  országgyűlésnek  be  sem  jelentetett,  noha  a 
nádor  avatkozott  ezen  kérdésbe,  mégis  alkotmány- 
ellenesnek kell  tartanunk  ez  eljárást)). 

«1839  november  1.,  1840  október  31.  nap- 
jáig a  magyar  kamarai  hivataloktól  a  status-adós- 
ság kamatjaira  1.088,204  forint  17  krajcárt  vet- 
tek át  Magyarország  jövedelmeiből.  Ezenkívül 
átlagra  a  bécsi  centrális  kincstári  pénztárba  Ma- 
gyarország 7.130,3Q9  forint  tiszta  jövedelmet 
küldött,  s  e  tetemes  összeg  nagyobb  része  a 
status-adósságok  kamatjaira  fordíttatott.))  (L.  u.  o.) 

Mindezt  nem  tekintve  is,  az  indirect  bevéte- 
lek fölötti  korlátlan  rendelkezésénél  fogva  s  a 
bankjegyek  tetszés  szerinti  szaporítása  és  kölcsö- 
nöknek óriási  mértékben  való  fölvétele  által  az 
uralkodó  mindig  oly  helyzetben  volt.  hogy  az 
államadóssági  kamatokhoz  való  direct  hozzájáru- 
lásunk nélkül  is  el  leheteti.  Az  államadósságok 
kamatjaihoz  való  hozzájárulásunk  tehát  nem  új 
teher  elvállalása;  új  csak  azon  teljes  pénzügyi 
önállóság,  melyet  1848-ban  vívtunk  ki,  s  melynek 
már  az  akkori  kormány  is  szükségképeni  consequen- 
tiájául  tekintette  azt,  hogy  az  acti vakkal  bizonyos 

passivák  is  átvétessenek.  Minthogy  visszanyertük 
pénzügyi  önállóságunkat  s  minthogy  meglátszik, 
hogy  mire  fordítjuk  az  ország  bevételeit;  mint- 
hogy magunknak  kell  határoznunk  a  kiadások 
fölött:  újnak  látszik  a  régi  teher,  holott  új  csu- 
pán önrendelkezési  jogunk. 

Az  országnak  azon  jogain,  melyeket  számára 
a  kiegyezés  az  egykori  függő  államadósságok 
kezelésének  ellenőrzésére  biztosított,  új  államadós- 
ságok beleegyezésünk  nélkül  való  felvételének 
lehetetlenné  tétele  által :  a  birodalmi  politika 
centralistikus  törekvéseinek  pénzügyi  ereje  meg- 
tört. 

De  a  jogi  és  tényleges  állapotok  szempontjá- 
ból való  elbírálás  a  kiegyezéssel  kapcsolatos  más 
nagy  kérdésekben  is  mindenütt  egészen  ellenkező 
eredményekhez  vezet.  A  horvátokkal  való  kiegye- 
zés jogi  szempontból,  az  állami  souverainitás  elvi 
szempontjából  számos  kifogás  alá  esik.  Az  a 
törvény,  mely  Horvátország  viszonyát  Magyar- 
országhoz szabályozza,  nemcsak  kölcsönös  meg- 
állapodás útján  jött  létre,  hanem  jövőre  is  csak 
a  horvát  tartománygyíjlés  beleegyezésével  lesz 
megváltoztatható.  Hibás  ugyan  némely  horvát 
közjogász  azon  következtetése,  hogy  az  1 868 : 
XXX.  t-c-nek  nemzetközi  jellege  van ;  hibás  már 
azért  is.  mert  hiszen  az  állami  önállóság  a  nem- 
zetközi szerződés  megköthetésének  éppen  előföl- 

tétele.  Önálló  államok  kötik  a  nemzetközi  szer- 
ződéseket, nem  nemzetközi  szerződések  kötésének 
tényéből  származnak  az  önálló  államok.  Az  1868: 
XXX.  t-c.-et  s  a  vonatkozó  horvát  törvényt  egy 
uralkodó  szentesítette  —  a  magyar  király.  Nem 
az  uralkodó  személye  közös  itt,  mint  Ausztria  és 
Magyarország  között,  hanem  a  közjogi  méltóság 
egy:  a  királyi  hatalom.  Nincs  nemzetközi  szer- 
ződés, ahol  nincs  legalább  két  souverainitás. 

Hibás  tehát  a  horvát  közjogászok  fölfogása, 
de  az  1868:  XXX.  t.-c.  által  a  magyar  állam 
souverainitása  mégis  megcsorbíttatott,  mert  általa 
a  kérdések  bizonyos  csoportjára  nézve  meg  van 
kötve  a  magyar  törvényhozás  s  összes  factorai- 
nak  egybehangzó  akarata  e  kérdésekben  egy  más 
factor  hozzájárulása  nélkül  nem  bír  érvényesülni. 
E  tekintetben  jogilag  inkább  meg  vagyunk  kötve 
Horvátországgal,  mint  Ausztriával  szemben,  mert 
ha  az  1867:  XII.  t.-c.-et  az  országgyűlés  és 
király  közös  egyetértéssel  akarja  megváltoztatni, 
ennek  útjában  semmi  sem  áll,  az  1868:  XXX.  t.-c. 
azonban  a  horvát  tartornánygyíílés  beleegyezése 
nélkül  meg  nem  változtatható. 

És  mégis,  ha  tekintjük  azon  szoros  kapcsola- 
tot, melyben  Magyarországhoz  Horvátország  most 
már  tényleg  jutott;  ha  tekintetbe  vesszük,  hogy 
a  centralisáló  bécsi  körök  hatalmi  sphaerájából 
mennyire  kiszakíttatott  az  illyrismus  főfészke  s  a 


181 


magyar  állam  impériuma  alá  jutott:  lehetetlen 
nem  látnunk  a  tényleges  haladást. 

Ugyanezen  szempontok  állanak  Fiúméra  nézve 
is  s  azon  követelések,  melyeket  a  regnicoláris 
bizottságban  a  horvátok  támasztottak  volt  Fiume 
végleges  szabályozása  iránt,  a  magyar  közjog 
szempontjából  új  kívánságok  voltak,  de  valójában 
nem  kívántak  egyebet,  mint  a  régi  állapot  fön- 
tartását.  E  követelések  nem  teljesíttettek  s  Fiume, 
mely  1814-től  osztrák  fönhatóság  alatt  állott, 
1848 — 1868-ig  pedig  Horvátország  kormányzata 
alatt:  Horvátországtól  elszakítva  bár,  tágkörű 
autonómiával  tényleg  Magyarországhoz  is  csatol- 
tatott. 

Horvátország  mai  viszonyának  értéke  hazánk- 
hoz csak  akkor  mutatkozik  a  maga  teljességében, 
ha  meggondoljuk,  hogy  Horvátországnak  nagy 
része  egészen  a  legújabb  időkig  a  bécsi  hadi- 
tanács alatt  álló  határőrvidékhez  tartozott,  csak 
ennek  a  határőrvidéknek  a  polgárosítása  által 
váltak  valósággá  az  1868:  XXX.  t.-c.  rendelkezé- 
sei, melyek  eziránt  is  határozott  intézkedést  tar- 
talmaznak. 

Úgy  a  magyar,  mint  később  a  horvát  határ- 
őrvidék polgárosítása  csupán  bizonyos  föltételek 
elfogadásával  volt  keresztülvihető.  Közjogilag  e 
föltételek  épp  oly  sérelmesek,  mint  amily  nagy- 
jelentőségüek  azon  rendkívüli  előnyök,  melyek  a 

polgárosítás  megtörténte  által  elérettek.  A  pol- 
gárosítás alkalmával  (1.  e  kérdésre  nézve  Erkey 
István  A  helyhatósági  önkormány zai  című  mű- 
vét) O  Felsége  mint  a  határőrvidék  absolut  kato- 
nai uralkodója  három  kikötést  fett.  Első  föltétele 
az  volt,  hogy  a  ((jogfolytonosság))  a  határőrvidé- 
ken törvényhozás  további  intézkedéséig  föntar- 
tassék,  azaz,  hogy  a  magyar  jogrenddel  ellenté- 
tes s  magyar  közjog  szerint  érvénytelen  pátensek 
és  rendeletek  hatályának  folytonossága  a  törvény- 
hozás további  intézkedéséig  föntartassék.  Ezen 
föltétel  gyakorlati  szükségessége  nem  szorul  indo- 
kolásra. Második  föltétel  az  volt,  hogy  a  tulajdon- 
jog alanyaiban  csupán  a  polgárosítás  ténye 
miatt  ne  történhessék  változás  s  ezen  szempont- 
ból az  uralkodó  a  határőrvidéki  vagyont  jöve- 
delmeinek hováfordítása  tekintetében  részletes 
föltételek  szabásával  megkötötte.  Harmadik  föl- 
tétele az  volt,  hogy  a  volt  határőröknek  és  jog- 
utódaiknak bizonyos  jelentékeny  adózási  kedvez- 
mények  biztosíttassanak. 

Közjogilag  sérelmes  ezen  feltételeknél  a  fel- 
tételek megszabásának  ténye  már  önmagában  is. 
A  magyar  királynak  alkotmányos  kötelessége  volt 
a  határőrvidék  polgárosítása  s  azt  teljesíteni  kel- 
lett volna  minden  föltétel  nélkül.  Mert  a  határ- 
őrvidék katonai  szervezete  törvénytelenség  volt, 
sérelem,   melynek   megszüntetése  teljes  alkotmá- 

nyosság  egyszerű  és  elkerülhetlen  consequentiája 
volt  A  határőrvidék  absoiut  katonai  uralkodója, 
kit  törvényeink  nem  ismernek,  a  magyar  tör- 
vényhozás kezeit  jogosan  meg  nem  köthette  s 
nem  szabhatott  feltételeket  akhoz,  amit  mint 
magyar  királynak  teljesíteni  kellett  feltétlenül. 

A  határőrvidék  polgárosítása  által  nemcsak 
a  centralisaló  bécsi  politika  vesztette  el  egyik 
hatalmas  támaszát  nemcsak  nemzetiségi  izgatók 
egy  része  került  a  magyar  állam  tényleges  ha- 
talma alá,  hanem  e  tény  által  végre  Magyar- 
ország területi  integritása  helyreállt  s  belső  nem- 
zeti egységének  minden  szervezett  akadálya  le- 
dőlt. Egy  nagy  történelmi  korszak  záródik  itt  le 
s  a  Mohácsnál  darabokra  tört  magyar  állam 
egysége  hosszú  századok  küzdelmei  után  ismét 
teljesen  helyreáll. 

Csak  ha  a  határőrvidék  régi  szervezetét,  a 
szász  universitas  széles  jogkörét  kellőleg  figye- 
lemre méltattuk,  Ítélhetjük  meg  igazságosan  az 
1868  :  XLIV.  t.-cikket  is.  A  tökéletes  nemzeti 
egység  elvi  szempontjából  e  törvény  rendelkezé- 
sei méltán  súlyos  kifogása  alá  eshetnek  s  a 
magyar  közjog  szempontjából  úgy  tetszik,  hogy 
ezáltal  a  magyar  érdek  hátrányait  külön  kiemelni 
fölösleges:  csupán  azt  kell  ezúttal  is  tekintetbe 
vennünk,  hogy  itt  is  olyat  veszítettünk  el,  ami 
tényleg  úgy  sem  volt  a  mienk  s'  oly  rendelkezési. 


184 


hatalmat  nyertünk,  melyhez  az  előtt  is  jogunk 
volt,  de  amely  jogunkat  tényleg  századokon  át 
még  sem  gyakorolhattuk. 

Gyakorlati  jelentőséget  voltaképpen  a  nem- 
zetiségi törvény  csupán  a  magyar  határőrvidék 
polgárosítása  és  a  szász  universitas  politikai,  köz- 
igazgatási és  birósági  jellegének  megszüntetése 
után  nyert  Ezeken  a  területeken  pedig  a  nem- 
zetiségi törvény  a  magyar  állameszmének  elő- 
nyomulását  jelenti  a  múlthoz  képest.  Közgyűlé- 
sek nyelvére,  a  jegyzőkönyvi  nyelvre,  a  községek 
és  tanodák  nyelvére  vonatkozó  intézkedések  a 
törvény  szempontjából  engedményekül  tűnnek  föl 
a  nemzetiségekkel  szemben,  pl.  a  románokkal 
szemben  valóban  azok  is;  de  azon  szász  uni- 
versitas területén,  mely  azelőtt  közigazgatásilag, 
bíróilag  és  politikailag  is  német  szervezetet  alko- 
tott: a  nemzetiségi  törvény  rendelkezései  a  ma- 
gyar államnyelv  előtérbe  nyomulását  biztosítják, 
a  határőrvidék  német  szervezetéhez  képest,  mely 
szervezetnek  németsége  által  az  állam  nemzeti 
egysége  megbontatott.  Ha  azonban  a  nemzeti- 
ségi kérdésben  nem  a  Corpus  luris  által  prae 
tendált  állami  egység  elvéből,  hanem  a  nehéz 
politikai  viszonyok  között  századok  folyamán 
fönnállott  szétdaraboltság  fényéből  indulunk  ki: 
maga  ez  a  mai  viszonyaink  között  ki  nem  elé- 
gítő nemzetiségi    törvény    is   a    múlthoz    képest 

rendkívüli  előhaladásnak  fog  látszani.  Ma  a  ro- 
mánság culturalis  és  gazdasági  kifejlődése  folytán 
a  viszonyok  lényegesen  megváltoztak  s  csak  az 
utóbbi  húsz  év  alatt  a  román  erdélyi  bankok 
úgy  megerősödtek,  hogy  ma  több  mint  100  mil- 
liónyi alaptőkével  rendelkeznek.  A  felvidéki  tót- 
ság is  folyton  és  rohamosan  erősödik  gazda- 
ságilag s  ezer  s  ezer  hold  került  csak  az  utóbbi 
húsz  évben  magyar  kézből  tót  parasztok  kezeibe. 
De  abban  az  időben,  midőn  a  nemzetiségi  tör- 
vény meghozatott,  sem  anyagilag  sem  culturailag 
nem  voltak  a  románok  és  tótok  oly  helyzetben, 
hogy  akár  vagyonuk,  akár  szellemi  census  révén 
a  közéletben  nagyobb  súlyuk  lehessen.  A  nem- 
zetiségi törvény  által  adott  széleskörű  jogokat 
tehát  csupán  a  nemzetiségi  tagozódás  bontotta 
meg  bizonyos  fokig;  azon  határőrvidéken,  melyen 
külön  szerb  és  román  ezredekbe  voltak  szervezve 
a  határőrök  s  a  melynek  német  katonai  közigaz- 
gatási és  birói  szervezete  volt:  a  nemzetiségi 
törvény  az  államnyelv  nagyfokú  előnyomulását 
biztosítja. 

A  kiegyezés  egész  complexumához  mind  hozzá- 
tartoznak ezek  a  törvények,  mert  a  kiegyezés 
politikai  szempontból  a  király  és  nemzet  teljes 
megegyezését  jelenti,  az  ország  integritásának 
helyreállítása,  a  magyar  államhatalom  uralmának 
az  egész  országra  való  kiterjesztése,  Horvátország 

és  Fiume  fölötti  hatalmunk  s  a  régi  birodalmi 
szervek  teljes  megszűnése,  mind  csupán  ennek  a 
harmóniának  következményei  s  a  múlt  tényleges 
állapotaihoz  képest  külön-külön  is  mind  rend- 
kívüli haladást  mutatva,  csak  a  maguk  összessé- 
gében birálhatók  el  igazságosan,  mint  egy  nagy 
s  hazánkra  nézve  szerencsés  európai  krisisnek 
gyümölcsei,  eredményei,  melyeket  egy  helyesen 
számító    politika    számunkra    biztosítani    segített. 

A  Corpus  luris  világának  azon  szempontjai, 
melyek  e  nagy  haladásban  mindenütt  csak  a  jogi 
veszteségeket  látják,  hasonlók  a  természetjog 
azon  bölcselőihez,  kik  az  elmúlt  időkből  csak  a 
természeti  állapotra  utalnak  s  a  közelebbről  le- 
folyt időket  elfelejtik.  A  magyar  államnak  Mohács- 
nál elveszett  belső  egysége  és  külső  független- 
sége a  Corpus  lurisban  fönmaradt,  de  a  való- 
ságból eltűnt  századokon  át  s  azon  állandó  és 
folytonos  haladás,  mely  annak  visszanyerésében 
mutatkozik,  igazságosan  csak  a  közel  múltakhoz 
viszonyítva  lesz  megítélhető.  Csakis  ehhez  viszo- 
nyítva Ítélhető  meg,  hogy  a  haladás  milyen 
irányú. 

Az  1867  :  XII.  t.-c.  meghozatala  után  Ma- 
gyarország területi  integritása  is  hosszas  küzdel- 
mek árán  helyreállíttatott.  Ugyanazon  férfú,  kinek 
a  kiegyezés  megalkotásában  is  tevékeny  része 
volt,  keresztül  vitte  a  határőrvidék  polgárosítását 

s  Ugyan  ő  volt  az,  aki  a  magyar  honvédséget 
is  megteremtette ;  Ausztriában  lehetetlenné  tette 
a  foederalistikus  irányzatot  s  ezzel  Magyarország 
belső  nemzeti  egységével  osztrák  ellenségeit  le- 
törte; döntő  súlylyal  vetette  szavát  latba  a  mon- 
archia külpolitikájának  irányításában  is,  meg- 
mutatva, hogy  azon  jogokat,  melyeket  e  külpolitika 
tekintetében  a  magyar  kormánynak  a  kiegyezés 
biztosított,  éppen  a  kiegyezés  által  megadott 
súlyunk  folytán  képesek  vagyunk  érvényesíteni  is. 
Beavatkozása  folytán  elhárított  rólunk  egy  oly 
háborút,  melyben  Magyarországnak  csak  veszteni 
lehetett,  mert  a  monarchia  győzelme  esetén 
Ausztria  visszanyeri  befolyását  a  délnémet  álla- 
mokra s  ismét  túlságosan  megerősödvén,  az  erők 
paritásának  megingásával  a  jogok  paritása  sem 
volna  föntartható.  Beavatkozása  folytán  a  német 
egység  zavartalanul  létre  jöhetett  és  —  lett  légyen 
bár  Ausztriának  a  háborútól  való  visszatartásában 
Oroszországnak  is  része  —  a  monarchia  nyugatra 
irányzott  törekvései  ezzel  lehetetlenné  váltak.  Egy 
nagynémet  politika  lehetővé  tétele  érdekében 
ajánlta  fel  Beust  Magyarországnak  a  kiegyezést; 
de  AAagyarország  a  kiegyezésben  nyert  erejével 
minden  nagynémet  politika  lehetőségét  megaka- 
dályozta. A  monarchia  külpolitikája  ezáltal  szük- 
ségképp kelet  felé  fordul  s  az  európai  események 
alakulása    s   azoknak   felhasználása   folytán  beáll 

a  Széchenyi  által  rég  jósolt  fordulat  s  a  lehető- 
ség, hogy  a  monarchia  külpolitikája  Magyar- 
ország érdekei  szerint  irányíttassék.  Magyarország 
első  sorban  van  érdekelve  a  Balkán  kérdéseiben. 
Határain  oly  nemzetek  élnek,  melynek  fajrokonai 
hazánkban  nagy  számban  vannak  s  a  magyar 
államnak  ellenségei. 

Az  1868.  évi  romániai  mozgalmak  e  tekin- 
tetben különösen  tanulságosak.  Hozzánk  is  át- 
csaptak azon  nagy-román  agitáció  hulláma,  mely 
Erdélynek  Romániába  kebelezése  mellett  izgatott. 
Bismarck  azonban  súlyt  helyezett  Magyarország 
szimpátiájára  s  romániai  megbizottját  odautasí- 
totta, hogy  szólaljon  fel  ezen  agitáció  ellen  és 
felszólalásának  sikertelensége  esetén  kérje  azonnal 
útlevelét  Ennek  a  fenyegetésnek  volt  is  sikere: 
Bratianu  ministeriuma  azonnal  elbocsáttatott. 

Mentől  nagyobb  odakünn  európai  súlyunk, 
országunk  belső  békéje  annál  szilárdabb  s  biz- 
tosabb. Első  sorban  magyar  érdek  mindaz,  mit 
a  Balkánon  a  monarchia  tekintélye  és  nagyhatalmi 
positiója  megkíván  s  viszont  a  magyar  állam 
bontó  elemeinek  megtörése  —  éppen  külső 
ellenségeinkkel  való  fajrokonságuk  folytán  —  a 
monarchia  nagyhatalmi  positiójának  elsőrangú 
érdeke. 

A  monarchia  külpolitikájának  keleti  irányba 
való    fordulása    azonban,    midőn    a    monarchia 

nagyhatalmi  positiója  s  a  magyarság  érdekei  kö- 
zött az  érdekközösséget  teljessé  tette,  egyszersmind 
oly  alakulásokra  adott  és  adhat  alkalmat,  melyek 
a  magyar  közjog  szempontjai  s  a  gyakorlati  cél- 
szerűség szempontjai  között  ismét  éles  ellentéte- 
ket mutatnak.  Már  magában  a  külügyi  szervezet 
tekintetében  is  élénk  nézeteltéréseket  okozott  a 
consuli  biráskodás  szabályozása  annak  idején, 
mert  amily  világos  igazság  az,  hogy  az  igazság- 
szolgáltatás semmi  részben  közös  ügynek  nem 
tekinthető  s  a  pragmatica  sanctióból  és  a  köl- 
csönös védelem  kötelezettségből  ki  nem  magya- 
rázható, épp  oly  világos  az  is,  hogy  a  Szilágyi 
Dezső-féle  törvény  által  teremtett  szervezet  a 
régi  osztrák  szervezetnél,  éppen  Magyarország 
függetlensége  szempontjából,  sokkal  előnyösebb. 
De  a  tényleges  állapotok  és  a  közjogi  szem- 
pontok alapján  való  bírálat  ellentétessége  mellett 
a  külügyi  téren  a  jogi  szempontoknak  és  a  gya- 
korlati szempontoknak  ellentétessége  is  nyilatko- 
zik. Bosznia  és  Hercegovina  occupálására  a 
monarchia  kapott  Európától  megbízást,  nem  pe- 
dig Magyarország  s  az  occupatio  csak  ennek 
következtében  vált  lehetővé.  A  monarchia  viselte 
az  annexióval  kapcsolatos  mozgósítási  és  kárpót- 
lási költségeket  és  az  ezen  annexió  által  kelet- 
kezhető confliktusokban  az  egész  monarchia  had- 
erejének és  pénzerejének  kell  helytállania.  Méltá- 

nyossági  szempontok  ugyan  a  nemzetközi  élet- 
ben nem  irányadók;  az  uralkodó  személyének 
közössége  következtében  azonban  Ausztriával 
szemben  a  méltányossági  szempontnak  a  kellő 
sanctio  biztosítva  van.  Ha  azonban  Bosznia  nem 
lesz  Magyarországhoz  csatolva,  közjogilag  helye- 
sen alior  megoldható  kérdés  íoq^  támadni  a  hová- 
csatolás  kérdése  iránt.  A  monarchiához  nem  kap- 
csolható, mert  nincs  közös  osztrák-magyar  sou- 
verainitás,  nincs  osztrák-magyar  állampolgárság 
és  nincs  osztrák-magyar  államterület.  Egyrészt  a 
magyar  közjog  történelmi  kifejlődése,  másrészt 
az  európai  viszonyok  menete  olyan  sajátos  hely- 
zetet teremtettek,  hogy  közös  külpolitikát  kell 
csinálnunk  egy  közös  véderő  támogatásával  s 
pénzügyileg  való  közös  megterheltetésünk  árán 
s  e  külpolitika  gyümölcseit  közösekül  el  nem 
ismerhetjük  közjogunk  miatt,  önállóan  pedig  ha- 
talmunkba nem  keríthetjük  erőviszonyaink  miatt. 
Boszniának  külön  államtestként  való  szerve- 
zése, míg  egyrészt  a  magyar  közjog  követelmé- 
nyeinek szintén  meg  nem  felel,  másrészt  egy 
újabb  hódításokkal  kiegészítendő  trialismus  mag- 
vát képezheti.  Már  pedig  a  trialismus  alapgon- 
dolata ugyanaz,  ami  a  Schmerling-féle  birodalmi 
tanács  valódi  célja  volt:  Magyarország  majori- 
sálása.  Ez  a  gondolat  —  Magyarország  majori - 
sálásának  gondolata  —  három  különböző  forma- 

ban  mutatkozik.  Első,  primitív  formája  a  Schmer- 
ling-féle  eszme  volt;  bevinni  a  magyarokat  a 
Reichsrathba  s  ott  az  osztrákok  által  szükség 
esetén  leszavaztatni  őket.  Második,  burkoltabb 
formája,  a  demokratikus  elvekkel  védett  gondo- 
lat: magába  a  magyar  parlamentbe  vinni  be  a 
nemzetiségeket  s  Ausztria  segédcsapataival  törni 
le  a  magyarság  erejét.  Harmadik  formája  a  tria- 
lismus  eszméje:  Ausztria  és  egy  délszláv  állam 
együttes  erejével  majorisalni  az  egyedülálló  Ma- 
gyarországot. 

Boszniának  külön  államtestként  való  szerve- 
zése tehát  épen  oly  elfogadhatatlan,  mint  a 
monarchiához  való  csatolás  s  e  kérdés  megmu- 
tatja, hogy  a  monarchia  külpolitikájának  irány- 
változása következtében  beállott  helyzetben  a 
közjogi  complicatiók  is  milyen  irányban  fognak 
mutatkozni. 

Mindazon  nehézségek  azonban,  melyek  Bosz- 
nia annexiója  által  támadtak,  nem  az  1807:  XII. 
t.-cikk  által  keletkezett  közjogi  helyzet  következ- 
ményei. Ha  Magyarországon  ma  is  az  1848-iki 
törvények  volnának  érvényben:  akkor  is  ugyan- 
ezen nehézségekkel  kellene  megküzdeni.  Magyar- 
országnak Boszniához  való  jogaival  szemben  akkor 
is  ugyanazon  tényleges  akadályok  állanának,  s 
Boszniának  a  monarchiához  való  csatolása  a  mai 
közjogi  alapba  is  éppúgy  beleütközik.  Az  1848-iki 

törvények  érvényben  maradása  nem  változtatna 
azon  erőviszonyokon,  sem  azon  méltányossági 
tekinteteken,  melyek  Boszniának  Magyarországhoz 
csatolását  ma  lehetetlenné  teszik,- s  az  1867-iki 
törvények  ez  esetben  éppen  az  által  okoznak  com- 
plicatiót,  hogy  föntartják  az  országnak  1848-ban 
is  föntartott  önállósági  jogát  és  nem  ismernek 
sem  közös  államterületet,  sem  közös  állampol- 
gárságot, sem  közös  souverenitást 

A  nehézség  itt  is  nem  a  kiegyezésből,  hanem 
az  uralkodó  személyének  közösségéből  ered.  Az 
annexió  egy  adott  európai  helyzet  követelménye 
volt.  mint  maga  az  uralkodó  személyének  azon 
közössége,  melyben  e  nehézségek  végső  oka  van. 

A  külügy  közössége  a  dolgok  szükségkép- 
peni kényszerével  vonja  maga  után  a  külpolitika 
által  elért  eredmények  közösségét  is.  És  miként 
1848-ban  ellenmondás  volt  a  közös  külügy  és 
külön  hadseregek  rendszere  között,  ügy  van 
praktikus  szempontból  nagy  jelentőségű  ellen- 
mondás a  külügyek  közössége  és  a  külpolitika 
eredményeinek  különválasztása  között.  Ha  a  keleti 
kérdésnek  egyik  új  fázisa  elkerülhetetlenné  teszi 
a  háborüt,  s  esetleg  bizonyos  területi  hódításo- 
kat: akkor  a  közjogi  szempontoknak  azon  tiszta- 
sága, mely  nem  ismer  közös  souverenitást,  gyakorla- 
tilag Magyarország  kárára  lesz,  mert  elő  fogja  segí- 
teni a  trialismus  tervezőinek  magyarellenes  céljait. 

Ezen  föltevések  megmutathatják,  hogy  a  ki- 
egyezési művet  milyen  oldalról  fenyegetheti  vesze- 
delem. Ausztriának  nyugat  felé  irányuló  politi- 
kája a  múltban  Magyarországhoz  való  viszo- 
nyára is  mindig  kihatott,  s  a  monarchiában  belső 
zavarokat  idézett  elő.  Abban  a  pillanatban,  midőn 
a  monarchia  politikája  kelet  felé  fordult  s  nyu- 
gati érdekeltségét  elveszítette:  közjogi  helyzetün- 
ket is  ebből  az   irányból    fenyegeti   complicatió. 

És  attól  a  perctől  fogva,  hogy  e  fordulatnak 
be  kellett  állania,  Magyarországra  még  fontosabb 
lett,  hogy  feladatává  a  monarchiában  elérendő 
sziipremáciát  itgyt.  Ezzel  ellensúlyozhatókká  vál- 
nak közjogunknak  az  európai  tényezők  által 
okozott  sérelmei  s  a  monarchia  politikájának 
kelet  felé  fordulása. 

Azon  szoros  érdekközösségnél  fogva,  mely 
Magyarországot  arra  tanítja,  hogy  zilált  nemze- 
tiségi viszonyai  s  azoknak  külső  ellenségeinkkel 
való  fajrokonsága  következtében  a  monarchia 
balkáni  súlya  és  tekintélye  első  sorban  nekünk  áll 
érdekünkben,  mert  a  monarchia  balkáni  vetély- 
társa első  sorban  a  magyar  suprematia  ellensége. 

Európának  nemzetiségektől  leginkább  szét- 
tagolt pontján  állva,  a  politikailag  éretlen  fajok 
és  népek  ezen  egyetemes  tülekedése  közepett 
Magyarország  föladata  az,  hogy  a  fajok  e  har- 
cában jegecesedési  ponttá  legyen.  Hármas  supre- 

matia  feladata  hárul  /•^ö;  Magyarország  határain 
belül  a  magyarság  uralmát  kell  megalapítania; 
a  monarchiában  Magyarország  vezetőszerepét; 
a  Balkán  vegyes  ajkú  néptömegében  Magyar- 
ország és  Ausztria  szavának  döntő  erejét.  A  mi 
helyzetünk  egy  speciális  politikai  problémát  tár 
elénk:  a  fajok  problémáját  E  kérdés  megoldása 
a  mi  nagy  hivatásunk,  megoldása  létkérdés  ránk 
nézve.  A  fajok  ez  egyetemes  harcában  a  ma- 
gyarság számára  csak  két  lehetőség  van:  a  poli- 
tikai bomlás  vagy  a  politikai  uralom.  Az  uralom 
elve  alapján,  a  tekintély  erejével,  politikai  érett- 
ségünk fölényének  jogán  e  kérdések  megoldásá- 
ban minket  illet  a  vezérszerep.  Amily  mértékben 
fogjuk  az  uralom  és  tekintély  elvének  összes 
consequentiáit  megvonni,  olyan  mértékben  érjük 
el  a  vezérszerepet.  Mert  az  imperialismus  alapja 
az  impérium  s  a  nemzeti  nagyság  alapja:  a  nem- 
zeti fegyelem. 


L.  roá> 

